text:
ႁူဝ်ပဝ်ႈသႃမၶူမ်းပၢႆးပၺ်ၺႃလႄႈၾိင်ႈငႄႈတႆး ၵဵင်းမႆႇ ၾၢင်ႉတိူၼ်ပီႈၼွင်ႉတႆး ႁႂ်ႈၵိုတ်းလိုဝ်ႈဝႆႉ လွင်ႈၵႂႃႇၼင်ႈတြႃးတီႈ ဝတ်ႉၽရႃႉထမ်းမၵၢႆး
ႁူဝ်ပဝ်ႈသမႃးၶူမ်းပၢႆးပၺ်ၺႃလႄႈၾိင်ႈငႄႈတႆး ၵဵင်းမႆႇ၊ ၾၢင်ႉတိူၼ်ထိုင်ပီႈၼွင်ႉတႆးတင်းလၢႆဝႃႈ ၼႂ်းၸူဝ်ႈၸႃႈၼႆႉ ႁႂ်ႈပီႈၼွင်ႉတႆးၾၢင်ႉတိူၼ်ၵၼ်၊ ႁႂ်ႈၵိုတ်းလိုဝ်ႈဝႆႉ လွင်ႈဢွၵ်ႇၶၢဝ်းတၢင်းၵႂႃႇ ၼင်ႈတြႃး (ပတိပတ်ထမ်း) တီႈဝတ်ႉၽရႃႉထမ်းမၵၢႆး၊ မႆႈၸႂ်ၸွမ်းၵူဝ်လႆႈတူၵ်းပဵၼ်ၶိူင်ႈမိုဝ်း ၵဵဝ်ႇၶွင်ႈၵၢၼ်မိူင်း။
"လွင်ႈၼႆႉ 1.မႆႈၸႂ်ၸွမ်းသင်ၶ (မုၼ်ၸဝ်ႈမုၼ်ၸၢင်း)တႆးႁဝ်း ၸိူဝ်းဢမ်ႇမီးဝႂ်သုတ်ႉထိ။ 2.မႆႈၸႂ်ၸွမ်းတၵ်ႉၵႃႇ သတ်ႉထႃးႁဝ်း ၸိူဝ်းၶဝ်ႈၵႂႃႇပတိပတ်ထမ်း (ၼင်ႈတြႃး)၊ ပေႃးၶဝ်ႈၵႂႃႇတၢင်းသႃသၼႃပုတ်ႉထၸဝ်ႈၸိူဝ်းၼႆႉတႄႉ တေဢမ်ႇပဵၼ်သင်၊ ၵူၺ်းၵႃႈ ႁဝ်းၵူဝ်ဝႃႈ ၵႂႃႇၵဵဝ်ႇၶွင်ႈၸွမ်းၵၢၼ်ဝၢၼ်ႈၵၢၼ်မိူင်း၊ ၵူဝ်တူၵ်းပဵၼ်ၶိူင်ႈမိုဝ်းသေ မီးလွင်ႈတုမ်ႉတိူဝ်ႉပႃးပီႈၼွင်ႉတႆးႁဝ်း"- ႁူဝ်ပဝ်ႈသမႃးၶူမ်းလႄႈပၢႆးပၺ်ၺႃ ၵဵင်းမႆႇ ဢႃးၸၢၼ်သူမ်ၸိတ်ႇ လၢတ်ႈ။
သင်ႇလၢတ်ႈထိုင် ပီႈၼွင်ႉတႆးပႃးဝႃႈ- ႁဝ်းတေၵႂႃႇပတိပတ်ထမ်း (ၼင်ႈတြႃး)ၼႆၵေႃႈ မၼ်းမီးလၢႆတီႈလၢႆတၢင်းယူႇ၊ ၵႂႃႇၼင်ႈတၢင်ႇတီႈၵေႃႈလႆႈ၊ ၼင်ႈတီႈႁိူၼ်းၵေႃႈလႆႈ၊ ဝတ်ႉဝႃးဢၼ်မီးပၢင်ၼင်ႈတြႃးၼၼ်ႉ တီႈလႂ်ၸမ်ၵေႃႈ ၵႂႃႇတီႈၼၼ်ႈၵေႃႈလႆႈ။ ပေႃးႁဝ်းၶဝ်ႈၵႂႃႇတီႈၼႆႈ တၢင်းၸဝ်ႈၼႃႈတီႈၶဝ်ၵေႃႈ ၸႂ်ႉမၢႆမီႈႁႅင်းဝႆႉဢိတ်းၼိုင်ႈ၊ ၵူဝ်ႁဝ်းၵႂႃႇၵဵဝ်ႇၶွင်ႈၵၢၼ်ဝၢၼ်ႈၵၢၼ်မိူင်း၊ ၵူဝ်လႆႈတုမ်ႉတိူဝ်ႉပႃးပီႈၼွင်ႉတႆးႁဝ်း၊ လွင်ႈၼႆႉ ပီႈၼွင်ႉတႆးႁဝ်းၵေႃႈၾၢင်ႉသတိၵၼ်ဢိတ်းၼိုင်ႈ- ဝႃႈၼႆ။
တင်ႈတႄႇၶၢဝ်းတၢင်းမွၵ်ႈႁိမ်းၽၢၵ်ႇလိူၼ်မႃးၼႆႉ မီးပၼ်ႁႃလွင်ႈဝူင်ႈၵၢင် တၢင်းဝတ်ႉၽရႃႉထမ်းမၵၢႆး လႄႈၸဝ်ႈၼႃႈတီႈၸွပ်ႇထတ်းၶိုၵ်ႉတွၼ်း (DSI) ႁၢဝ်ႈႁႅင်းမႃး။ တၢင်းၵၢၼ်ထႆးလႆႈၸႂ်ႉမၢႆမီႈမတ်ႉတႃ 44 သေ ၵုမ်းၵမ်ပိုၼ်ႉတီႈၶဝ်ႈၵူတ်ႇထတ်း ၼႂ်းဝတ်ႉၽရႃႉထမ်းမၵၢႆးမႃး၊ ဝၢႆးသေၸဝ်ႈၵွၼ်းဝတ်ႉ တူၼ်ၶူးလူင်ထမ်းမၶျယူဝ်ႊ ဢမ်ႇယွမ်းၵႂႃႇၶဝ်ႈမွပ်ႈတူဝ် ၸီႉၸႅင်ႈၼႄလွင်ႈတၢင်း ၶူဝ်းၶွင်ငိုၼ်းၶမ်းၶဝ်ႈဝတ်ႉဝႃး ၸွမ်းၼင်ႇထုၵ်ႇၵၢဝ်ႇႁႃဝႃႈ ဢမ်ႇထုၵ်ႇမႅၼ်ႈၸွမ်းမၢႆမီႈ။ ၸဝ်ႈၼႃႈတီႈတၢင်းၵၢၼ်ထႆး လႆႈဢဝ်ဝႂ်လုမ်းတြႃးသေ လူင်းပိုၼ်ႉတီႈသွၵ်ႈႁႃ ပိူဝ်ႈတႃႇတီႉၺွပ်းၵုမ်းတူဝ် ၸဝ်ႈတူၼ်ၶူးလူင်ထမ်းမၶျယူဝ်း။
လွင်ႈၼႆႉ ႁဵတ်းႁႂ်ႈသင်ၶၸဝ်ႈၼႂ်းဝတ်ႉၽရႃႉထမ်းမၵၢႆး၊ လုၵ်ႈၼွင်ႉၵဝ်ႇဝတ်ႉၽရႃႉထမ်းမၵၢႆး၊ ၵူၼ်းႁဵတ်းၵၢၼ်မိူင်း ၵမ်ႈၽွင်ႈ၊ ၵူၼ်းဝၢၼ်ႈၵူၼ်းမိူင်းတင်းၼမ် ဢမ်ႇႁၼ်လီၸွမ်း၊ တုၵ်းယွၼ်းႁႂ်ႈပူတ်းပႅတ်ႈ မၢႆမီႈမတ်ႉတႃ 44 ။
ၵဵဝ်ႇၵပ်းလွင်ႈၼႆႉ ၸွမ်းၼင်ႇသိုဝ်ႇၶၢဝ်ႇထႆး ဢွၵ်ႇၵႂႃႇၼၼ်ႉ ၸွမ်ၽွင်းလူင်ပရႃႇယုတ်ႉ ၵျၼ်ႊဢူဝ်ႊၶျႃး ဢၼ်ပဵၼ်ပႃးႁူဝ်ၼႃႈၾၢႆႇပႂ်ႉပႃးလွင်ႈငမ်းယဵၼ်ၸိူဝ်ႉၸၢတ်ႈ (ၶေႃးသေႃၶျေႃး) ၸႅင်ႈလၢတ်ႈလွင်ႈလႆႈၸႂ်ႉမၢႆမီႈ မတ်ႉတႃ 44 ၵုမ်းၵမ်ပိုၼ်ႉတီႈ ဝတ်ႉၽရႃႉထမ်းမၵၢႆးဝႃႈ- "ၵႃႈပူၼ်ႉမႃးမၢႆမီႈပၵတိၸႂ်ႉဢမ်ႇလႆႈ၊ လူင်ပွင်ၸိုင်ႈၸင်ႇလႆႈတႅပ်းတတ်းၸႂ်ႉမတ်ႉတႃ 44 ။ တီႈတႄႉမၼ်း ၾၢႆႇပႂ်ႉမႃးလွင်ႈငမ်းယဵၼ်ၸိူဝ်ႉၸၢတ်ႈ ႁၼ်ထိုင်ဝႃႈလွင်ႈၼႆႉ မၼ်းပဵၼ်ပၼ်ႁႃႁူမ်ႈၵၼ်ၵူၼ်းတင်းမိူင်း ဢၼ်ၸႂ်ႉမၢႆမီႈဢီႈသင်ၵေႃႈ ဢဝ်မႃးၸႂ်ႉႁဵတ်းတီႈၵူၼ်းဢမ်ႇလီဢမ်ႇလႆႈယဝ်ႉ။ ဝၼ်းမိူဝ်းၼႃႈၼႆႉ သင်ဝႃႈဢမ်ႇမီးမၢႆမီႈမတ်ႉတႃ 44 ၊ ဢမ်ႇမီးၸုမ်းပႂ်ႉပႃးလွင်ႈငမ်းယဵၼ်ၸိူဝ်ႉၸၢတ်ႈယဝ်ႉ တေယူႇၵၼ်ၵႂႃႇလႆႈၸိူင်ႉႁိုဝ်၊ တေယွမ်းပၼ်ပိူင်ပဵၼ် လွင်ႈၸႂ်ႉမၢႆမီႈမူႇၸုမ်းပဵၼ်ယႂ်ႇလိူဝ်သေ မၢႆမီႈဝၢၼ်ႈမိူင်းလႄႈႁွင်ႈၵၢၼ်လူင်ၾၢႆႇၽဵင်ႇပဵင်းပဵၼ်ထမ်းၸိူင်ႉၼႆၼႆႉ ၵိူတ်ႇၶိုၼ်ႈၵႂႃႇမိူဝ်းၼႃႈတိၵ်းတိၵ်းႁႃႉ။ လွင်ႈၼႆႉ ႁႂ်ႈၵူႈၵေႃႉၸွႆႈၵၼ်ထတ်းသၢင်ဝႃႈ လွင်ႈလႂ်ၽိတ်း လွင်ႈလႂ်ထုၵ်ႇ၊ ၼင်ႇႁိုဝ်တေပဵၼ်လွင်ႈၸွႆႈၵၼ်ႁဵတ်းႁႂ်ႈဝၢၼ်ႈမိူင်း မီးလွင်ႈႁူမ်ႇလူမ်ႈလွတ်ႈၽေး"- ၼႆယဝ်ႉ။
ၾၢႆႇၼိုင်ႈတၢင်းၼိုင်ႈ ၼႂ်းသိုဝ်ႇထႆးၵေႃႈလၢတ်ႈထႅင်ႈဝႃႈ- ၸွမ်သိုၵ်း သၼ်ရသိူၼ် လၢတ်ႈဝႃႈ- လူင်ပွင်ၸိုင်ႈထႆး ၶႂ်ႈတုၵ်းယွၼ်းမုၵ်ႉၸုမ်း/ ၸၢဝ်းပုတ်ႉထၵူႈၸိုင်ႈမိူင်း ႁႂ်ႈထတ်းသၢင်ႁူႉၸွမ်းလွင်ႈပဵၼ်တႄႉမီးတႄႉ ၵဵဝ်ႇၵပ်းလွင်ႈၼႆႉ ပိူဝ်ႈတႃႇယႃႇႁႂ်ႈတူၵ်းပဵၼ်ၶိူင်ႈမိုဝ်းတၢင်းၵၢၼ်မိူင်းၶွင် လွင်ႈႁၢႆႉမိူၵ်ႈ။ ၶႂ်ႈတုၵ်းယွၼ်းထိုင် ၸုမ်းသိုဝ်ႇဝႃႈ ႁႂ်ႈႁၢႆးငၢၼ်းၶၢဝ်ႇပၼ် လွင်ႈဢၼ်ပဵၼ်တႄႉမီးတႄႉ ႁႂ်ႈၵူၼ်းတင်းလုမ်ႈၾႃႉလႆႈႁူႉၸွမ်း- ၼႆယူႇ။
သိုပ်ႇဢၢၼ်ႇ
သင်ၶၸိုင်ႈတႆး ၸတ်းႁဵတ်းပၢင်ၵုမ်လူင်(ၺီႇလႃႇၶၢမ်ႇ) ပွၵ်ႈၵမ်းထူၼ်ႈ 51 တီႈမိူင်းၼၢႆး
ပၢင်ပွႆးမႁႃသတိပထၢၼ်ႇ ပၢင်ၵုမ်လူင် ၺီႇလႃႇၶၢမ်ႇသင်ၶၸဝ်ႈ ၼႂ်းၸိုင်ႈတႆး ၵမ်းထူၼ်ႈ 51 ၼႆႉ ၸတ်းႁဵတ်းတီႈ ၸႄႈဝဵင်းမိူင်းၼၢႆးသေ သင်ၶၸဝ်ႈ ၼႂ်းၸိုင်ႈတႆး ယေႃးတူဝ် ၶဝ်ႈႁူမ်ႈ 400 တူၼ်ပၢႆ။
ဝၼ်းတီႈ 28/02/-03/03/2017 ယၢမ်းၵၢင်ၼႂ် ထိုင် တၢမ်းၶမ်ႈ သင်ၶၸဝ်ႈၾၢႆႇတိုဝ်းၵမ် - ၵမ်မ ထၢၼ်းသထူင်ႇမူႇလမိၼ်းၵုၼ်းဢွၼ်ႁူဝ်ၼမ်း ၼႃႈ ၸတ်းႁဵတ်းပၢင်ပွႆးမႁႃသတိပထၢၼ်ႇ ပၢင်ၵုမ် လူင် ၺီႇလႃႇၶၢမ်ႇသင်ၶၸဝ်ႈ ၸိုင်ႈတႆး ပွၵ်ႈ ၵမ်းထူၼ်ႈ 51 တီႈဝတ်ႉၵမ်မထၢၼ်းၵုင်းမူၼ်း ၸႄႈ ဝဵင်းမိူင်းၼၢႆး ၸိုင်ႈတႆး ပွတ်းၸၢၼ်း။ ယိူင်း ဢၢၼ်းပၢင်ၵုမ်ဢၼ်ၸတ်းႁဵတ်းသမ်ႉ မိူၼ်ၼင်ႇ တိူၵ်ႈ ၵမ်မထၢၼ်းသတိပထၢၼ်ႇ ၸႄႈဝဵင်းၽႂ် ၸႄႈဝဵင်းမၼ်း ဢဝ်မႃးဢုပ်ႇဢူဝ်းလႅၵ်ႈလၢႆႈ တၢင်ႇလၢတ်ႈ ၼႄၵၼ် လွင်ႈၶိုၼ်ႈယႂ်ႇမႂ်ႇသုင်၊ လွင်ႈယူပ်ႈ ယွမ်းလႄႈ လွင်ႈတမ်းဝၢင်းၼႃႈၵၢၼ်ၵႂႃႇထႅင်ႈတၢင်းၼႃႈ ၸဵမ်ၸိူဝ်းၼႆႉ။
ၸဝ်ႈတူၼ်ႈၶူး ဢုတ်ႉတရ ၽူႈမၢႆလူင် တိူၵ်ႈၵမ်မထၢၼ်း လၢတ်ႈဝႃႈ “ ဢၼ်လႆႈၸတ်းႁဵတ်း ပၢင်ၵုမ် လူင် သတိပထၢၼ်ႇၼႆႉ ယူႇတီႈသင်ၶၸဝ်ႈၸိုင်ႈတႆးႁဝ်း တေဢဝ်မႃးဢုပ်ႇလၢတ်ႈလႅၵ်ႈလၢႆႈ ထတ်း သၢင်ၶိုၼ်း လွင်ႈၶိုၼ်ႈယႂ်ႇမႂ်ႇသုင်၊ လွင်ႈယူပ်ႈယွမ်းလႄႈ တမ်းဝၢင်းၼႃႈ ၵၢၼ်တႃႇတၢင်းၼႃႈ ထႅင်ႈ ၸဵမ်ၸိူဝ်းၼႆႉ။ ပေႃးထိုင်မႃး ဝၼ်းတီႈလိုၼ်းသုတ်း လူႇတၢၼ်းယၢတ်ႇၼမ်ႉၸိုင် သင်ၶၸဝ်ႈ ႁဝ်း တင်းသဵင်ႈ ၸင်ႇတေတႅပ်းတတ်းၶေႃႈဢုပ်ႇၵုမ်ၵၼ်။ ၵမ်မထၢၼ်းသတိပထၢၼ်ႇ မူႇလမိၼ်းၵုၼ်း ၼႆႉ ယူႇတီႈၸဝ်ႈတူၼ်ၶူးလူင် မိူင်းၼွင် ႁပ်ႉႁွင်းသေ ၵေႃႇတင်ႈၶိုၼ်းမႃး” ဝႃႈၼႆ။
ပၢင်ၵုမ်လူင် ၺီႇလႃႇၶၢမ်ႇ သတိပထၢၼ်ႇ တီႈၸႄႈဝဵင်းမိူင်းၼၢႆးၼႆႉ တႄႇဢဝ်ဝၼ်းတီႈ 28/02/ 2017 ပဵၼ်ဝၼ်းသင်ၶႁွတ်ႈထိုင်(ၶွၼ်ႈတုမ်ၵၼ်)၊ ဝၼ်းတီႈ 01/03/2017 ပၢင်ၵုမ်သင်ၶၸဝ်ႈ၊ ဝၼ်း တီႈ 02/03/2017 သမ်ႉ ပၢင်ၵုမ်ၵူၼ်းမိူင်းလႄႈ ဝၼ်းတီႈ 03/02/2017 ပဵၼ်ဝၼ်း တၢၼ်းယၢတ်ႇ ၼမ်ႉ ဝႃႈၼႆ။
မိူဝ်ႈပူၼ်ႉမႃး ဝၼ်းတီႈ 30/11/2016 သင်ၶၸဝ်ႈတင်းၶွမ်ႊမတီႊပွင်ပဵၼ်ပၢင်ပွႆး ၸတ်းႁဵတ်း ပၢင် ၵုမ်ၶိုၵ်ႉၶၵ်ႉ တီႈဝတ်ႉၵမ်မထၢၼ်း ၸႄႈဝဵင်းလၢင်းၶိူဝ်း ၸိုင်ႈတႆး ပွတ်းၸၢၼ်း ဢုပ်ႇဢူဝ်းလႆႈ ၸႂ် တႅပ်းတတ်းၵၼ်ဝႃႈ ပၢင်ပွႆးၺီႇလႃႇၶၢမ်ႇ မူႇလမိၼ်းၵုၼ်းၼႆႉ ယူႇတီႈ ၵျွင်းၵမ်မထၢၼ်း ဝဵင်းမိူင်း ၼၢႆး ႁပ်ႉပဵၼ်ငဝ်ႈၸဝ်ႈသတ်ႉထႃးသေ ၸတ်းႁဵတ်းပၢင်ပွႆးၵႂႃႇ။ ယွၼ်ႉဝႃႈ ပီၼႆႉ တိူၵ်ႈၵမ်မထၢၼ်း ၸႄႈ လၢၼ်ႉ တေႁပ်ႉႁဵတ်း၊ ယွၼ်ႉငဝ်းလၢႆး ပၢင်တိုၵ်းသိုၵ်း ဢမ်ႇၼိမ်သဝ်းလႄႈ ဢမ်ႇပဵၼ် ၸတ်းႁဵတ်း ၼႆယဝ်ႉ။
ပၢင်ၵုမ်လူင်ၺီႇလႃႇၶၢမ်ႇမူႇလမိၼ်းၵုၼ်း ၵမ်းထူၼ်ႈ 50 ပီၵွၼ်းၶမ်းတႄႉ လႆႈၸတ်း ႁဵတ်းတီႈ ဝတ်ႉ/ၵျွင်းၵမ်မထၢၼ်း ၸႄႈဝဵင်းလၢင်းၶိူဝ်း ၸႄႈတွၼ်ႈလၢင်းၶိူဝ်း မိူဝ်ႈဝၼ်းတီႈ 16-18/03/2016။
သုၼ်တိုဝ်းၵမ် ၵမ်မထၢၼ်း မူႇလမိၼ်းၵုၼ်းၼႆႉ ၼႂ်းမိူင်းတႆး ပတ်းပိုၼ်ႉ မီး 18 တီႈ (ၼႂ်း 18 ၸႄႈဝဵင်း) ၼႆယဝ်ႉ။
သိုပ်ႇဢၢၼ်ႇ
ၵူၼ်းၼုမ်ႇၸၢႆးတႆး ႁဵတ်းၵၢၼ်ပႃႊၵေႊၼႂ်းၵဵင်းမႆႇ လူႉသဵင်ႈမုၼ် ယွၼ်ႉလူတ်ႉၵႃးၽႃႇၺႃး
ၵူၼ်းၼုမ်ႇသႅၼ်းႁုၼ်ႈ ႁႅင်းၵၢၼ်ယၢၼ်မိူင်း ပီႈၼွင်ႉတႆးႁဵတ်းၵၢၼ်ၼႂ်းၵဵင်းမႆႇ လူႉသဵင်ႈတၢႆၵႂႃႇ ယွၼ်ႉၵႅင်ႊ ၸုမ်းၵူၼ်းမိူင်းထႆး ႁေႃႈလူတ်ႉၵႃးၽႃႇတမ်ၺႃး ၼိူဝ်သဵၼ်ႈတၢင်း ၽွင်းၶိုၼ်းလိုၵ်းၸၢႆႉ၊ ဝၢတ်ႇၸဵပ်းၸွမ်း တူဝ်ႁၢဝ်ႈႁႅင်း သူင်ႇၶဝ်ႈယူတ်းယႃဢမ်ႇလႆႈ လူႉသဵင်ႈတၢႆၵႂႃႇတီႈႁူင်းယႃသူၼ်ၻွၵ်ႇ မိူင်းၵဵင်းမႆႇ ၸိုင်ႈထႆး။
ဝၼ်းတီႈ 27/02/2017 တဵင်ႈၶိုၼ်းၸၢႆႉ (ပွတ်းၼႂ်ၸဝ်ႉ) မွၵ်ႈဝူင်ႈၵၢင် 2-3 မူင်းၼၼ်ႉ ၵူၼ်းၼုမ်ႇတႆးၸိုဝ်ႈၸၢႆးမိူင်း ပရႃႇသိတ်ႇ (ၸၢႆးဢဵမ်း) ဢႃယု 18 ပီ၊ ထုၵ်ႇၵႅင်ႊၸုမ်းၵူၼ်းထႆး ႁေႃႈလူတ်ႉၵဵင်ၽႃႇသႂ်ႇ ၼိူဝ်သဵၼ်ႈတၢင်း ႁိမ်းႁႃႈယႅၵ်ႈသၼ်တိထမ်း ဢိူင်ႇၸၢင်ႉၽိူၵ်ႇ မိူင်းၵဵင်းမႆႇ မိူင်းထႆး။ မၼ်းၸၢႆးလႆႈတိူဝ်ႉဝၢတ်ႇၸဵပ်းႁၢဝ်ႈႁႅင်းသေ လႆႈလူႉသဵင်ႈၸႂ်ၵႂႃႇတီႈႁူင်းယႃသူၼ်ၻွၵ်ႇ ဝဵင်းၵဵင်းမႆႇ ယၢမ်းပွတ်းၼႂ်မိူင်းပႆႇလႅင်း- ၼႆယဝ်ႉ။
ၶၢပ်ႈတူဝ်ၸၢႆးမိူင်းၼႆႉ ယၢမ်းလဵဝ်ပီႈၼွင်ႉၸိူဝ်ႉၶိူဝ်း လႆႈဢဝ်မႃးဝႆႉတီႈဝတ်ႉပႃႇတၼ်း ဢိူင်ႇပႃႇတၼ်း မိူင်းၵဵင်းမႆႇသေ ႁႅၼ်းတၢၼ်းႁဵတ်းတၢင်းလီပၼ် ၸွမ်းၾိင်ႈထုင်းပုတ်ႉထသႃသၼႃ။ တေပူၼ်ႉၶၢပ်ႈတူဝ်- ႁွပ်ႇႁူဝ်ၶဝ်ႈႁဵဝ်ႈ ဝၼ်းၽတ်းတီႈ 02/03/2017 ၊ တီႈပႃႇႁဵဝ်ႈပႃႇတၼ်း- ၼႆယဝ်ႉ။
ၵဵဝ်ႇၵပ်းလွင်ႈၸၢႆးမိူင်း (ဢဵမ်း) လႆႈလူႉသဵင်ႈၵႂႃႇၼႆႉ ဢွၼ်ၼႃႈၼၼ်ႉ ဢၼ်ပဵၼ်ဢူၺ်းၵေႃႉမၼ်းမီးလိူင်ႈ/ ၽိတ်းမေႃးၵၼ်ဝႆႉတင်းၵႅင်ႊၸုမ်းၵူၼ်းထႆး၊ ဢူၺ်းၵေႃႉမၼ်းသမ်ႉတိတ်းတေႃႇတၢင်းၾူၼ်ႊ (မိုဝ်းထိုဝ်) ႁွင်ႉမၼ်းမႃးၸွႆႈၶႄ၊ မၼ်းၸၢႆးၵေႃႈမႃးသေ မႃးၸုၵ်းဝႆႉတီႈၼိူဝ်ၵၢင်တၢင်း၊ ၸုမ်းၵႅင်ႊၵူၼ်းထႆးၶဝ်ၵေႃႈ ႁေႃႈလူတ်ႉၵဵင်ၽႃႇတမ်သႂ်ႇတၢင်းလင်မၼ်း တီႈႁိမ်းႁႃႈယႅၵ်ႈသၼ်တိထမ်းၼၼ်ႉ။ မၼ်းၸၢႆးတိူဝ်ႉၸဵပ်း လိူဝ်ႁႅင်းသေ ထုၵ်ႇသူင်ႇၵႂႃႇယူတ်းယႃတီႈႁူင်းယႃသူၼ်ၻွၵ်ႇ- ၼႆယဝ်ႉ။
"မိူဝ်ႈႁူႉၶၢဝ်ႇလွင်ႈၼႆႉသေ ၵႂႃႇတူၺ်းမၼ်းတီႈႁူင်းယႃသူၼ်ၻွၵ်ႇ မိူဝ်ႈၶၢဝ်းယၢမ်းၵၢင်ၼႂ်ၸဝ်ႉ 4 မူင်းၼၼ်ႉ မၼ်းၸၢႆးပေႃးသဵင်ႈၵႂႃႇယဝ်ႉ။ ၶဝ်တေႁေႃႈလူတ်ႉၽႃႇတၢင်းလင်မၼ်း၊ ၸွမ်တူဝ်ၸွမ်းၶိင်း တၢင်ၵွင်းလင်မၼ်းၼၼ်ႉ ပဵၼ်ႁွႆးလွၵ်ႈႁွႆးလၢၼ်ႉ ၸမ်ႉမၢၼ်ႉၵမ်ႇၵႂႃႇလၢႆလၢႆတီႈ"- ၵေႃႉပဵၼ်ပေႃႈသိုပ်ႇမၼ်း လုင်းၸၢႆးလိူၼ် လၢတ်ႈ။
"ဢူၺ်းၵေႃႉၸၢႆးမိူင်း (ၵေႃႉလူႉတၢႆ) ဢၼ်ႁွင်ႉမၼ်းၸၢႆးၵႂႃႇၸွႆႈၶႄ လိူင်ႈၽိတ်းမေႃးၵၼ်ၼႆႉ ႁၢၼ်ႉတေႃႇမိူဝ်ႈလဵဝ် ပဵၼ်ၽႂ်ယင်းပႆႇႁူႉ၊ တီႈပၢင်ၸႃပၼမၼ်းၸၢႆး တီႈဝတ်ႉပႃႇတၼ်းၼႆႉၵေႃႈ ပႆႇႁၼ်ၶဝ်ႈမႃး။ မိူဝ်ႈလဵဝ် ပဵၼ်ၽႂ်ၼႆၵေႃႈတိုၵ်ႉတွင်ႈထၢမ်ၵၼ်ယူႇ၊ လႆႈငိၼ်းထႅင်ႈဝႃႈ ၵႅင်ႊၸုမ်းၵူၼ်းထႆး ဢၼ်ႁဵတ်းၽိတ်းၼၼ်ႉ ပီႈၼွင်ႉၾၢႆႇၶဝ်ၵၢႆႇၵႂၢမ်းမႃးဝႃႈ တင်းပီႈၼွင်ႉၸိူဝ်ႉၶိူဝ်းၵေႃႉလူႉတၢႆၼႆႉ ႁႂ်ႈၵႂႃႇဢုပ်ႇၵၼ်တီႈႁူင်းပလိၵ်ႈထႆး၊ ၵူၺ်းၵႃႈ လွင်ႈၼႆႉတိုၵ်ႉတိတ်းတၢမ်ယူႇ"- ၽူႈတူင်ႉၼိုင်တူင်ႇဝူင်းၵူၼ်း ၸၢႆးလိူၼ်ၶမ်း လၢတ်ႈ။
ၸၢႆးမိူင်းၼႆႉ ပေႃႈၸိုဝ်ႈလုင်းၸၢႆးတႅတ်ႉ (ပေႃႈတႄႉ)၊ မႄႈၸိုဝ်ႈၼၢင်းၵဵင်ၶမ်း ပဵၼ်ၵူၼ်းဝၢၼ်ႈသူၼ်ဢွႆႈ ၸႄႈဝဵင်းသီႇပေႃႉ မိူင်းတႆးပွတ်းႁွင်ႇ။ ၵိူတ်ႇမိူဝ်ႈဝၼ်းတီႈ 14/04/1998 ၊ ဢႃယု 18 ယၢင်ႈၶဝ်ႈ 19 ပီ၊ ၶဝ်ႈမႃးၼႂ်းမိူင်းထႆးလႆႈမွၵ်ႈ 6-7 ပီ၊ ၵွၼ်ႇၼႃႈလူႉတၢႆၵႂႃႇၼႆႉ ႁဵတ်းၵၢၼ်ဝႆႉယူႇတီႈႁိမ်းသီႇယႅၵ်ႈၶူင်ႇသိင် ၵၢၼ်လၢၼ်ႉပႃႊၵေႊ။ မႃးတႄႇၼႃႈႁိူၼ်းၵိုၵ်းၵူၼ်းပွတ်းၵဵင်းႁၢႆး မိူင်းထႆးလႆႈ 2 ပီ၊ ပႆႇမီးလုၵ်ႈလၢင်းႁူမ်ႈၵၼ်-ၼႆယဝ်ႉ။
သိုပ်ႇဢၢၼ်ႇ
ၵေႃပွင်ၵၢၼ်ၽွမ်ႉႁူမ်ႈၸိုင်ႈတႆး CSSU ႁူပ်ႉထူပ်းတႆး ႁွတ်ႈမိူင်းထႆး 500 ပၢႆ
ၵေႃပွင်ၵၢၼ်ၽွမ်ႉႁူမ်ႈၸိုင်ႈတႆး (CSSU) ၸတ်းႁဵတ်းပၢင်ႁၢင်ႈႁႅၼ်း ဢုပ်ႇၵုမ်ၵၢၼ်မိူင်း ၸၼ်ႉၸိူဝ်ႉၸၢတ်ႈတႆး ၼႂ်းၵဵင်းမႆႇ၊ ႁူပ်ႉထူပ်းသပ်းလႅင်း တွင်ႈထၢမ်ၵၢင်ၸႂ် ပီႈၼွင်ႉႁႅင်းၵၢၼ်တႆး ၸိူဝ်းႁဵတ်းၵၢၼ်ၼႂ်းမိူင်းထႆး။
ဝၼ်းတီႈ 25/02/2017 ယၢမ်းၵၢင်ၼႂ် 09:00-17:00 မူင်း ႁူဝ်ၶမ်ႈယူႇတီႈၵေႃပွင်ၵၢၼ် ၽွမ်ႉႁူမ်ႈ ၸိုင်ႈတႆး (CSSU) ဢွၼ်ႁူဝ်ၼမ်းၼႃႈသေ ၸတ်းႁဵတ်းပၢင်ႁၢင်ႈႁႅၼ်း ဢုပ်ႇၵုမ်ၵၢၼ်မိူင်း ၸၼ်ႉ ၸိူဝ်ႉၸၢတ်ႈ(ၸၢဝ်းၶိူဝ်းတႆး) တီႈဝတ်ႉၻွၼ်းၸၼ်၊ ဢိူင်ႇတႃႈသႃလႃး ၸႄႈဝဵင်းၵဵင်းမႆႇ ၸိုင်ႈထႆး မီးပီႈၼွင်ႉႁႅင်းၵၢၼ်တႆး ၶဝ်ႈႁူမ်ႈ 200 ပၢႆ။ ဝၼ်းတီႈ 19/02/2017 ႁူပ်ႉတီႈဝဵင်းရယွင်း၊ ဝၼ်းတီႈ 18/02/2017 ႁူပ်ႉပီႈၼွင်ႉတႆး ႁွတ်ႈမိူင်းၵွၵ်ႇ၊ ၵွၼ်ႇပႆႇၵႂႃႇမိူင်းၵွၵ်ႇၼၼ်ႉသမ်ႉ ဝၼ်းတီႈ 15-16/02/2017 ႁူပ်ႉတႆး တီႈၵဵင်းမႆႇ ၵမ်းၼိုင်ႈ။ တင်းမူတ်းလႆႈႁူပ်ႉတႆး မီး 582 ၵေႃႉ ဝႃႈၼႆ။
ၸဝ်ႈပိုၼ်ၶမ်း ၾၢႆႇတိတ်းတေႃႇသူၼ်းတုမ် မွၵ်ႇလၢတ်ႈၶေႃႈၵႂၢမ်း ပိုတ်ႇပၢင် တီႈပၢင်ႁူပ်ႉထူပ်းဝတ်ႉၻွၼ်းၸၼ်ၼၼ်ႉဝႃႈ“ CSSU ၼႆႉ ပွင်ႇဝႃႈ ၵေႃပွင်ၵၢၼ်ၽွမ်ႉႁူမ်ႈၸိုင်ႈတႆး၊ ၼႂ်းၸုမ်း CSSU ၼႆႉ လုၵ်ႈၸုမ်းတင်းမူတ်းမီး 10 ၸုမ်း။ ႁူမ်ႈတင်းၸုမ်း ၸၢဝ်းၶိူဝ်းတႆး၊ ၸုမ်းၵူၼ်းၼုမ်ႇတႆး ၸႃႉၵႂႃႇၸဵမ်ၸိူဝ်းၼႆႉ။ ဢၼ်ၸုမ်းႁဝ်းၶႃႈ လႆႈမႃးႁူပ်ႉထူပ်းပီႈၼွင်ႉတႆး ဝၼ်းမိူဝ်ႈၼႆႉ ႁဝ်းၶႃႈတေမႃးသပ်းလႅင်းလၢတ်ႈၼႄ လွင်ႈငမ်းယဵၼ် ဢၼ်ပဵၼ်ယူႇယၢမ်းလဵဝ်၊ လွင်ႈၵၢၼ်ငၢၼ်း CSSU ႁွတ်ႈထိုင်လႂ်ယဝ်ႉ၊ ၶၵ်ႉၵၢၼ်ငမ်းယဵၼ်လႄႈ လွင်ႈၵၢၼ်ဢုပ်ႇဢူဝ်းၸၼ်ႉၸိူဝ်ႉၸၢတ်ႈသမ်ႉ ထိုင်လႂ်ယဝ်ႉ ၸဵမ်ၸိူဝ်းၼႆႉ။ ၼွၵ်ႈလိူဝ်ၼၼ်ႉ ငဝ်းလၢႆးၵၢၼ်မိူင်း ယၢမ်းလဵဝ် ထုၵ်ႇလီၵႂႃႇၸွမ်းၸိူင်ႉႁိုဝ် ဢၼ်ဝႃႈၼၼ်ႉ ဝၼ်းမိူဝ်ႈၼႆႉ ႁဝ်းၶႃႈ ၼႂ်းၸုမ်း CSSU ၸင်ႇလႆႈမႃးထွမ်ႇ ဢဝ်ၵၢင်ၸႂ်ၵူၼ်းမိူင်း ဢၼ်ၶႂ်ႈလႆႈၶႂ်ႈပဵၼ်” ဝႃႈၼႆ။
ပၢင်ႁူပ်ႉထူပ်းတွင်ႈထၢမ်သဵင်ၵၢင်ၸႂ်ၵူၼ်းမိူင်း တီႈဝတ်ႉၻွၼ်းၸၼ်ၼႆႉ မီးၽူႈယႂ်ႇၵူၼ်းလူင် မႃးၶိုၼ်ႈႁွတ်ႈမွၵ်ႇလၢတ်ႈၶေႃႈၵႂၢမ်း မိူၼ်ၼင်ႇ ၸဝ်ႈၶိုၼ်းသႂ်၊ ၸဝ်ႈပိုၼ်ၶမ်း၊ ၸဝ်ႈပွင်ၶိူဝ်း၊ ၸဝ်ႈၸၢႆးငိုၼ်းလႄႈ ၸဝ်းသိုၵ်းၸၢႆးသိူဝ် ၸဵမ်ၸိူဝ်းၼႆႉ ။ သပ်းလႅင်းယိူင်းဢၢၼ်း ပၢင်ႁူပ်ႉထူပ်းလႄႈ CSSU၊ ၶၵ်ႉၵၢၼ်ငမ်းယဵၼ်လႄႈငဝ်းလၢႆးၵၢၼ်မိူင်းယၢမ်းလဵဝ်၊ လွင်ႈၾႅတ်ႊၻရႄႊ ၸဵမ်ၸိူဝ်းၼႆႉ ၼွၵ်ႈလိူဝ်ၼၼ်ႉ သပ်းလႅင်းတၢင်ႇလၢတ်ႈၼႄ ၵၢၼ်မိူင်း၊ ၵၢၼ်ပၢႆးမၢၵ်ႈမီး၊ ၵၢၼ်တူင်ႇဝူင်းၵူၼ်း၊ တီႈလိၼ်လႄႈ ၾိင်ႈတိုၼ်းသၽႃႇဝ၊ ၵၢၼ်ႁူမ်ႇလူမ်ႈ၊ ဢၼ်ပီႈၼွင်ႉၵူၼ်းမိူင်း ၶႂ်ႈလႆႈၶႂ်ႈပဵၼ်လႄႈ ထွမ်ႇသဵင်ၵၢင်ၸႂ်သေ တေဢဝ်ၵႂႃႇတၢင်ႇလၢတ်ႈၼႂ်းပၢင်ၵုမ် ၸၼ်ႉၸိူဝ်ႉၸၢတ်ႈတႆးသေ ပေႃးၵႂႃႇဢုပ်ႇတီႈပၢင်ၵုမ်လူင် ႁူဝ်ပၢၵ်ႇပီ 21 ပၢင်လူင် ႁႂ်ႈပေႃးပဵၼ်ပၢၵ်ႇလဵဝ် သဵင်လဵဝ်ၵၼ်ဝႃႈၼႆ။
ပၢင်ဢုပ်ႇၵုမ် CSSU ဝၢႆးၸတ်းပၢင်ဢုပ်ႇၵုမ်ၾိုၵ်ႉၽွၼ်း Workshop တီႈတူၼ်ႈတီး မိူဝ်ႈႁၢင်လိူၼ် January ယဝ်ႉၼႆႉ ၸႅၵ်ႇတူဝ်တႅၼ်း ပဵၼ် 15 ၸုမ်းသေ လူင်းပိုၼ်ႉတီႈႁူပ်ႉထူပ်း ပေႃႈမႄႈ ၵူၼ်း မိူင်း ၼႂ်းမိူင်းတႆး တင်းမူတ်း 44 ၸႄႈဝဵင်း ၼွၵ်ႈမိူင်းတႆးသမ်ႉ မိူၼ်ၼင်ႇ ၼႂ်းမိူင်းၶၢင်၊ တိူင်းၸႄႈၵႅင်း၊ တိူင်းတႃႈလိူဝ်ႇ၊ မိူင်းယၢင်းလႅင်(ၵယႃး) တီႈတွၼ်ႈလိၼ် ဢၼ်ပီႈၼွင်ႉ တႆးယူႇသဝ်းၼမ်၊ ၼၼ်ႉၵေႃႈ လူင်းႁူပ်ႉထူပ်းထၢမ်ၵၢင်ၸႂ်။ ၶၢဝ်းတၢင်း မိူင်းထႆးတႄႉ တႄႇ 14-26/02/2017 လႄႈ တူဝ်တႅၼ်း CSSU ၵေႃႈ ပွၵ်ႈၶိုၼ်း မိူင်းတႆး မိူဝ်ႈပူၼ်ႉမႃး ဝၼ်းဢႃးတိတ်ႉ 26/02/2017 ၼႆယဝ်ႉ။
သိုပ်ႇဢၢၼ်ႇ
ၵေႃပွင်ၵၢၼ်ၽွမ်ႉႁူမ်ႈၸိုင်ႈတႆး CSSU တေလူင်းပိုၼ်ႉတီႈႁူပ်ႉထူပ်း ပီႈၼွင်ႉတႆး ႁႅင်းၵၢၼ်ယၢၼ် မိူင်း ၼႂ်းၵဵင်းမႆႇ
ၵေႃပွင်ၵၢၼ်ၽွမ်ႉႁူမ်ႈၸိုင်ႈတႆး (CSSU) တေၸတ်းပၢင်ႁၢင်ႈႁႅၼ်း တႃႇဢုပ်ႇၵုမ်ၵၢၼ်မိူင်း ၸၼ်ႉ ၸိူဝ်ႉၸၢတ်ႈတႆး ၼႂ်းၵဵင်းမႆႇ၊ ႁူပ်ႉထူပ်းသပ်းလႅင်း တွင်ႈထၢမ်ၵၢင်ၸႂ် ပီႈၼွင်ႉတႆး ၸိူဝ်းလုၵ်ႉ မိူင်းတႆး ၶဝ်ႈႁဵတ်းၵၢၼ်မိူင်းထႆး၊ ယိူင်းဢၢၼ်းပိူဝ်ႈတႃႇ ဢဝ်ၵႂႃႇတၢင်ႇလၢတ်ႈတီႈပၢင်ၵုမ်လူင် ႁူဝ်ပၢၵ်ႇပီ 21 ပၢင်လူင်။
တေထိုင်ဝၼ်းတီႈ 25/02/2017 ယၢမ်းၵၢင်ၼႂ် 09:00-17:00 မူင်းႁူဝ်ၶမ်ႈ ယူႇတီႈၵေႃပွင် ၵၢၼ် ၽွမ်ႉႁူမ်ႈၸိုင်ႈတႆး (CSSU) ဢွၼ်ႁူဝ်ၼမ်းၼႃႈသေ တေၸတ်းပၢင်ႁၢင်ႈႁႅၼ်း တႃႇဢုပ်ႇ ၵုမ်ၵၢၼ် မိူင်း ၸၼ်ႉၸိူဝ်ႉၸၢတ်ႈ(ၸၢဝ်းၶိူဝ်းတႆး) တီႈဝတ်ႉၻွၼ်းၸၼ်၊ ဢိူင်ႇတႃႈသႃလႃး ၸႄႈ ဝဵင်းၵဵင်းမႆႇ ၸိုင်ႈထႆး။
ၸဝ်ႈႁၢၼ်သိူဝ် CSSU ၵေႃႉဢွၼ်ႁူဝ်ၼမ်းၼႃႈ ၶၢဝ်းတၢင်းၼႂ်းမိူင်းထႆး လၢတ်ႈဝႃႈ “ ၼႂ်းဝၼ်းတီႈ 25 (ဝၼ်းသဝ်) တေထိုင်မႃးၼႆႉ တေၸတ်းႁဵတ်းတီႈဝတ်ႉၻွၼ်းၸၼ် ယွၼ်ႉဝႃႈ မိူဝ်ႈၸတ်း ႁဵတ်း ၵႂႃႇ ၼႂ်းဝၼ်းတီႈ 15-16/02/2017 ၼၼ်ႉ ပီႈၼွင်ႉႁႅင်းၵၢၼ်တႆးႁဝ်း မၢင်ၸိူဝ်း/မၢင်ၵေႃႉ ဢမ်ႇ လႆႈ မႃးၶဝ်ႈႁူမ်ႈၵေႃႈမီးတင်းၼမ် ယွၼ်ႉၼၼ်လႄႈ ၸင်ႇလႆႈမႃးၸတ်းႁဵတ်းထႅင်ႈၵမ်းၼိုင်ႈ။ ယိူင်းဢၢၼ်းဝႆႉ ပီႈၼွင်ႉႁႅင်းၵၢၼ် ဢၼ်တေမႃးၶဝ်ႈႁူမ်ႈတႄႉ လႅပ်ႈတေၼမ် ၼပ်ႉဢၢၼ်ႇႁူဝ် ပၢၵ်ႇမၼ်းယူႇ” ဝႃႈၼႆ။
ယူႇတီႈၸုမ်းၵေႃပွင်ၵၢၼ်ၽွမ်ႉႁူမ်ႈၸိုင်ႈတႆး CSSU လူင်းပိုၼ်ႉတီႈသေ ႁူပ်ႉထူပ်းပီႈၼွင်ႉတႆး ႁႅင်း ၵၢၼ်ယၢၼ်မိူင်း သပ်းလႅင်းလၢတ်ႈၼႄ မိူၼ်ၼင်ႇ ၵၢၼ်မိူင်း၊ ၵၢၼ်ပၢႆးမၢၵ်ႈမီး၊ ၵၢၼ်တူင်ႇဝူင်းၵူၼ်း၊ တီႈလိၼ်တင်း ၾိင်ႈတိုၼ်းသၽႃႇဝ လႄႈ ၵၢၼ်ႁူမ်ႇလူမ်ႈ ၸဵမ်ၸိူဝ်းၼႆႉ ဝႃႈၼႆ။
ပူၼ်ႉမႃး မိူဝ်ႈဝၼ်းတီႈ 18-19/02/2017 သမ်ႉ လူင်းႁူပ်ႉထူပ်းပီႈၼွင်ႉတႆး ႁႅင်းၵၢၼ်ယၢၼ်မိူင်း တၢင်းပွတ်းၵုင်းထဵပ်ႈလႄႈ ရယွင်း။ ဝၼ်းတီႈ 15-16/02/2017 သမ်ႉ ႁူပ်ႉထူပ်းပီႈၼွင်ႉတႆး ၼႂ်းၵဵင်း မႆႇယဝ်ႉၵမ်းၼိုင်ႈ ဝႃႈၼႆ။
ပၢင်ဢုပ်ႇၵုမ် CSSU ပွၵ်ႈၵမ်းၼႆႉ ၸႅၵ်ႇပဵၼ် 15 ၸုမ်းသေ လူင်းပိုၼ်ႉတီႈႁူပ်ႉထူပ်း ပေႃႈမႄႈ ၵူၼ်း မိူင်း ၼႂ်းမိူင်းတႆး ၵူၺ်းဢမ်ႇၵႃး ၼွၵ်ႈမိူင်းတႆး မိူၼ်ၼင်ႇၼႂ်းမိူင်းၶၢင်၊ မိူင်းမၢၼ်ႈ၊ မိူင်းယၢင်း ၼႂ်းပိုၼ်ႉ တီႈတွၼ်ႈလိၼ် ဢၼ်မီးပီႈၼွင်ႉတႆးယူႇသဝ်းၼမ် လၢႆလၢႆတီႈၼၼ်ႉၵေႃႈ လူင်းႁူပ်ႉထူပ်းတွင်ႈ ထၢမ်ၵၢင်ၸႂ်။ ၶေႃႈလႆႈၸႂ် ဢၼ်လႆႈမႃးတီႈၵူၼ်းမိူင်းၼၼ်ႉ တေတႅမ်ႈမၢႆမႃးသေ တေဢဝ် ၶဝ်ႈဢုပ်ႇ ဢူဝ်း ၼႂ်းပၢင်ၵုမ်ၵၢၼ်မိူင်း ၸိူဝ်ႉၸၢတ်ႈတႆး၊ ဢၼ်လႆႈမႃးၽွၼ်းပၢင်ႈ ၶေႃႈလႆႈၸႂ်ၵဵဝ်ႇၵပ်း ၵၢၼ်မိူင်း ၼၼ်ႉ တေၼမ်းဢဝ်ၵႂႃႇဢုပ်ႇဢူဝ်း ၼႂ်းပၢင်ၵုမ်လူင်ၵၢၼ်မိူင်း ဢမ်ႇၼၼ် ပၢင်ၵုမ်လူင် ႁူဝ်ပၢၵ်ႇပီ 21 ပၢင်လူင် ၵမ်းထူၼ်ႈ 2 ဢၼ်ၼၢင်းဢွင်ႇသၢၼ်းၸုၵျီႇ တေဢွၼ်ႁူဝ်ၸတ်းႁဵတ်း တၢင်းၼႃႈ။
သိုပ်ႇဢၢၼ်ႇ
ၵူၼ်းၼုမ်ႇတႆး ၸႄႈဝဵင်းတၢင်ႉယၢၼ်းၸတ်း ပၢင်ဢုပ်ႇဢူဝ်းလႅၵ်ႈလၢႆႈ ၽိူမ်ႉၼမ်ႉၵတ်ႉ
ၸုမ်းၵူၼ်းၼုမ်ႇတႆး ၸႄႈဝဵင်းတၢင်ႉယၢၼ်း ဢွၼ်ႁူဝ်ၼမ်းၼႃႈသေ ၸတ်းႁဵတ်းပၢင်ၽိူမ်ႉၼမ်ႉၵတ်ႉ ၵူၼ်းၼုမ်ႇလႄႈ ႁူပ်ႉထူပ်း လႅၵ်ႈလၢႆႈပိုၼ်ႉႁူႉပၢႆးႁၼ်ၵၼ်။
ဝၼ်းတီႈ 20-22/02/2017 ယၢမ်းၵၢင်ၼႂ်ထိုင် တၢမ်းၶၢမ်ႈ ၸုမ်းၵူၼ်းၼုမ်ႇတႆး ၸႄႈဝဵင်း တၢင်ႉယၢၼ်း တင်း ၵေႃႁူမ်ႈသၢင်ႈၸဝ်ႈႁႆႈၸဝ်ႈၼႃး ၸိုင်ႈတႆး ႁူမ်ႈၵၼ်သေ ၸတ်းႁဵတ်း ပၢင်ၽိူမ်ႉၼမ်ႉၵတ်ႉၵူၼ်းၼုမ်ႇလႄႈ ႁူပ်ႉထူပ်း လႅၵ်ႈလၢႆႈ ပၢႆးႁူႉသၽႃႇဝၾိင်ႈတိုၼ်း တီႈဢိူင်ႇ မိူင်းၵၢဝ်လူင် ၸႄႈဝဵင်းတၢင်ႉယၢၼ်း ၸႄႈတွၼ်ႈလႃႈသဵဝ်ႈ ၸိုင်ႈတႆး ပွတ်းႁွင်ႇ။ မီးၵူၼ်း ၼုမ်ႇၶဝ်ႈႁူမ်ႈ ႁိမ်း 100 ။
ၸၢႆးပႃႉ ၽူႈၶဝ်ႈၶွမ်ႊမတီႊပွင်ပဵၼ် ပၢင်ဢုပ်ႇဢူဝ်းလႅၵ်ႈလၢႆႈ ၽိူမ်ႉၼမ်ႉၵတ်ႉ ၵူၼ်းၼုမ်ႇတႆး လၢတ်ႈဝႃႈ “ လွင်ႈဢၼ်လႆႈၸတ်းႁဵတ်းၼႆႉ ယိူင်းတႃႇႁႂ်ႈၵူၼ်းၼုမ်ႇႁဝ်း မီးၼမ်ႉၵတ်ႉ ၶိုၼ်ႈ မႃးထႅင်ႈ၊ ၼႂ်းပၢင်ဢုပ်ႇဢူဝ်းလႅၵ်ႈလၢႆႈ တင်းသွင်ဝၼ်းၼႆႉ လႆႈသပ်းလႅင်းၼႄပၼ် လွင်ႈတီႈလိၼ်၊ ၶူဝ်းတိုၼ်းသၽႃႇဝ ၾိင်ႈတိုၼ်း။ ယဝ်ႉၵေႃႈ ၶိုၼ်းမႄးသိုပ်ႇမိုတ်ႈၼႄ ပိုၼ်းလင် ၵေႃႁူမ်ႈသၢင်ႈ ၸဝ်ႈႁႆႈၸဝ်ႈၼႃး၊ ယူႇတီႈၵေႃႁူမ်ႈသၢင်ႈၸဝ်ႈႁႆႈၸဝ်ႈၼႃးသမ်ႉ သပ်းလႅင်းၼႄၶိုၼ်း လွင်ႈႁဵတ်း သၢင်ႈ တူင်ႉၼိုင်မႃးသင်လၢႆလၢႆ။ ၾိုၵ်းသွၼ်ပၼ်ပႃး ၵဵဝ်ႇၵပ်းၵၢၼ်မေႃတိၼ်မေႃမိုဝ်း ၸဵမ်ၸိူဝ်းၼႆႉ” ဝႃႈၼႆ။
ပၢင်ဢုပ်ႇဢူဝ်းၽိူမ်ႉၼမ်ႉၵတ်ႉၵူၼ်းၼုမ်ႇလႄႈ လႅၵ်ႈလၢႆႈပၢႆးႁူႉ သၽႃႇဝၾိင်ႈတိုၼ်းပဵၼ်ၼႆႉ ယူႇတီႈၵေႃႁူမ်ႈသၢင်ႈၸဝ်ႈႁႆႈၸဝ်ႈၼႃး ဢဝ်ပုၼ်ႈၽွၼ်းသေ ပူင်သွၼ်/သပ်းလႅင်းၵႂႃႇ။ ယူႇတီႈၸုမ်းၵူၼ်းၼုမ်ႇတႆး တၢင်ႉယၢၼ်းတင်း ၽူႈယႂ်ႇၵူၼ်းလူင် ၼႂ်းဢိူင်ႇမိူင်းၵၢဝ်ႇလူင် ႁပ်ႉပုၼ်ႈ ၽွၼ်း ၸတ်းတီႈယူႇတၼ်းသဝ်း၊ လွင်ႈၵိၼ်ယႅမ်ႉလႄႈ ၵပ်းသိုပ်ႇၵူၼ်းၼုမ်ႇ တႃႇမႃးၶဝ်ႈႁူမ်ႈ လဵပ်ႈႁဵၼ်း။ ၼွၵ်ႈလိူဝ်ၼၼ်ႉ ၵူၼ်းၼုမ်ႇတႆး တီႈၸမ်ၵႆလႄႈ ၽူႈမီးၼမ်ႉ ၸႂ်ၸေႇတၼႃႇ ၸဵမ်ၸိူဝ်းၼႆႉ ၵမ်ႉၸွႆႈ ငိုၼ်းတွင်းတႃႇတေပဵၼ်မႃး ပၢင်ဢုပ်ဢူဝ်း ၽိူမ်ႉၼမ်ႉၵတ်ႉၵူၼ်းၼုမ်ႇ။ ဝၼ်းတီႈ 22 ယၢမ်းၵၢင်ၶမ်ႈ မီးၽူႈႁွင်ႉ ၵႂၢမ်းတႆးၸိုဝ်ႈ သဵင်ယႂ်ႇလၢႆလၢႆၵေႃႉ မႃးၶဝ်ႈႁူမ်ႈ လဝ်ႇမူၼ်ႈတူၼ်ႈၸႂ် ပၼ်ႁႅင်းၵူၼ်းၼုမ်ႇၵႂႃႇ ဝႃႈၼႆ။
တႃႇၶၢဝ်းတၢင်းသွင်ဝၼ်း ဢၼ်ဢွၼ်ႁူဝ်ဢုပ်ႇဢူဝ်းလႅၵ်ႈလၢႆႈပိုၼ်ႉႁူႉပၢႆးႁၼ်တႄႉ ၸၢႆးထမ်ႈဢၢႆး၊ ၼၢင်းၶမ်းယူင်ႇ၊ ၸၢႆးၼုမ်ႇ၊ ၼၢင်းသႅင်ဢေး၊ ၼၢင်းသႅင်ႁွမ်၊ ၸၢႆးၾူၼ်မိူင်းလႄႈ ဢိၵ်ႇထႅင်ႈ လၢႆလၢႆ ၵေႃႉ သၢၼ်မိုဝ်းၵၼ် တူင်ႉၼိုင် ဝႃႈၼႆ။
သိုပ်ႇဢၢၼ်ႇ
ႁႅင်းၵၢၼ်ယၢၼ်မိူင်းတႆး ၶီႇလူတ်ႉၶိူင်ႈဝႆးပိၼ်ႈလူမ်ႉတီႈတၢင်းၵူတ်ႉ လူႉတၢႆၼႂ်းၵဵင်းမႆႇ
ၵူၼ်းၼုမ်ႇၸၢႆးတႆး ယူႇဝဵင်းလၢႆးၶႃႈ ၶီႇလူတ်ႉၶိူင်ႈဝႆးၽွင်းၵၢင်ၶမ်ႈၶိုၼ်း ၼႂ်းၵဵင်းမႆႇ၊ လူတ်ႉၶိူင်ႈပိၼ်ႈလူမ်ႉ တီႈတၢင်းၵူတ်ႉ လူႉတၢႆထင်တီႈ ၼႂ်းဢိူင်ႇမႄႈႁႄႉ မိူင်းၵဵင်းမႆႇ။
မိူဝ်ႈၶမ်ႈၶိုၼ်းဝၼ်းတီႈ 17/02/2017 ယၢမ်း 22:40 မူင်း၊ ၵူၼ်းဝၢၼ်ႈၽူၺ်းႁႆး ၸႄႈဝဵင်းလၢႆးၶႃႈ ၸိုင်ႈတႆးပွတ်းၸၢၼ်း၊ ၸိုဝ်ႈၸၢႆးထုၼ်း ဢႃယု 28 ပီ၊ ၶီႇလူတ်ႉၶိူင်ႈၵေႃႉလဵဝ်ၵႂႃႇသိုဝ်ႉၽၵ်းပွၵ်ႈမႃး ၶိုၼ်းတီႈႁွင်ႈၶၢတ်ႈ၊ ဢဝ်လူတ်ႉမႃးပိၼ်ႈလူမ်ႉတီႈတၢင်းၵူတ်ႉဢၼ်တေပွင်ႇသဵၼ်ႈတၢင်းလူင် တီႈဝၢၼ်ႈပႃႇၸီႉ ဢိူင်ႇမႄႈႁႄႉ ၸႄႈဝဵင်းမိူင်းၵဵင်းမႆႇ။ မၼ်းၸၢႆးလူႉတၢႆထင်တီႈၵႂႃႇ-ၼႆယဝ်ႉ။
ၵဵဝ်ႇၵပ်းလွင်ႈၼႆႉ ပီႈၼၢင်းၸၢႆးထုၼ်းၵေႃႉလူႉတၢႆ ၸိုဝ်ႈၼၢင်းယူင်ႇ ၵေႃႉႁဵတ်းၵၢၼ်သူၼ်မွၵ်ႇ တၢင်းမႄႈဝၢင်း လၢတ်ႈၼႄတီႈၸုမ်းၶၢဝ်ႇၽူႈတွႆႇႁွၵ်ႈဝႃႈ- ၸၢႆးထုၼ်းၼႆႉ လူတ်ႉၶိူင်ႈပိၼ်ႈလူမ်ႉတၢႆထင်တီႈ။ လႆႈငိၼ်းဝႃႈ ၸဝ်ႈၼႃႈတီႈပလိၵ်ႈၵွင်မိူင်းၶဝ် တိတ်းတေႃႇထိုင်ၸဝ်ႈၼႃႈတီႈႁူင်းယႃသူၼ်ၻွၵ်ႇ၊ တူဝ်တၢႆမၼ်းၸၢႆးတႄႉ ၵႂႃႇဢဝ်ဢွၵ်ႇမႃးတီးႁူင်းယႃသူၼ်ၻွၵ်ႇ မိူဝ်ႈဝၼ်းတီႈ 18 ၊ ဢဝ်မႃးဝႆႉတီႈဝတ်ႉဢူႇၿူဝ်းသူတ်ႇၼႆႉသေ ႁႅၼ်းပၢင်ၸႃပၼပၼ်၊ တေပူၼ်ႉၶၢပ်ႈတူဝ်ဝၼ်းတီႈ 21/02/2017 ၼႆႉ-ဝႃႈၼႆ။
ပီႈၼၢင်းမၼ်းယင်းလၢတ်ႈၼႄပႃးဝႃႈ- လူတ်ႉၶိူင်ႈၵေႃႈဢမ်ႇၸႂ်ႈလူတ်ႉၶိူင်ႈမၼ်း၊ မၼ်းယိုမ်လူတ်ႉၶိူင်ႈတႆးၵေႃႉ မၼ်းၵႂႃႇ၊ လွင်ႈလူႉၵွႆၼၼ်ႉ ပေႃးမႄးၶိုၼ်းတေသဵင်ႈမွၵ်ႈ 3,000 ဝၢတ်ႇ။ ၸၢႆးထုၼ်းၼႆႉ ဢွၼ်ၼႃႈၼႆႉ ၼႃႈႁိူၼ်းမၼ်းလူႉၵႂႃႇလႆႈမွၵ်ႈ 2-3 လိူၼ်၊ မေးၼၢင်းမၼ်းဢဝ်လုၵ်ႈလၢင်းမၼ်းသေပၢႆႈပႅတ်ႈ ၽွင်းမၼ်းတိုၵ်ႉၵႂႃႇ ႁဵတ်းၵၢၼ်၊ မၼ်းဢမ်ႇတၼ်းႁၼ်မိူဝ်ႈမေးမၼ်းပၢႆႈပႅတ်ႈ၊ ပၢႆးၵႂႃႇယူႇတီႈလႂ်ၵေႃႈဢမ်ႇလႆႈႁူႉၸွမ်း၊ ၸိုဝ်ႈမေးမၼ်း ႁွင်ႉဝႃႈၼၢင်းၶိၼ်ႇ ၵူၼ်းဝၢၼ်ႈမွၼ်းလၢႆးၶႃႈ၊ ၶဝ်မီးလုၵ်ႈယိင်းႁူမ်ႈၵၼ်ၼိုင်ႈၵေႃႉ ဢႃယုတိုၵ်ႉလႆႈ 6 ၶူပ်ႇ ၸိုဝ်ႈၼွင်ႉမူၺ်။ ဝၢႆးမေးမၼ်းပၢႆႈပႅတ်ႈယဝ်ႉၵေႃႈ ဢဝ်ၸႂ်မၼ်းဢမ်ႇလီ၊ ၵႆႉၵႂႃႇၸွမ်းဢူၺ်းၵေႃႉဢႅဝ်ႇ ၵၢင်ၶမ်ႈၵၢင်ၶိုၼ်းမႃး- ဝႃႈၼႆ။
ၸၢႆးထုၼ်းၼႆႉ ၸိုဝ်ႈပေႃႈႁွင်ႉဝႃႈလုင်းပၢၼ်းဢွင်ႇ၊ ၸိုဝ်ႈမႄႈႁွင်ႉဝႃႈပႃႈသႅင်လူႇ၊ ပေႃႈမႄႈသွင်ထဝ်ႈမၼ်းၸၢႆးၼႆႉ တိုၵ်ႉမီးယူႇတီႈဝဵင်းလၢႆးၶႃႈ။ မီးပီႈၼွင်ႉႁူမ်ႈၵၼ် 5 ၵေႃႉ ၸၢႆးသၢမ်ယိင်းသွင်၊ ပဵၼ်ၵေႃႉထူၼ်ႈ 4 ။ ၼႂ်းပီႈၼွင်ႉ ႁႃႈၵေႃႉၼၼ်ႉ ပီႈဢၢႆႈလူင်ၸိုဝ်ႈၸၢႆးၸိၵ်းတ (ယူႇမိူင်းတႆး)၊ ၵေႃႉထူၼ်ႈသွင် ၸၢႆးမူၼ်း (မိူင်းတႆး)၊ ၼၢင်းယူင်ႇ၊ ၸၢႆးထုၼ်း၊ ၼၢင်းႁၢၼ်ႇ ၸိူဝ်းၼႆႉ။
သိုပ်ႇဢၢၼ်ႇ
ၵူၼ်းႁဵတ်းၵၢၼ် လႅၵ်ႈငိုၼ်း ၺႃးၶုတ်ႈၸၵ်ႉငိုၼ်းၼပ်ႉႁူဝ်ပၢၵ်ႇသႅၼ် တီႈမူႇၸေႊ
ၵူၼ်းႁဵတ်းၵၢၼ်ႁပ်ႉလႅၵ်ႈငိုၼ်း တီႈဝဵင်းမူႇၸေႊ ၸိုင်ႈတႆးပွတ်းႁွင်ႇ ၺႃးၵူၼ်းၶုတ်ႈၸၵ်ႉဢဝ်ငိုၼ်း ၼပ်ႉႁူဝ်ပၢၵ်ႇသႅၼ် ။
ဝၼ်းတီႈ13/02/2017 ႁူဝ်ၶမ်ႈမွၵ်ႈ 4 မူင်းၶိုင်ႈ တီႈပွၵ်ႉၸၢၼ်း သဵၼ်ႈတၢင်းၾၢႆႇဢွၵ်ႇ ၵျွင်းၵၢင် ဝဵင်းၼၼ်ႉ ၵူၼ်းႁဵတ်းၵၢၼ်လႅၵ်ႈငိုၼ်း ၺႃးၵူၼ်းၶုတ်ႈၸၵ်ႉဢဝ်ငိုၼ်း ။
ၸၢႆးၼုမ်ႇ ၵူၼ်းၼႂ်းပိုၼ်ႉတီႈလၢတ်ႈဝႃႈ - ပဵၼ်တီႈႁိမ်းၵျွင်းၵၢင်ဝဵင်း ၵူၼ်းၶုတ်ႈၸၵ်ႉၼၼ်ႉ လႅပ်ႈ တူၺ်းဝႆႉႁိုင်ယဝ်ႉ။ ၸဝ်ႈငိုၼ်းတႄႉလၢတ်ႈဝႃႈ ပေႃးၼပ်ႉငိုၼ်းမၢၼ်ႈၼႆပႃးၵႂႃႇ 800 သႅၼ်ပၢႆ ဝႃႈၼႆ ။
ၸၢႆးမိၼ်ႉ ၵူၼ်းမူႇၸေႊ ၵေႃႈလၢတ်ႈဝႃႈ - “ၸဝ်ႈလႅၵ်ႈငိုၼ်းၼႆႉ ႁဵတ်းၵၢၼ်လႅၵ်ႈငိုၼ်းသေတႃႉ လႅပ်ႈဢမ်ႇပေႃးဝႆႉၼၵ်းၼႃ ။ ဢဝ်ရူတ်ႉၶိူင်ႈသေတေႃႉငိုၼ်းၵူၺ်း ၊ တီႈတႄႉထုၵ်ႇလီဢဝ်ၵႃး သေတေႃႉ။ ပေႃးၼၼ်ၸင်ႇတေလႆႈတမ်းၸႂ် ။ ပေႃးငိုၼ်းမီးၼႂ်းမိုဝ်းၼမ်ၼႆ ၸၢင်ႈမီးၽေးၼမ် ဢၼ်ဝႃႈၼၼ်ႉၵေႃႈ ဢမ်ႇလႅပ်ႈဝူၼ်ႉ။ မိူဝ်ႈလဵဝ်ပၢင်တေႃႇလွင်းၵေႃႈၼမ်မႃး၊ ယွၼ်ႉၸဝ်ႈၼႃႈ တီႈၶဝ် ပၼ်ၶႂၢင်ႉတႃႇႁဵတ်းပၢင်တေႃႇပၢင်လွင်း။ လွင်ႈၸူၼ်၊လွင်ႈႁိမ်၊လွင်ႈလၵ်ႉ ၸိူဝ်းၼႆႉၵေႃႈၼမ်မႃး လိူဝ်ၵဝ်ႇ ” ဝႃႈၼႆ ။
ၸဝ်ႈငိုၼ်းဢၼ်ထုၵ်ႇၺႃးၶုတ်ႈၸၵ်ႉငိုၼ်းပဵၼ် ၼၢင်းၶမ်းလူႇ ယူႇပွၵ်ႉၸၢၼ်း။ ၵူၼ်းမႃးၶုတ်ႈ ၸၵ်ႉငိုၼ်းၼႆႉ ဢိင်ၼိူဝ်ၼႂ်း CCTV သေလႅပ်ႈပဵၼ်ၵူၼ်းၼုမ်ႇၸၢဝ်းၶိူဝ်းၶႄႇ - ဝႃႈၼႆ ။
မိူဝ်ႈဝၼ်းတီႈ 11/02/2017 ၵၢင်ၶမ်ႈ မွၵ်ႈ 7 မူင်းၶိုင်ႈၼၼ်ႉၵေႃႈ တၢင်းၼႃႈႁူင်းလိုဝ်ႈသဝ်း blue sky (ၿလူႊသၵၢႆႊ) ၼၼ်ႉ ၼၢင်းယိင်း 2 ၵေႃႉ ၶီႇရူတ်ႉၶိူင်ႈမႃးၸွမ်းတၢင်းသေ မီးၵူၼ်းၶီႇရူတ်ႉၶိူင်ႈ မႃးႁိမ်းၶႃယဝ်ႉ ၶုတ်ႈၸၵ်ႉဢဝ်ၾူၼ်းၵႂႃႇ ။ ၵူၼ်းဢၼ်မႃးၶုတ်ႈၸၵ်ႉၼၼ်ႉ ပဵၼ်ၽႂ်ၼႆ ယင်းပႆႇ ႁူႉဝႃႈၼႆ ။
သိုပ်ႇဢၢၼ်ႇ
ၵူၼ်းဝၢၼ်ႈၼႂ်းၸႄႈဝဵင်းလႃႈသဵဝ်ႈ ယဵပ်ႇၺႃးမၢၵ်ႇလူႉတၢႆ ယၢပ်ႇၽိုတ်ႇတႃႇတေၵႂႃႇဢဝ်ၶၢပ်ႈတူဝ် ယွၼ်ႉၵၢင်မၢၵ်ႇဝႆႉၼမ်
ၼႂ်းၸိုင်ႈတႆးပွတ်းႁွင်ႇ ၸႄႈဝဵင်းလႃႈသဵဝ်ႈ ၾၢႆႇဢွၵ်ႇဝဵင်းလႃႈသဵဝ်ႈၼၼ်ႉ ၵူၼ်းဝၢၼ်ႈသွင်ၵေႃႉပီႈၼွင်ႉ ၵႂႃႇတႅပ်းဢွႆႈသေယဵပ်ႇၺႃးမၢၵ်ႇ၊ ႁဵတ်းႁႂ်ႈၵေႃႉပဵၼ်ပီႈဢၢႆႈလႆႈလူႉတၢႆၵႂႃႇထင်တီႈ၊ ယွၼ်ႉပိူဝ်ႈဢွင်ႈတီႈၼၼ်ႉ မီးမၢၵ်ႇႁၢင်ႈၵၢင်ဝႆႉၼမ်သေ တႃႇတေၵႂႃႇၵူႈဢဝ်တူဝ်တၢႆၵေႃႈ ႁူပ်ႉထူပ်းတၢင်းယၢပ်ႇၽိုတ်ႇ ။
ပူၼ်ႉမႃးမိူဝ်ႈဝၼ်းတီႈ 11/02/2017 ၼၼ်ႉ ၼႂ်းဢိူင်ႇမိူင်းၵႅတ်ႈ ၸႄႈဝဵင်းလႃႈသဵဝ်ႈ ၸိုင်ႈတႆးပွတ်းႁွင်ႇ၊ ဢၼ်တိတ်းဢိူမ်ႈတင်းၾင်ႇၶူင်းဝႆႉၼၼ်ႉ မီးလုၵ်ႈၸၢႆးလုင်းပုမ်ႇတင်းပႃႈဢၢမ်၊ သွင်ၵေႃႉပီႈၼွင်ႉ၊ ၸိုဝ်ႈၸၢႆးယီႈႁေႃး ဢႃယု 22 ပီ တင်းၵေႃႉပဵၼ်ၼွင်ႉၸၢႆးမၼ်း ၵႂႃႇႁဵတ်းၵၢၼ် တႅပ်းဢွႆႈ တၢင်းဝၢၼ်ႈၵၢင်မိူင်း၊ ၵႂႃႇယဵပ်ႇၺႃးမၢၵ်ႇတႅၵ်ႇသေ ႁဵတ်းႁႂ်ႈၸၢႆးယီႈႁေႃး လႆႈလူႉတၢႆထင်တီႈၵႂႃႇ-ၼႆယဝ်ႉ ။
ၵဵဝ်ႇၵပ်းလွင်ႈၼႆႉ လုင်းၸၢႆး ၵူၼ်းပိုၼ်ႉတီႈလၢတ်ႈဝႃႈ- မၢၵ်ႇၼႆႉပဵၼ်ၽႂ်ႁၢင်ႈၵၢင်ဝႆႉႁဝ်းၶႃႈဢမ်ႇႁူႉ၊ ဢွင်ႈတီႈၼၼ်ႈ မၼ်းမီးတပ်ႉမၢၼ်ႈဢၼ်လုၵ်ႉတၢင်းၵုၼ်လူင်-ႁူဝ်ပၢင်ႇ မႃးပၵ်းသဝ်းတူင်ႉၼိုင်၊ မၢၵ်ႇဢၼ်ႁၢင်ႈၵၢင်ဝႆႉၼႆႉ လႆႈငိၼ်းဝႃႈမီးၼမ်တႄႉတႄႉ။ ၵွပ်ႈၼၼ် ပေႃးဝႃႈပီႈဢၢႆႈမၼ်းယဵပ်ႇၺႃးမၢၵ်ႇယဝ်ႉၼႆၵေႃႈ ၵေႃႉပဵၼ်ၼွင်ႉၸၢႆးမၼ်း တေၶဝ်ႈၵႂႃႇၸူးပီႈဢၢႆႈမၼ်း။ ၵူၺ်းၵႃႈ ပီႈဢၢႆႈမၼ်းဝႃႈယႃႇပေၶဝ်ႈမႃးၼႆသေ လူႉတၢႆၵႂႃႇ။ ၼွင်ႉၸၢႆးမၼ်းၵေႃႈ တူၵ်းၸႂ်သေလႅၼ်ႈပွၵ်ႈမိူဝ်းဝၢၼ်ႈ မိူဝ်းႁွင်ႉၵူၼ်းဝၢၼ်ႈမႃး တႃႇတေဢဝ်ၶၢပ်ႈတူဝ်ၼႆသေတႃႉ ၽႂ်ဢမ်ႇႁတ်းၶဝ်ႈၸမ် ယွၼ်ႉပိူဝ်ႈဝႃႈမီးမၢၵ်ႇၼမ်။ ၵွပ်ႈၼၼ်လႄႈ ယွၼ်းတၢင်းၸွႆႈထႅမ်ၾၢႆႇၽူႈတႅၼ်းသၽႃးၶဝ်၊ ၾၢႆႇၸဝ်ႈၼႃႈတီႈ သိုၵ်းမၢၼ်ႈဢၼ်မီးၼႂ်းပိုၼ်ႉတီႈၶဝ်သေ တေၶတ်းၸႂ်ၵႂႃႇဢဝ်တူဝ်တၢႆ- ဝႃႈၼႆ ။
ၵဵဝ်ႇၵပ်းလွင်ႈၸၢႆးယီႈႁေႃး ဢၼ်လူႉတၢႆၵႂႃႇၼႆႉသေ ၽွင်းမိူဝ်ႈလဵဝ် လႆႈဢွၼ်ၵၼ်ၵႂႃႇတၢင်ႇယိုၼ်ႈလိူင်ႈဝႆႉတီႈ တပ်ႉသိုၵ်းလူင်ပွင်ၸိုင်ႈမၢၼ်ႈ ဢၼ်ယူႇၼႂ်းပိုၼ်ႉတီႈတီႈၼၼ်ႈ ပႃးၸဵမ်တပ်ႉပလိၵ်ႈၸိူဝ်းၼႆႉၵေႃႈ ၵႂႃႇယိုၼ်ႈလိူင်ႈဝႆႉယဝ်ႉ ။
ၸၢႆးဝၼ်းလႅင်းၶမ်း ၽူႈတႅၼ်းသၽႃးၸိူဝ်ႉၸၢတ်ႈ လၢတ်ႈတီႈၸုမ်းၶၢဝ်ႇၽူႈတွႆႇႁွၵ်ႈဝႃႈ- ၼႂ်းပိုၼ်ႉတီႈႁဝ်းၶႃႈၼႆႉ ယွၼ်ႉပိူဝ်ႈပဵၼ်ပၢင်တိုၵ်းသိုၵ်းသိူဝ်သေ ႁဝ်းၶႃႈဢၼ်ပဵၼ်ၽူႈတႅၼ်းၵူၼ်းဝၢၼ်ႈၵူၼ်းမိူင်းၵေႃႈ ဢမ်ႇၸၢင်ႈပူၵ်းပွင်သင်ပၼ် ၵူၼ်းဝၢၼ်ႈၵူၼ်းမိူင်းတႄႉတႄႉဝႃႈဝႃႈ။ ၼႂ်းပိုၼ်ႉတီႈၵေႃႈၵုမ်ႇပဵၼ်ပၢင်တိုၵ်းသေ ၵုမ်ႇလႆႈမႆႈၸႂ်၊ ၵုမ်ႇႁႃတၢင်းၸွႆႈထႅမ်ၵူၼ်းထူပ်းၽေးသိုၵ်းသိူဝ်ၵူၺ်း။ ႁဝ်းၶႃႈၶႂ်ႈတိုၵ်းသူၼ်းထိုင်လူင်ပွင်ၸိုင်ႈ တႄႉၵေႃႈ ၶႂ်ႈႁႂ်ႈၸီႉသင်ႇပၼ် လွင်ႈဢၼ်ႁႅၼ်းသိုၵ်းလေႃႇတိုၵ်းၼႂ်းပိုၼ်ႉတီႈၸိူဝ်းၼႆႉ ၶႂ်ႈႁႂ်ႈၵိုတ်းပၼ်၊ ၶႂ်ႈႁႂ်ႈဢုပ်ႇဢူဝ်းၵႄႈလိတ်ႈပၼ်ႁႃ၊ ၶႃႈႁဝ်းတႄႉၶႂ်ႈတုၵ်းယွၼ်းၼင်ႇၼႆ- ဝႃႈၼႆ ။
ၸိူင်ႉၼၼ်ၼင်ႇၵဝ်ႇ မိူဝ်ႈဝၼ်းတီႈ 8 ပူၼ်ႉမႃးၼႆႉၵေႃႈ ၵူၼ်းဝၢၼ်ႈၼွင်ၵေႃႇ ဢၢႆႈယီႈ ၸၢဝ်းၶိူဝ်းတဢၢင်း (လွႆ) ဢၼ်ပဵၼ်ၸဝ်ႈၶွင်ဝူဝ်းၵႂၢႆးၼၼ်ႉ ၵႂၢႆးမႄႈလုၵ်ႈဢွၼ်ႇသွင်တူဝ်မၼ်းၸၢႆး ၵႂႃႇယဵပ်ႇၺႃးမၢၵ်ႇသေ တူဝ်ၼိုင်ႈတၢႆၵႂႃႇ။ ထႅင်ႈတူဝ်ၼိုင်ႈတိူဝ်ႉဝၢတ်ႇၸဵပ်း ၶႃတၢင်းၼႃႈႁၵ်း- ၸၢႆးၼေႃႇ ၵူၼ်းဝၢၼ်ႈမိူင်းၵႅတ်ႈ လၢတ်ႈ ။
ၽူႈဢမ်ႇၶႂ်ႈဢွၵ်ႇၸိုဝ်ႈၵေႃႉၼိုင်ႈလၢတ်ႈဝႃႈ- မၢၵ်ႇဢၼ်တႅၵ်ႇၼႆႉ တိုၼ်းပဵၼ်သိုၵ်းမၢၼ်ႈႁၢင်ႈၵၢင်ဝႆႉ ပိူဝ်ႈတႃႇႁူမ်ႇလူမ်ႈတပ်ႉၶဝ်၊ ယွၼ်ႉၼၼ် ၵူၼ်းဝၢၼ်ႈၵူၼ်းမိူင်းလႆႈယဵပ်ႇၺႃး။ ဢၼ်ႁၢင်ႈၵၢင်ဝႆႉၵေႃႈ တိုၵ်ႉမီးထႅင်ႈယူႇတင်းၼမ်၊ မီးထႅင်ႈလၢႆလုၵ်ႈၼႆ ၽႂ်ယင်းဢမ်ႇၸၢင်ႈဝႃႈ- ဝႃႈၼႆ ။
ၼႂ်းပွတ်းတွၼ်ႈၼႆႉ (ၾၢႆႇတူၵ်းၶူင်း) လိူဝ်သေသိုၵ်းမၢၼ်ႈ တပ်ႉၶမယ 312 တူင်ႉၼိုင်ယဝ်ႉ ယင်းမီးတပ်ႉပလိၵ်ႈ၊ ၸုမ်းပီႇတုၸိတ်ႉမၢၼ်ႈပၢင်ႇ၊ ၸုမ်းပီႇတုၸိတ်ႉၶၢင် KDA ၵွင်းၶႃးၸိူဝ်းၼႆႉတူင်ႉၼိုင်ဝႆႉ။ လိူဝ်သေၼၼ်ႉ ယင်းမီးထႅင်ႈ ဢၼ်ပဵၼ်ၸုမ်းဢူၺ်းလီပွတ်းႁွင်ႇ သၢမ်မူႇသၢမ်ၸုမ်း (TNLA, MNDAA, AA) ၵေႃႈတူင်ႉၼိုင်ဝႆႉ။ တပ်ႉသိုၵ်းၸိုင်ႈတႆး SSPP/SSA ၵေႃႈ လတ်းၽၢၼ်ႇၵႂႃႇမႃးတူင်ႉၼိုင်ဝႆႉ။ ထႅင်ႈၾၢႆႇၼိုင်ႈ တၢင်းပွတ်းဢွၵ်ႇၶူင်း ၼႃႈလိၼ်ၽွင်းငမ်းတူဝ်ၵဝ်ႇဝႃႉ မီးတပ်ႉသိုၵ်းဝႃႉ UWSA တူင်ႉၼိုင် ။
သိုပ်ႇဢၢၼ်ႇ
ၵူၼ်းမိူင်းၸႄႈဝဵင်းသီႇပေႃႉ 2 ၵေႃႉ ပေႃႈလုၵ်ႈ ယဵပ်ႇၺႃးမၢၵ်ႇၵေႃႉပဵၼ်လုၵ်ႈ တၢႆထင်တီႈ
ၵူၼ်းမိူင်းၸႄႈဝဵင်းသီႇပေႃႉ 2 ၵေႃႉ ပေႃႈလုၵ်ႈ ၵႂႃႇႁႃဝူဝ်း/ႁႃပႄႉ ယဵပ်ႇၺႃးမၢၵ်ႇတႅၵ်ႇ မၢတ်ႇ ၸဵပ်းၵေႃႉၼိုင်ႈ တၢႆထင်တီႈၵေႃႉၼိုင်ႈ ။
ဝၼ်းတီႈ 05/02/2017 ယၢမ်းႁူဝ်ၶမ်ႈ 17:00 မူင်း လုင်းၸၢႆးသၢင်ႇပူႇ ဢႃယု 51 ပီ တင်း လုၵ်ႈၸၢႆး ၸၢႆးဢွင်ႇ ဢႃယု 31 ပီ ပဵၼ်ၵူၼ်းဝၢၼ်ႈၵုၼ်ႁွတ်ႈ၊ ဢိူင်ႇၵုၼ်ႁွတ်ႈ ၸႄႈဝဵင်းသီႇပေႃႉ ၸိုင်ႈတႆး ပွတ်းႁွင်ႇ။ ၶႃသွင်ၵေႃႉပေႃႈလုၵ်ႈၵႂႃႇႁႃ ဝူဝ်း/ႁႃပႄႉ ၶွင်ၶႃ။ မိူဝ်ႈၽွင်းၼၼ်ႉ ၵေႃႉပဵၼ်လုၵ်ႈၸၢႆး ၸၢႆးဢွင်ႇ ယဵပ်ႇၺႃးမၢၵ်ႇတႅၵ်ႇသေ လူႉတၢႆ တီႈၼၼ်ႈၵမ်းလဵဝ်။ တူဝ်လုင်းၸၢႆးသၢင်ႇပူႇတႄႉ လႆႈမၢတ်ႇၸဵပ်းႁၢဝ်ႈႁႅင်းသေ ထုၵ်ႇ သူင်ႇယူတ်းယႃတူဝ်တီႈ ႁူင်းယႃ သီႇပေႃႉ ။
လုင်းၸၢႆးသၢင်ႇပူႇ လၢတ်ႈဝႃႈ “ ၵေႃႉယဵပ်ႇၺႃးတႄႉ ပဵၼ်လုၵ်ႈၸၢႆးၶႃႈႁဝ်း၊ မၼ်းၸၢႆးတၼ်းလႆႈ လၢတ်ႈၵႂၢမ်းဝႃႈ ဢဝ်ၶႃႈလႄႈပေႃႈ၊ တၼ်းလၢတ်ႈသွင်ၵမ်းသေ ယူႇဢမ်ႇႁိုင်သင် လႆႈလူႉသဵင်ႈတၢႆတီႈ ၼၼ်ႈၵမ်းလဵဝ်။ ၵူၺ်းၵႃႈ တီႈတူဝ်ၶႃႈႁဝ်း ဢၼ်တိူဝ်ႉၺႃးၸၢၵ်ႇမၢၵ်ႇ တီႈၶႃၾၢႆႇၶႂႃ၊ မိုဝ်းၾၢႆႇၶႂႃ လႄႈ ၵွင်းလင် မၢတ်ႇၸဵပ်းႁၢဝ်ႈႁႅင်း” ဝႃႈၼႆ ။
တေႃႈလဵဝ် လုင်းၸၢႆးသၢင်ႇပူႇ လႆႈလုမ်းလႃးယူတ်းယႃတူဝ်ဝႆႉတီႈ ႁူင်းယႃ ၵူၼ်းမိူင်း ၸႄႈဝဵင်း သီႇပေႃႉ။ မၢၵ်ႇဢၼ်တႅၵ်ႇၼၼ်ႉ ပဵၼ်ၸုမ်းလႂ်၊ မူႇလႂ် ႁၢင်ႈၵၢင်ဝႆႉ ဢမ်ႇလႆႈႁူႉ ။
တၢင်းပွတ်းတွၼ်ႈၸႄႈဝဵင်းသီႇပေႃႉၼၼ်ႉ ၸုမ်းတပ်ႉသိုၵ်း ဢၼ်တူင်ႉၼိုင်ၵႂႃႇမႃးမီး တပ်ႉသိုၵ်း လူင်ပွင်ၸိုင်ႈမၢၼ်ႈ၊ တပ်ႉသိုၵ်းတဢၢင်း TNLA၊ တပ်ႉသိုၵ်းၶွင်ႇသီႇဢဝ်ၶိုၼ်းၸိုင်ႈတႆး RCSS/ SSA လႄႈ တပ်ႉသိုၵ်း ပႃႇတီႇမႂ်ႇသုင်ၸိုင်ႈတႆး/ တပ်ႉသိုၵ်းၸိုင်ႈတႆး SSPP/SSA ၸဵမ်ၸိူဝ်းၼႆႉဝႃႈၼႆ ။
သိုပ်ႇဢၢၼ်ႇ
ၾႆးမႆႈႁိူၼ်းပီႈၼွင်ႉၵူၼ်းမိူင်း ပွၵ်ႉၵွင်းၼွင် ၸႄႈဝဵင်းမူႇၸေႊ
ၸိုင်ႈတႆးပွတ်းႁွင်ႇ ၸႄႈဝဵင်းမူႇၸေႊၼၼ်ႉ ၸၢဝ်းမၢၼ်ႈပွတ်းတႂ်ႈ မႃးၶၢတ်ႈယူႇ ႁဵတ်းၶဝ်ႈ ယႃၵု (ထမၼႄး) သေဢဝ် ၾႆးမႆႈ တင်းႁိူၼ်း။ လၢမ်းမႆႈပႃးထႅင်ႈသုမ်ႉ တၢင်းၶၢႆ 5 သုမ်ႉ ဝႃႈၼႆ ။
ဝၼ်းတီႈ 10/02/2017 ယၢမ်းဝၢႆးဝၼ်း 15:00 မူင်းၼၼ်ႉ ႁိူၼ်းၼၢင်းၶမ်းလူႇ ပွၵ်ႉၵွင်းၼွင် ၸႄႈဝဵင်းမူႇၸေႊ ၸိုင်ႈတႆး ပွတ်းႁွင်ႇ။ ပၼ်ၵူၼ်းမိူင်းမၢၼ်ႈ မႃးၶၢတ်ႈ ယူႇသဝ်းဝႆႉၼၼ်ႉ ႁဵတ်းၶဝ်ႈ ယႃၵု(ထမၼႄး) ၼႂ်းလိူၼ်သၢမ်မူၼ်းၼႆသေ ဢဝ်ၾႆး မႆႈႁိူၼ်းတင်းလင် ၶူဝ်းၶွင်ၸဝ်ႈႁိူၼ်း ဢမ်ႇ တၼ်းလႆႈသင်။ ၵူၺ်းၵႃႈ ၵူၼ်းၶၢတ်ႈယူႇသဝ်းႁိူၼ်းၼၼ်ႉ လၵ်ႉဢွၵ်ႇပၢႆႈ ဝႃႈၼႆ ။
ၸၢႆးဢွင်ႇ ၵူၼ်းၼုမ်ႇမူႇၸေႊလၢတ်ႈဝႃႈ “ ၸဝ်ႈႁိူၼ်းၼၢင်းၶမ်းလူႇတႄႉ ဢမ်ႇယူႇႁိူၼ်းဢွၵ်ႇ တၢင်းၵႂႃႇတႃႈၵုင်ႈ လုၵ်ႈယိင်းသၢဝ်ၸဝ်ႈႁိူၼ်းသမ်ႉ ပဵၼ်မေႃသွၼ်သေ လႆႈၵႂႃႇတူၵ်းပုၼ်ႈ ၽွၼ်း တၢင်း ဢိူင်ႇ19 ဝၢၼ်ႈ တၢင်းထုင်ႉၾၢႆႇႁွင်ႇၼမ်ႉမၢဝ်း ၼိုင်ႈဝူင်ႈၸင်ႇတေပွၵ်ႈ ၶိုၼ်းမႃးႁိူၼ်း ၼိုင်ႈပွၵ်ႈ (ဝၼ်းသဝ် တင်း ဝၼ်းဢႃးတိတ်ႉ)၊ ပေႃးပဵၼ်ဝၼ်းၸၼ် ထိုင်ဝၼ်းသုၵ်း သမ်ႉ ၵႂႃႇႁဵတ်းၵၢၼ်ၶိုၼ်း ဝႃႈၼႆ ။
မိူဝ်ႈၽွင်းၾႆးမႆႈၼၼ်ႉ မီးၵူၼ်းၶၢတ်ႈယူႇၵူၺ်းလႄႈ ၶူဝ်းၶွင်ၸဝ်ႈႁိူၼ်းတႄႉ ဢမ်ႇတၼ်း လႆႈသင် ၾႆးမႆႈပႃးၵႂႃႇမူတ်း။ ၵူၺ်းၵႃႈ ၶူဝ်းၶွင်ဢၼ်ၵႃႈၶၼ်ယႂ်ႇႁႅင်းဢမ်ႇမီးလႄႈ လွင်ႈလူႉသုမ်း ၵေႃႈဢမ်ႇ ပေႃးၼမ်ၼင်ႇၵဝ်ႇ ဝႃႈၼႆ ။
ၾႆးၼႆႉ မႆႈႁိူၼ်းၼၢင်းၶမ်းလူႇယဝ်ႉသေ လၢမ်းမႆႈပႃးထႅင်ႈ သုမ်ႉၶွင်လုၵ်ႈမေးသိုၵ်းမၢၼ်ႈၶၢႆတၢင်းၶၢႆ 5 သုမ်ႉ ဝႃႈၼႆ ။
ၵူၼ်းၼႂ်းပွၵ်ႉတႄႉ လၢတ်ႈဝႃႈ “ ယွၼ်ႉၵူၼ်းၶၢတ်ႈႁိူၼ်းလႄႈ ၾႆးလႆႈမႆႈ၊ ၵွပ်ႈၼၼ် ပေႃးတေၶၢတ်ႈ ႁိူၼ်းႁဝ်းပၼ် ပိူၼ်ႈၼႆၸိုင် ထုၵ်ႇလီလႆႈၾၢင်ႉပႃးလွင်ႈၸိူင်ႉၼႆ ဝႃႈၼႆ ။
ၶၢဝ်းႁႅင်ႈၶၢဝ်းႁွင်ၼႆႉ ၾႆးၵႆႉမႆႈ မႆႈယွၼ်ႉ ၾႆးတဵၼ်း ၶဵင်ႇၽြႃးလႂ်၊ မိူဝ်ႈႁုင်မိုဝ်ႉလႂ်၊ ယွၼ်ႉသၢႆၾႆး ၾႃႉသျွၵ်ႉလႂ် ၸိူဝ်းၼႆႉလႄႈ ထုၵ်ႇလႆႈၸွႆႈၵၼ်တူၺ်းလူၵႅတ်ႇၵင်ႈထႃႈဢွၼ်တၢင်းၼႆ လုင်းယီႈသႅင် ဝဵင်းမူႇၸေႊလၢတ်ႈ ။
သိုပ်ႇဢၢၼ်ႇ
ၵေႃလိၵ်ႈလၢႆးၾိင်ႈငႄႈတႆး ဝဵင်းမူႇၸေႊ ၸတ်းသၢင်ႈပိုတ်ႇၼႃႈတူၶဝ်ႈ/ဢွၵ်ႇဝဵင်း
ပေႃႈမႄႈပီႈၼွင်ႉ ၵူၼ်းမိူင်း ၸႄႈဝဵင်းမူႇၸေႊ ဢွၼ်ၵၼ်ပိုတ်ႇၽၵ်းတူမႂ်ႇၶဝ်ႈဝဵင်းမူႇၸေႊ ၼႂ်းဝၼ်း မိူင်းႁူမ်ႈတုမ် မီးၽူႈယႂ်ႇၵူၼ်းလူင်လႄႈ ပီႈၼွင်ႉၵူၼ်းမိူင်းၶဝ်ႈႁူမ်ႈတင်ၼမ်လၢႆ ။
ဝၼ်းတီႈ 12/02/2017 ယၢမ်းၵၢင်ၼႂ် ၵေႃလိၵ်ႈလၢႆးလႄႈၾိင်ႈငႄႈတႆး၊ ပေႃႈမႄႈပီႈၼွင်ႉၵူၼ်း မိူင်းၼႂ်း ပိုၼ်ႉတီႈ ႁူမ်ႈၵၼ်ၸတ်းပၢင်ၵႅဝ်ႈပိုတ်ႇၽၵ်းတူၶဝ်ႈဝဵင်းမူႇၸေႊ ၸိုင်ႈတႆးပွတ်းႁွင်ႇ ၼႂ်းဝၼ်းမိူင်း ႁူမ်ႈတုမ်။ ပၢင်ပိုတ်ႇၽၵ်းတူၶဝ်ႈဝဵင်းၼၼ်ႉ ၽူႈၵွၼ်းၸႄႈတွၼ်ႈမူႇၸေႊ ဢူးၵျေႃႇၵျေႃႇထုၼ်း၊ ၽူႈတႅၼ်း သၽႃး ၸႄႈမိူင်း ၸၢႆးၵျေႃႇတဵင်း၊ ၸဝ်ႈၼႃႈတီႈၵူႈႁွင်ႈၵၢၼ် ၸုမ်းၾိင်ႈငႄႈတၢင်ႇၸၢဝ်းၶိူဝ်း ဢိၵ်ႇပႃး ၵူၼ်းမိူင်း ၶဝ်ႈႁူမ်ႈ ဝႃႈၼႆ ။
ၸၢႆးဢွင်ႇ ၽူႈၶဝ်ႈႁူမ်ႈပၢင်ပိုတ်ႇၽၵ်းတူၶဝ်ႈဝဵင်း လၢတ်ႈဝႃႈ “ ပဵၼ်လွင်ႈလီၶႃႈ၊ ဝၢၼ်ႈမိူင်းႁဝ်းလႆႈ ႁၼ်လိၵ်ႈတႆးၸိူင်ႉၼႆ။ လိၵ်ႈမၢၼ်ႈၵေႃႈတႅမ်ႈပႃးယူႇလႄႈ ပဵၼ်လွင်ႈလီဢေႃႈ” ဝႃႈၼႆ ။
ပၢႆႉၶဝ်ႈၽၵ်းတူၸႄႈဝဵင်းမူႇၸေႊၼႆႉ တႅမ်ႈလိၵ်ႈဝႆႉ တင်းသွင်ယၢင်ႇ ၾၢႆႇၼိုင်ႈ တႅမ်ႈဝႆႉ လိၵ်ႈတႆး၊ ထႅင်ႈၾၢႆႇၼိုင်ႈသမ်ႉ တႅမ်ႈဝႆႉ လိၵ်ႈမၢၼ်ႈ တီႈပၢႆႉၼၼ်ႉ တႅမ်ႈဝႆႉဝႃႈ ဝဵင်းမူႇၸေႊ ဝႃႈၼႆ ။
ၽၵ်းတူၶဝ်ႈဝဵင်းၼႆႉ ပီႈၼွင်ႉၵူၼ်းမိူင်းမူႇၸေႊ၊ ၸဝ်ႈၶွင်ႁူင်းၵၢၼ်လူင်၊ ၽူႈၵွၼ်းၸႄႈတွၼ်ႈ၊ တပ်ႉသိုၵ်းၵူၼ်းမိူင်းၶဝ် ႁူမ်ႈၵၼ်ၸွႆႈထႅမ်သေ တႄႇႁဵတ်းသၢင်ႈမႃး မိူဝ်ႈဝၼ်းတီႈ 07/11/2016 တင်းမူတ်းသဵင်ႈငိုၼ်းၵႂႃႇ မွၵ်ႈ 300 သႅၼ်ပျႃးပၢႆ ဝႃႈၼႆ ။
သိုပ်ႇဢၢၼ်ႇ
ဝဵင်းပၢင်လူင် ၸတ်းႁဵတ်းဝၼ်းမိူင်းႁူမ်ႈတုမ် ၶွပ်ႈတဵမ် 70 ပီ
ၸိုင်ႈတႆး ပွတ်းၸၢၼ်း တီႈဝဵင်းပၢင်လူင် ဢၼ်ပဵၼ်တီႈလူင်းလၢႆးမိုဝ်းလိၵ်ႈႁူမ်ႈ မၢႆပၢင်လူင်သေ ၵိူတ်ႇဢွၵ်ႇမႃးဝၼ်းမိူင်းႁူမ်ႈတုမ်ၼၼ်ႉ ၸတ်းႁဵတ်းပၢင်ပွႆးၶုၵ်းထူပ်း ဝၼ်းမိူင်းႁူမ်ႈတုမ် ၶွပ်ႈတဵမ် 70 ပီ မီၵူၼ်းမိူင်းၶဝ်ႈႁူမ်ႈ 2000 ပၢႆ။
ဝၼ်းတီႈ 12/02/2017 ယၢမ်းၵၢင်ၼႂ် ပၢင်ပွႆးဝၼ်းမိူင်းႁူမ်ႈတုမ် ၶွပ်ႈတဵမ် 70 ပီၼႆႉ ၸတ်းႁဵတ်းတီႈ ၼႂ်းဝၢင်းသဝ်ႁိၼ် ၸႄႈဝဵင်းပၢင်လူင် ၸႄႈတွၼ်ႈလွႆလႅမ်။ တီႈပၢင်ၵႅဝ်ႈၼၼ်ႉ မီးၼၢင်းဢွင်ႇသၢၼ်း သုၵျီႇ တီႈၵိူဝ်းၵုမ်မိူင်းႁူမ်ႈတုမ်မိူင်းမၢၼ်ႈ မွၵ်ႇလၢတ်ႈၶေႃႈၵႂၢမ်း တိုၵ်းသူၼ်း ၸုမ်းယိပ်းၵွင်ႈၵၢင်ႇ ၸၢဝ်းၶိူဝ်း လူင်းလၢႆးမိုဝ်းၵိုတ်းတိုၵ်းပတ်းပိုၼ်ႉတူဝ်ႈမိူင်း NCA သေ ၶဝ်ႈဢုပ်ႇ ၵၢၼ်မိူင်း ဝႃႈၼႆ။
ၼၢင်းဢွင်ႇသၢၼ်းသုၵျီႇ တီႈၵိူဝ်းၵုမ်မိူင်းႁူမ်တုမ် မိူင်းမၢၼ်ႈ မွၵ်ႇလၢတ်ႈၶေႃႈၵႂၢမ်းဝႃႈ “ ၸၢဝ်းၶိူဝ်း ဢၼ်ပႆႇလူင်းလၢႆးမိုဝ်း NCA ၼၼ်ႉ ႁႂ်ႈယုမ်ႇယမ်တူဝ်ၸဝ်ႈၵဝ်ႇသေ ႁႂ်ႈဢွၼ် ၵၼ်ၶဝ်ႈ ႁူမ်ႈပၢင် ၵုမ်လူင် ပၢင်လူင် ႁူဝ်ပၢၵ်ႇပီ 21 ဢၼ်တေထိုင်မႃးၼၼ်ႉ တိုၵ်းသူၼ်းႁႂ်ႈ လူင်းလၢႆးမိုဝ်း” ဝႃႈၼႆ။
ၼႂ်းဝၼ်းမိူင်းႁူမ်ႈတုမ်ၼၼ်ႉ လိူဝ်သေပၢင်ၵႅဝ်ႈယဝ်ႉ မီးပႃးထႅင်ႈ ပၢင်ဢုပ်ႇၵုမ်လွင်ႈငမ်းယဵၼ်၊ ၼၢင်းဢွင်ႇသၢၼ်းသုၵျီႇလႄႈတူဝ်တႅၼ်းၸၢဝ်းၶိူဝ်း ပႃးမၢၼ်ႈဢုပ်ႇၵုမ်ၵၼ် ၼႂ်းႁူဝ်ၶေႃႈ ပၢင်ဢုပ်ႇ ဢူဝ်းလွင်ႈငမ်းယဵၼ် Peace Talk ဝႃႈၼႆ။
ဝၼ်းမိူင်းႁူမ်ႈတုမ် ၶွပ်ႈတဵမ် 70 ပီၼႆႉ မီးၸုမ်းလူင်ပွင်ၸိုင်ႈမိူင်းတႆး၊ လုၵ်ႈ လၢၼ်ၸဝ်ႈၽူႈလူင်း လၢႆးမိုဝ်းလိၵ်ႈႁူမ်ႈမၢႆပၢင်လူင် 1947၊ ၽူႈ ၼမ်းၸၢဝ်းၶိူဝ်း၊ ၽူႈတၢင်တူဝ်ပႃႇတီႇၵၢၼ်မိူင်း၊ ၽူႈတၢင်တူဝ် ၸုမ်းတူင်ႇ ဝူင်းၵူၼ်း၊ ၸဝ်ႈၼႃႈ တီႈၵူႈ ႁွင်ႈၵၢၼ်၊ ၵူၼ်းမိူင်းဢိၵ်ႇ လုၵ်ႈႁဵၼ်းမႃး ၶဝ်ႈႁူမ်ႈ တင်းၼမ် ဝႃႈၼႆ။
မိူဝ်ႈဝၼ်းတီႈ 12/02/1947 ယူႇတီႈၽူႈတၢင်တူဝ်ၸဝ်ႈၾႃႉမိူင်းတႆး၊ ၽူႈတၢင်တူဝ်ၵူၼ်းမိူင်းတႆး၊ ၽူႈတၢင်တူဝ်မိူင်းၶၢင်၊ ၽူႈတၢင်တူဝ်မိူင်းၶျၢင်းလႄႈ ၸွမ်သိုၵ်း ဢွင်ႇသၢၼ်း ႁူမ်ႈၵၼ်လူင်းလၢႆးမိုဝ်း လိၵ်ႈႁူမ်ႈမၢႆပၢင်လူင်သေ ၸင်ႇၵိူတ်ႇဢွၵ်ႇမႃးဝၼ်းမိူင်းႁူမ်ႈတုမ်။
သိုပ်ႇဢၢၼ်ႇ
ၸုမ်းလုၵ်ႈႁဵၼ်းတႆး မိူင်းဝၼ်းတူၵ်းဢိတ်ႇဢွၵ်ႇပပ်ႉယုၵ်ႉယွင်ႈၸွမ်သိုၵ်းယွတ်ႈသိုၵ်း
ၵဵဝ်ႇၵပ်းလွင်ႈၼႆႉ မုၼ်ၸၢင်းၸဝ်ႈမႁႃႇသႅင်ၽႃႉဢၼ်ပဵၼ်မူႇၸုမ်းၶိုင်ပွင်ႁဵတ်းဢွၵ်ႇ လၢတ်ႈဝႃႈ- ယိူင်းဢၢၼ်းဢၼ်ႁဵတ်းဢွၵ်ႇပပ်ႉဢၼ်ၼႆႉတႄႉ တွၼ်ႈတႃႇတၢင်ႇၼႄပိုၼ်း ၸွမ်သိုၵ်းယွတ်ႈသိုၵ်းႁႂ်ႈၵူၼ်းတႆးႁဝ်းလႆႈႁူႉလွင်ႈ ၵၢၼ်ႁဵတ်းသၢင်ႈၼႃႈၵၢၼ်မၼ်းၸဝ်ႈ၊ ယုၵ်ႉယွင်ႈၽူႈဢွၼ်ႁူဝ်တႆး လႄႈႁူႉပိုၼ်းၵၢၼ်တေႃႇသူႈ ဢၼ်ပူၼ်ႉမႃး ယၢမ်းလဵဝ်လႄႈ ၽႅၼ်ၵၢၼ်မိူဝ်းၼႃႈ ၸဵမ်ၸိူဝ်းၼႆႉ ၼႆယဝ်ႉ။
ပပ်ႉဢၼ်ၼႆႉၸႂ်ႉၶၢဝ်းယၢမ်းတႅမ်ႈ 6 လိူၼ်ပၢႆတႃႇႁၢင်ႈႁႅၼ်းႁဵတ်းဢွၵ်ႇ။ တႃႇပီၼႆႉ ဢိတ်ႇဢွၵ်ႇပိုၼ်ၽႄႈ 5000 ပပ်ႉ တၢင်းၼႃပပ်ႉမီး 200 ၼႃႈ။
ၶေႃႈမုၼ်း ၼႂ်းပပ်ႉမီးပႃး မိူၼ်ၼင်ႇ ၶၢဝ်းတၢင်းႁၢပ်ႇၵၢၼ်ၸိူဝ်ႉၸၢတ်ႈၸွမ်သိုၵ်းယွတ်ႈသိုၵ်း၊ ပိုၼ်းလွင်ၽွမ်ႉႁူမ်ႈမိူဝ်ႈပၢၼ်ၸဝ်ႈၵွၼ်းၸိူင်း၊ MTA ၶုၼ်သႃႇဝၢင်းၶိူင်ႈ ယွၼ်ႉတႆးႁဝ်းၵေႃႈပႃး၊ ပိုၼ်းတင်ႈလွႆတႆးလႅင်း၊ ၵၢၼ်တူင်ႉၼိုင်သိုၵ်းၼႂ်းမိူင်း၊ ၵၢၼ်ၽဵဝ်ႈမူၺ်ႇယႃႈမဝ်းၵမ်၊ ယွၼ့်သင်တႆးၼပ်ႉယမ် ၸဝ်ႈၼရေးသူၼ်၊ ၵၢၼ်မိူင်းယၢမ်းလဵဝ်လႄႈ မိူဝ်းၼႃႈ၊ ၵၢၼ်ၵႂႃႇလဵပ်ႈႁဵၼ်းၼွၵ်ႈမိူင်း ၶွင်ႇသီႇဢဝ်ၶိုၼ်းၸိုင်ႈတႆး၊ ၵၢၼ်လူင်းလၢႆးမိုဝ်းၵိုတ်းယိုဝ်း ၸိုင်ႈမိူင်း၊ ၵၢၼ်ႁူပ်ႉထူပ်းၽွင်းတၢင်UN လႄႈလွၼ်ႉမွၼ်းလိုၵ်ႉ ၶေႃႈၵႂၢမ်းၶိုၵ်ႉ ၸွမ်သိုၵ်းယွတ်ႈသိုၵ်း ၼႆၸဵမ်ၸိူဝ်းၼႆႉ။
သိုပ်ႇဢၢၼ်ႇ
ၸွမ်သိုၵ်းယွတ်ႈသိုၵ်း ႁူဝ်ပဝ်ႈ RCSS/SSA ၸတ်းပၢင်ပွႆးဝၼ်းၵိူတ်ႇ 60 ပီတဵမ်
ႁူဝ်ပဝ်ႈလူင် RCSS/SSA ၸွမ်သိုၵ်းယွတ်ႈသိုၵ်း ဢႃယု ၶွပ်ႈတဵမ် 60 ပီ ၸတ်းပၢင်ပွႆးဝၼ်းၵိူတ်ႇ ပဵၼ်ပွၵ်ႈၵမ်းႁႅၵ်ႈ၊ မၼ်းၸဝ်ႈလၢတ်ႈဝႃႈ ထိုင်ၶၢဝ်းယၢမ်း ပိၼ်ႇလႅၵ်ႈပၢႆးဝူၼ်ႉ- ဝႃႈၼႆ။
ဝၼ်းတီႈ 08/02/2017 ယၢမ်းဝၢႆးဝၼ်း 15:30 မူင်း ငဝ်ႈငုၼ်းၶွင်ႇသီႇဢဝ်ၶိုၼ်းၸိုင်ႈတႆး/ တပ်ႉ သိုၵ်းၸိုင်ႈတႆး RCSS/SSA ၸတ်းႁဵတ်း ပၢင်ပွႆးယုၵ်ႉယွင်ႈဝၼ်းၵိူတ်ႇ ၸွမ်သိုၵ်းယွတ်ႈသိုၵ်း ႁူဝ်ပဝ်ႈလူင် ၶွင်ႇသီႇဢဝ်ၶိုၼ်းၸိုင်ႈတႆး/တပ်ႉသိုၵ်းၸိုင်ႈတႆး RCSS/SSA တီႈငဝ်ႈငုၼ်းလွႆတႆးလႅင်း မီႈပီႈၼွင်ႉၶႅၵ်ႇ ၼွၵ်ႈမိူင်း/ၼႂ်းမိူင်းၶဝ်ႈႁူမ်ႈ တင်းၼမ်။
ၸွမ်သိုၵ်းယွတ်ႈသိုၵ်း လၢတ်ႈဝႃႈ “ ၼႂ်းၸူဝ်ႈပၢၼ်ၵဝ်ၶႃႈၼႆႉ ပွႆးဝၼ်းၵိူတ်ႇဢၼ်ဝႃႈၼၼ်ႉ တိုၵ်ႉၸတ်းႁဵတ်းပွၵ်ႈၼႆႉၵူၺ်း။ မိူဝ်ႈၵွၼ်ႇဢမ်ႇယၢမ်ႈလၢတ်ႈၼႄ ဝၼ်းၵိူတ်ႇၵဝ်ၶႃႈသေပွၵ်ႈ။ ၵူၺ်းဝၼ်းမိူဝ်ႈၼႆႉတႄႉ ပိုတ်ႇလၢတ်ႈပိုၼ်ၽၢဝ်ႇယဝ်ႉ။ ၵွပ်ႈပိူဝ်ႈသင်ၼႆၵူၼ်းႁဝ်းၼႆႉ မၼ်းယူႇၸွမ်းသီႇပၢၼ်၊ ပၢၼ်တီႈၼိုင်ႈၼႆႉ ယူႇႁူမ်ႈငဝ်ႈပေႃႈမႄႈ တႄႇၵိူတ်ႇမႃး တေႃႇထိုင်ဢႃယု 20 ပီ။ ပၢၼ်တီႈသွင်သမ်ႉ ဢႃယု 20-40 ၼႆႉ တေလႆႈပိုင်ႈဢိင်တူဝ်ၸဝ်ႈၵဝ်ႇ၊ ႁႃတၢင်းႁူႉ၊ ႁႃၵၢၼ်၊ ႁႃၼႃႈႁိူၼ်း၊ ႁႃငိုၼ်းတွင်း၊ ႁႃၸိုဝ်ႈသဵင် တွၼ်ႈတႃႇပူၵ်းပွင်ၽဝႃႉၸဝ်ႈၵဝ်ႇ။ ပၢၼ်တီႈသၢမ်သမ်ႉ ဢႃယု 40-60 ပီ ပဵၼ်ပၢၼ်ဢွၼ်ႁူဝ်ၼမ်းၼႃႈပိူၼ်ႈ၊ ပၢၼ်တီႈသီႇ သမ်ႉ ပေႃးဢႃယု 60 ပီၶိုၼ်ႈ ၵႂႃႇၼၼ်ႉတႄႉ လူဝ်ႇပိၼ်ႇလႅၵ်ႈပၢႆးဝူၼ်ႉသေ ၸိၸမ်ႈၼေတၢင်း လုၵ်ႈဢွၼ်ႇႁဝ်း ႁႂ်ႈၵႂႃႇတၢင်းဢၼ် ထုၵ်ႇမႅၼ်ႈ” ဝႃႈၼႆ။
ၾၢႆႇၼိုင်ႈၵေႃႈပီၼႆႉ တပ်ႉသိုၵ်းမိူင်းတႆး MTA ဝၢင်းၶိူင်ႈ ၶွပ်ႈၶူပ်ႇ 20 ပီ။ မိူဝ်ႈပီ 1996 လိူၼ်ၼိုင်ႈ ဝၼ်းတီႈ 7 ၼၼ်ႉဝၢင်းၶိူင်ႈ ပၼ်လူင်ပွင်ၸိုင်ႈသိုၵ်ႈမၢၼ်ႈၼဢၽ။ ၵူၺ်းၵႃႈ ၸွမ်သိုၵ်းယွတ်ႈ သိုၵ်းတႄႉ ဢမ်ႇယွမ်းၵၢၼ်ႉ ဝၢင်းၶိူင်ႈ သိုပ်ႇၸုၵ်းၼိူဝ်ၵၢၼ်ၸိူဝ်ႉၸၢတ်ႈမႃး တေႃႇယၢမ်း လဵဝ်။
ၵဵဝ်ႇၵပ်းလွင်ႈၼႆႉ ၸွမ်သိုၵ်းယွတ်ႈသိုၵ်းလၢတ်ႈၼႄဝႃႈ “ ၵၢၼ်ဝၢင်းၶိူင်ႈဢၼ်ဝႃႈၼၼ်ႉ မိူၼ်ၸိူင်ႉ ၼင်ႇၵၢၼ်းသေ ဢဝ်ႁူဝ်ႁဝ်းယိုၼ်ႈပၼ် ၽူႈၶဵၼ်တႅပ်း ႁဝ်းယုမ်ႇယမ်ၸိူင်ႉၼၼ်။ ၵွပ်ႈၼႆလႄႈ ၶႃႈႁဝ်းလူင်းႁိူၼ်းမႃး မီးၶေႃႈဢ တိတ်ႉထၢၼ်ဝႃႈ တေႁဵတ်းၵၢၼ်ပုၼ်ႈတႃႇၸိူဝ်ႉၸၢတ်ႈဝၢၼ်ႈမိူင်း၊ ၽႃသႃ၊ သႃသၼႃ၊ ပုၼ်ႈ တႃႇတေပူတ်းပွႆႇဢဝ် ၽႅၼ်လိၼ်ၸိုင်ႈတႆးႁဝ်း ႁႂ်ႈပေႃးလႆႈလွတ်ႈ လႅဝ်း ၵွၼ်းၶေႃ” ဝႃႈၼႆ။
ဝၼ်းၵိူတ်ႇၸွမ်သိုၵ်းယွတ်ႈသိုၵ်း ၶွပ်ႈတဵမ် 60 ပီ ဝၼ်းၸိူဝ်ႉၸၢတ်ႈၸိုင်ႈတႆး သမ်ႉ ၶွပ်ႈတဵမ် 70 ပီ၊ ပီႈၼွင်ႉၶႅၵ်ႇ မိူင်းၶႄႇ မိူင်းမၢၼ်ႈ၊ မိူင်းတႆးလႄႈ မိူင်းထႆး ႁူမ်ႈလူၺ်ႈ ၵေႃႉသိုၵ်းၵေႃႉ ႁၢၼ် ၶဝ်ႈႁူမ်ႈ တိူင်ႇၵၢဝ်ႇယွၼ်းသူးပၼ်ၸွမ်သိုၵ်းယွတ်ႈသိုၵ်း၊ တႆႈတဵၼ်းတႃႇ 61 လႅမ်ႈ ၵိၼ်ၶဝ်ႈ ၶမ်ႈႁူမ်ႈ မူႇၵၼ်။
ၼွၵ်ႈလိူဝ်ၼၼ်ႉ ၸုမ်းၾိင်ႈငႄႈ ၵႃႈဝႅၼ်လဝ်ႇမူၼ်ႈပၼ် ပီႈၼွင်ႉၶႅၵ်ႇ။ ၽူႈႁွင်ႉၽဵင်ႈၵႂၢမ်းတႆး ၸိုဝ်ႈ သဵင်ယႂ်ႇ လၢႆလၢႆၵေႃႉ ႁွင်ႉၽဵင်းၵႂၢမ်းယုၵ်ႉယွင်ႈဝၼ်းၵိူတ်ႇၸွမ်းသိုၵ်းယွတ်ႈသိုၵ်း။
ပိုၼ်းၵႅပ်ႈၸွမ်သိုၵ်းယွတ်ႈသိုၵ်း
ၸိုဝ်ႈ - ၸွမ်သိုၵ်းယွတ်ႈသိုၵ်း
ၸိုဝ်ႈတၢင်ႇဢၼ် - ၵျေႃႇဢူင်း
ၸိုဝ်ႈပေႃႈ - ၸရေးလုင်းသၢင်ႇလူႇ
ၸိုဝ်ႈမႄႈ - ပႃႈလွႆၶမ်း
ဝၼ်း/လိူၼ်/ပီၵိူတ်ႇ- 08/02/2017 (ငဝ်ႈၸိုင်ႈလွႆတႆးလႅင်း ၸတ်းႁဵတ်းပွႆးဝၼ်းၵိူတ်ႇၼႆသေတႃႉ ၼႂ်းပပ်ႉ ၸဝ်ႈၶိုၼ်းသႂ်ႇ တႅမ်ႈတႄႉဝႃႈ ဝၼ်းၵိူတ်ႇၸွမ်သိုၵ်းယွတ်ႈသိုၵ်း ပဵၼ်ဝၼ်းတီႈ 24/04/1959။
တီႈၵိူတ်ႇ - ဝၢၼ်ႈၵုၼ်ယူမ်း ဢိူင်ႇမိူင်းယၢႆး ၵိင်ႇၽႄၸႄႈဝဵင်းမိူင်းၼွင်၊ ၸႄႈဝဵင်းၵေးသီး ၸႄႈတွၼ်ႈလွႆလႅမ် ၸိုင်ႈတႆး ပွတ်းၸၢၼ်း။
ၵၢၼ်ႁဵၼ်းပၢႆးပၺ်ၺႃ - ႁူင်းႁဵၼ်းလူင်ပွင်ၸိုင်ႈ ၸၼ်ႉၵၢင်၊ တီႈဝဵင်းပၢင်လူင်။
ၼႃႈႁိူၼ်း - ၵူပ်ႉၵူႈတႄႇၼႃႈႁိူၼ်းၸွမ်း ၼၢင်းလႃႉၵျီႇ၊ တေႃႈလဵဝ်သမ်ႉ ၼႃႇႁိူၼ်းၵိုၵ်ႉဝႆႉၸွမ်း ၼၢင်းလိူၼ်ၶမ်း။
လုၵ်ႈလၢင်း - ၸၢႆး 3 ၵေႃႉ၊ ယိင်း 2 ၵေႃႉ ။
ၸူဝ်ႈပၢၼ်ႁၢပ်ႇပၢၼ်ၸိူဝ်ႉၸၢတ်ႈ
ပီ 1976 လႆႈၶဝ်ႈႁဵတ်းသိုၵ်း ၼႂ်းတပ်ႉသိုၵ်း SURA၊ ၶိုၼ်ႈပၢင်ၾိုၵ်းသွၼ် ၾၢႆႇၵပ်းသိုပ်ႇ/သၢႆလူမ်း။ ယဝ်ႉၵေႃႈ လႆႈႁၢပ်ႇၵၢၼ်ဝႆႉတီႈလုမ်းၵပ်းသိုပ်ႇ ၸဝ်ႈၵွၼ်းၸိူင်း။
ပီ 1980 ၶိုၼ်ႈပၢင်သွၼ် ၵၢၼ်သိုၵ်း၊ ၵၢၼ်မိူင်း။ ဝၢႆးလူင်းပၢင်သွၼ်ယဝ်ႉ လႆႈႁၢပ်ႇပုၼ်ႈၽွၼ်း ၾၢႆႇသိုၵ်း။
ပီ 1982 လႆႈႁပ်ႉပုၼ်ႈၽွၼ်ႈၽူႈၵွၼ်း ၼႂ်းတပ်ႉၵွင် 101 သေ တူင်ႉၼိုင်တၢင်းပွတ်း လၢင်းၶိူဝ်း၊ မိူင်းၼၢႆး၊ ၼမ်ႉၸၢင်၊ ၶူဝ်လမ်၊ ၵဵင်းတွင်း။
ပီ 1990 လႆႈႁပ်ႉပုၼ်ႈၽွၼ်းတူင်ႉၼိုင် တၢင်းပွတ်းဢွၵ်ႇၶူင်း ၸႄႈဝဵင်းမိူင်းတူၼ်။
ပီ 1994 တိုၵ်ႉပေႉတီႈလွႆႁိၼ်ၵွင်သေ ၵူၼ်းမိူင်းတင်းၼမ်ႁူႉၸၵ်း။
ပီ 1996 ဝၢႆးသေ MTA ဝၢင်းၶိူင်ႈယဝ်ႉ၊ ၶိုၼ်းမေးၵေႃႇတင်ႈၶိုၼ်း SURA ။ မိူဝ်ႈၽွင်းၼၼ်ႉ ၼႂ်းၸိုင်ႈတႆး ပွတ်းၸၢၼ်း ၼႂ်းၸႄႈဝဵင်း 11 ၸႄႈဝဵင်းၼၼ်ႉ ဝၢၼ်ႈၵူၼ်း 1500 လႆႈထုၵ်ႇလိုပ်ႈၶၢႆႉ။
ပီ 1999 လႆႈတင်ႈငဝ်ႈငုၼ်းလွႆတႆးလႅင်း တီႈလႅၼ်လိၼ်တႆး-ထႆး။
ပီ 2000 ၶွတ်ႇၽွတ်ႈၶွင်ႇသီႇဢဝ်ၶိုၼ်းၸိုင်ႈတႆး/တပ်ႉသိုၵ်းၸိုင်ႈတႆး RCSS/SSA ။
ပီ 2011 လႆႈၵိုတ်းတိုၵ်းလူင်းလၢႆးမိုဝ်းၸွမ်းလူင်ပွင်ၸိုင်ႈမၢၼ်ႈ။
ပီ 2015 လူင်းလၢႆးမိုဝ်းၵိုတ်းတိုၵ်းပတ်ႉပိုၼ်ႉတူဝ်ႈမိူင်း NCA တင်းလူင်ပွင်ၸိုင်ႈမၢၼ်ႈ။
သိုပ်ႇဢၢၼ်ႇ
ၵႃးႁူၵ်းလေႃႉ တၢင်ႇသၢႆး လတ်းၶၢမ်ႈၶူဝ် ၵူၼ်ႇႁၵ်းၶမ်ၵၼ်
ၵႃးႁူၵ်းလေႃႉလမ်းၼိုင်ႈ တၢင်ႇသၢႆးၶၢမ်ႈၶူဝ် တီႈၼိုင်ႈ ၼႂ်းၸႄႈဝဵင်းၵဵင်းတုင် ၶူဝ်လူမ်ႇႁၵ်းလႄႈ လူတ်ႉတူၵ်းလူင်း ၼႂ်းမႄႈၼမ်ႉ ။
ဝၼ်းတီႈ 01/02/2017 ယၢမ်းဝၢႆးဝၼ်း 15:00 မူင်း လူတ်ႉၵႃး 6 လေႃႉ တၢင်ႇသၢႆးသေ တေဢၢၼ်း သူင်ႇတီႈဝတ်ႉ ဝၢၼ်ႈငႅၼ်း ဢိူင်ႇၵၢတ်ႇတဝ်ႇ ဝဵင်းၵဵင်းတုင်။ ႁႅင်းၸင်ႈၶူဝ်ဝၢၼ်ႈငႅၼ်း ဢမ်ႇၵွၼ်း ပေႉၼမ်ႉၼၵ်း ၵႃးတၢင်ႇသၢႆးလႄႈ ၶူဝ်မႆႉလင်ၼၼ်ႉၵူၼ်ႇ ႁၵ်းတူၵ်းမႄႈၼမ်ႉၵႂႃႇ။ ပီႈၼွင်ႉ ၵူၼ်းဝၢၼ်ႈလႆႈၸွႆႈၵၼ်ဢဝ် လူတ်ႉၵႃးဢွၵ်ႇ ၵေးၼမ်ႉၶိုၼ်း ဝႃႈၼႆ ။
ၵူၼ်းဝၢၼ်ႈငႅၼ်း ၵေႃႉၼိုင်ႈလၢတ်ႈဝႃႈ “ ၶူဝ်တၢင်းၶဝ်ႈဝၢၼ်ႈႁဝ်းၶႃႈၼႆႉ မၼ်းပဵၼ်ၶူဝ်မႆႉ ႁဵတ်းႁၢဝ်း ၵၢႆႇဝႆႉၵူၺ်း၊ ဢမ်ႇၸႂ်ႈဢဝ်လိၼ်ပုၼ်သိူဝ်ႇ ယွၼ်ႉၼၼ် သင်ဝႃႈ လူတ်ႉၵႃးတၢင်ႇၼၵ်းမႃးၼႆႉ မၼ်းတေဢမ်ႇႁပ်ႉလႆႈႁႅင်းၼၵ်းလူတ်ႉလႄႈလႆႈႁၵ်းၵႂႃႇ။ လူတ်ႉၵႃး 6 လေႃႉ ဢၼ်တၢင်ႇသၢႆးမႃးၼႆႉ သမ်ႉၼၵ်းလႄႈ ဢမ်ႇႁပ်ႉလႆႈႁႅင်းၼၵ်းသေ ၸင်ႇႁၵ်းလူင်းတူၵ်းၼမ်ႉၵႂႃႇ။ ၵတ်ႉၵႃႈ ၵူၼ်းႁေႃႈ လူတ်ႉ ဢမ်ႇပဵၼ်သင်၊ လူတ်ႉၵႃးတႄႉ ၵူၼ်းဝၢၼ်ႈၸွႆႈၵၼ် တင်းၶမ်ႈသေ ၸင်ႇဢဝ်ဢွၵ်ႇလႆႈ” ဝႃႈၼႆ ။
ၶူဝ်လင်ၼႆႉ ပႃႇတီႇၵၢၼ်မိူင်း ဢၼ်ၼိုင်ႈၵေႃႇသၢင်ႈဝႆႉပၼ် မိူဝ်ႈၽွင်းႁႃသဵင် ပၢင်လိူၵ်ႈတင်ႈ ပီ 2015 ပူၼ်ႉမႃး ၼၼ်ႉဝႃႈၼႆ ။
လႅင်ႇၶၢဝ်ႇ လႅတ်ႇၼုမ်ႇ မင်းရၢႆး
သိုပ်ႇဢၢၼ်ႇ
RCSS/SSA ၸတ်းပၢင်သွၼ်ၽူႈၼမ်းလီ ပၼ်ၽူႈမီးပုၼ်ႈၽွၼ်း ၼႂ်းဝဵင်းၵျွၵ်ႉမႄး
RCSS/SSA ၸတ်းႁဵတ်းပၢင်သွၼ် ပၢႆးဢွၼ်ႁူဝ်လီ ၽူႈၵွၼ်းဝၢၼ်ႈ၊ ဢိူင်ႇ၊ ၽူႈမီးပုၼ်ႈၽွၼ်း ၼႂ်းတပ်ႉသိုၵ်း ၸိူဝ်းတူၵ်းပုၼ်ႈၽွၼ်း ၼႂ်းတူင်ႇဝဵင်းၵျွၵ်ႉမႄး ၶိုၼ်ႈႁဵၼ်းဢဝ် ၼပ်ႉႁူဝ်ပၢၵ်ႇ ။
ပၢင်သွၼ်ၸတ်းႁဵတ်းတီႈ ဝၢၼ်ႈႁူးသူၼ် ဝဵင်းၵျွၵ်ႉမႄး ၸိုင်ႈတႆးပွတ်းႁွင်ႇ ၼႂ်းဝၼ်းတီႈ 27-28/ 01/2017 မီးၽူႈယႂ်ႇၵူၼ်းလူင် ၵူၼ်းမိူင်း၊ ၵူၼ်းသိုၵ်း ဢိၵ်ႇၽူႈသူၼ်ၸႂ် ႁဵၼ်းဢဝ် 364 ၵေႃႉ ။
ၼႂ်းပၢင်ၼႆႉ ၸဝ်ႈတူၼ်ၶူးသီရိထမ်မ ဝိႁၢရ်ဝဵင်းဢိၼ်း ပွၼ်ႈထမ်းပၼ် လၢႆးပဵၼ်ၽူႈဢွၼ်ႁူဝ်လီ ယုၵ်ႉဢဝ် တူဝ်ယၢင်ႇ ၸဝ်ႈမုၼ်ယႂ်ႇၶုၼ်ႁေႃၶမ်းထႆး တူၼ်ႈတီႈ9၊ တူဝ်ယၢင်ႇၽူႈဢွၼ်ႁူဝ်လီ မိူင်းဢိၼ်ၻီႊယိူဝ်ႊ ၊ မိူင်းဢၾ်ၾရိၵႃႊၸၢၼ်းၸဵမ်ၸိူဝ်းၼႆႉ ပွၼ်ႈလၢတ်ႈပၼ် ႁႂ်ႈပေႃးၸၢင်ႈ သိုပ်ႇယၢင်ႈပႆၸွမ်း ။
ၸဝ်ႈၶူးသီရိထမ်မ လၢတ်ႈဝႃႈ- “ဝၢၼ်ႈမိူင်း တေၶိုၼ်ႈယႂ်ႇဢမ်ႇၶိုၼ်ႈယႂ်ႇ ၊ ၵူၼ်းမိူင်းတေပဵၼ် ၸိူင်ႉႁိုဝ်ၼႆၼၼ်ႉ မၼ်းယူႇတီႈၽူႈဢွၼ်ႁူဝ်သဵင်ႈသဵင်ႈ ပေႃးမီးၽူႈဢွၼ်ႁူဝ်လီၵေႃႈ ၼႃႈဝၢၼ်ႈ တႃသူၼ်၊ ၵူၼ်းမိူင်းၵေႃႈတေၶိုၼ်ႈယႂ်ႇ ယူႇၵတ်းယဵၼ် ၵွပ်ႈၼၼ်လႄႈ ၽူႈဢွၼ်ႁူဝ်လီၼႆႉ လမ်ႇလွင်ႈတႄႉတႄႉ”ဝႃႈၼႆ ။
မိူဝ်ႈဝၼ်းတီႈ 29-31/01/2017 ၼၼ်ႉၵေႃႈ သင်ၶၸဝ်ႈလႄႈ ပေႃႈမႄႈ ၵူၼ်းမိူင်း ႁူမ်ႈၵၼ်ၸတ်းႁဵတ်း ပၢင်ႁူပ်ႉထူပ်း ပေႃႈမႄႈၵူၼ်းမိူင်း တီႈဝၢၼ်ႈ မိူင်းငေႃႉ၊ ပုင်းလူင်၊ ႁူးသူၼ် ဝဵင်းၵျွၵ်ႉမႄး ပၼ်တၢင်းႁူႉလွင်ႈ ၵၢၼ်ၽွမ်ႉႁူမ်ႈ၊ လွင်ႈႁၵ်ႉၸိူဝ်ႉၶိူဝ်း ၊ လွင်ႈၽွၼ်းၸႃႉယႃႈမဝ်းၵမ် ၊ လွင်ႈၽူႈႁတ်းႁၢၼ် ၸိူဝ်းၼႆႉ။ ၶၢဝ်းတၢင်း3ဝၼ်းၼၼ်ႉ မီးၵူၼ်း ၶဝ်ႈႁူမ်ႈ1,900 ၵေႃႉပၢႆ ။
သိုပ်ႇဢၢၼ်ႇ
ၶူဝ်လူင်ၼမ်ႉတူႈ သႅၼ်ဝီ ဢၼ်ၺႃးမၢၵ်ႇသေ လူႉၵွႆၼၼ်ႉ လူင်ပွင်ၸိုင်ႈ ပိုတ်ႇၸႂ်ႉၶိုၼ်း
ၶူဝ်ၼမ်ႉတူႈ-ႁူဝ်ဝဵင်းသႅၼ်ဝီ ဢၼ်ၺႃးၸုမ်းသိုၵ်းဢူၺ်းလီပွတ်းႁွင်ႇ ပွႆႇမၢၵ်ႇယႃႉၵွႆၼၼ်ႉ ၶိုၼ်းမႄးၵုမ်းၵၢႆႇယဝ်ႉတူဝ်ႈလီငၢမ်းလႄႈ ပီႈၼွင်ႉၵူၼ်းမိူင်း၊ ၽူႈမီးပုၼ်ႈ ၽွၼ်းၼႂ်းလူင် ပွင်ၸိုင်ႈမၢၼ်ႈ ဝဵင်းသႅၼ်ဝီ တႄႇပိုတ်ႇၸႂ်ႉၶိုၼ်း မိူၼ်ၵဝ်ႇ ၼႂ်းဝၼ်းမိူဝ်ႈၼႆႉ ။
ၸၢႆးဢွမ်လႅင်းဝၼ်း ၽူႈၶဝ်ႈၶွမ်ႊမတီႊ ၾၢႆႇလိူမ်ႈလႆႇ ၸႄႈဝဵင်းသႅၼ်ဝီ လၢတ်ႈဝႃႈ “ ယူႇတီႈၸဝ်ႈ ၼႃႈတီႈၾၢႆႇၵေႃႇသၢင်ႈၶဝ် ၶိုၼ်းမႄးၵုမ်းလုမ်းလႃး ၼိူဝ်ၶူဝ်ၼၼ်ႉ ယဝ်ႉတူဝ်ႈလီငၢမ်းယဝ်ႉ။ ၵူၼ်းမိူင်းၵႂႃႇမႃး ပႆလႆႈၶိုၼ်းမိူၼ်ၵဝ်ႇ။ ဝၢႆးမၢၵ်ႇတႅၵ်ႇတီႈၶူဝ်ယဝ်ႉၼၼ်ႉ လူတ်ႉၵႃးၵႂႃႇမႃး ယၢပ်ႇ ယွၼ်ႉသဵၼ်ႈတၢင်းတႆႇၼိူဝ်ၶူဝ်မၼ်းၵႅပ်ႈ လႆႈတႆႇသဵၼ်ႈလဵဝ်ၵူၺ်း ယွၼ်ႉဝႃႈ ၸဝ်ႈၼႃႈ တီႈၾၢႆႇၵေႃႇ သၢင်ႈၶဝ် တိုၵ်ႉမႄးၵုမ်းယူႇ။ တေႃႈလဵဝ်တႄႉ ၵႂႃႇမႃးငၢႆႈမိူၼ်ၵဝ်ႇယဝ်ႉ” ဝႃႈၼႆ ။
ၵဵဝ်ႇၵပ်းလွင်ႈၼႆႉ မိူဝ်ႈပူၼ်ႉမႃး ဝၼ်တီႈ 20/11/2016 ယၢမ်းၵၢင်ၼႂ် မွၵ်ႈ10:30 မူင်းၼၼ်ႉ သိုၵ်းလွႆ TNLA ဢၼ်ယူႇၼႂ်းၸုမ်းသိုၵ်းဢူၺ်းလီပွတ်းႁွင်ႇ ဢဝ်မၢၵ်ႇႁွႆႈတိတ်း လူတ်ႉၵႃးသေ ပွႆႇမၢၵ်ႇသႂ်ႇၶူဝ် ၼမ်ႉတူႈ ႁူဝ်ဝဵင်းသႅၼ်ဝီ။ လူတ်ႉၵေႃႈၵွႆ ၶူဝ်ၵေႃႈ ၵွႆၵႂႃႇၽွင်ႈ။ သဵၼ်ႈတၢင်းလူင် လႃႈသဵဝ်ႈ – မူႇၸေႊၵေႃႈ ၵိုတ်းၵႂႃႇ ၸူဝ်ႈၶၢဝ်း ။ ၼႂ်းၼၼ်ႉ ၵူၼ်းမိူင်းလႆႈမၢတ်ႇၸဵပ်း ၸွမ်း 3 ၵေႃႉ ဝႃႈၼႆ ။
ၼႂ်းၸႄႈဝဵင်းသႅၼ်ဝီၼႆႉ မီးတပ်ႉသိုၵ်းလူင်ပွင်ၸိုင်ႈမၢၼ်ႈ ငဝ်ႈငုၼ်းၵုမ်းၵမ်ၽႅၼ်ၵၢၼ်ယၼ်ႇသိုၵ်း ၸၵၶ 16 ၊ တပ်ႉပလိၵ်ႈ ။ ၸုမ်းယိပ်းၵွင်ႈၵၢင်ႇတႄႉ မီးၸုမ်းသိုၵ်းၵဝ်ႈၵၢင်ႉ၊ ၸုမ်းလွႆ တဢၢင်း TNLA ၊ တႆး SSPP/SSA သေဢမ်ႇၵႃး သိုၵ်းလွႆတႆးလႅင်း RCSS/ SSA ၵေႃႈထိုင်ၽွင်ႈ ။ လိူဝ်ၼၼ်ႉ သိုၵ်းရၶႅင်ႇ AA ဢၼ်မႃး ၸွမ်းသိုၵ်းၶၢင် KIA ၵေႃႈမီး ။
သိုပ်ႇဢၢၼ်ႇ


c: text/html

text:
IDM ဢမ်ႇၼၼ် Internet Download Manager
Internet Download Manager 6.11
Internet Download Manager (IDM) ၼႆႉ ပဵၼ်ၶိူင်ႈဢၼ်ၻၢဝ်းလူတ်ႇ ၾၢႆႇၵူႈသမ်ႇသႅၼ်ပိူင် ၼိူဝ်ဢိၼ်းတႃႇၼႅတ်ႉလႄႈ ၸွႆႈႁႂ်ႈၵၢၼ်ၻၢဝ်းလူတ်ႇ ဝႆးၶိုၼ်ႈမႃး 5 ပုၼ်ႈယဝ်ႉ။ လိူဝ်သေၼၼ်ႉ မိူဝ်ႈၽွင်းၸဝ်ႇၵဝ်ႇတိုၵ်ႉၻၢဝ်းလူတ်ႇယူႇၼၼ်ႉ ၶွမ်ႇၽျူႇတိူဝ်ႇ မွတ်ႇၵႂႃႇသေလႄႈသင် ဢိၼ်ႇတႃႇၼႅတ်ႉတူၵ်းၵႂႃႇသေလႄႈသင် ၼႂ်းၶိုဝ်းၶႆႇ မီးပၼ်ႁႃသေဢၼ်ဢၼ်လႄႈ ၵၢၼ်ၻၢဝ်းလူတ်ႇတူၵ်းၵႂႃႇသေလႄႈသင် ပေႃးၸိူင်ႉၼၼ်ၸိုင် မိူဝ်ႈႁဝ်းၶိုၼ်းပိူတ်ႇၶွမ်ႇၽျူႇတိူဝ်ႇႁဝ်းၼၼ်ႉ ၵၢၼ်ႇၻၢဝ်းလူတ်ႇၸဝ်ႈၵဝ်ႇ ဢမ်ႇလူႉဢမ်ႇလႅဝ် ၶိုၼ်းသိုပ်ႇတေႃႇၶိုၼ်းလႆႈယူႇယဝ်ႉ။
IDM ၼႆႉ တေႃႈလဵဝ် ဝိူဝ်းသျိၼ်းမၼ်း ပဵၼ် 6.11 ယဝ်ႉ။ ဝိူဝ်းသျိၼ်းမႂ်ႇဢၼ်ၼႆႉ ႁဵတ်းႁႂ်ႈ ၵၢၼ်ၻၢဝ်းလူတ်ႇ ငၢႆႈငႅမ်ႈၶိုၼ်ႈမႃးတႄႉတႄႉ။ မိူၼ်ၼင်ႇ ၻၢဝ်းလူတ်ႇငဝ်းတူင်ႉ ၼႂ်း YouTube, MySpaceTV, လႄႈ Google Videos လႄႈ ၻၢဝ်းလူတ်ႇၽဵင်းၵႂၢမ်း တေႇၵႂႃႇ ၵမ်ႉထႅမ်မူတ်းယဝ်ႉ။ လိူဝ်သေၼၼ်ႉ ႁဵတ်းၵၢၼ်ၸွမ်းၵၼ်လႆႈ တင်း FireFox 14 လႄႈ IE ၵူႈဝိူဝ်းသျိၼ်းယူႇယဝ်ႉ။
ၵၢၼ်ၻၢဝ်းလူတ်ႇ IDM လႄႈ ၵၢၼ်ဢဝ်လူင်းသႂ်ႇၼႂ်းၶိူင်ႈ
1. ၻၢဝ်းလူတ်ႇ IDM 6.xx တီႈၼႆႈ (ဢၼ်လႃႈသုတ်း)
2. ပိုတ်ႇ dman6xx.exe (ဢၼ်ၸင်ႇႁႃၻၢဝ်းလူတ်ႇလူင်းၼၼ်ႇ) သေ ႁဵတ်းၸွမ်း ဢၼ်မၼ်းသင်ႇ
မိူဝ်ႈဢဝ် IDM 6.xx လူင်းၼႂ်းၶိူင်ႈလႅပ်ႈလွႆႉလီငၢမ်းယဝ်ႉၼၼ်ႉ ယႃႇပေၼႅတ်ႈပိူတ်ႇမၼ်းၵွၼ်ႇ။ သင်ၸိူဝ်ႉပိူတ်ႇဝႆႉၵေႃႈ ႁပ်းပႅတ်ႈတႃႉ။
3. ၻၢဝ်းလူတ်ႇ Patch တွၼ်ႈတႃႇ IDM 6.11 တီႈၼႆႈ
4. ဢဝ် IDM.v6.xx.release.3-patch.exe ဢွၵ်ႇတီႈၼႂ်း IDMpatch.rar (ဢၼ်ၸင်ႇႁႃၻၢဝ်းလူတ်ႇလူင်း)
5. ပိူတ်ႇ IDM.v6.xx.release.3-patch.exe သေ ၼဵၵ်းတီႈ Patch
6. မၼ်းတေႁႂ်ႈၸဝ်ႈၵဝ်ႇႁႃ IDMan.exe ဢၼ်ၸဝ်ႈၵဝ်ႇ ၸင်ႇႁႃလူင်းသႂ်ႇဝႆႉၼႂ်းၶိူင်ႈ
ၵမ်ႈပႃႈၼမ် တေၵႂႃႇမီးတီႈ C:\Program Files (x86)\Internet Download Manager ဢမ်ႇၼၼ် C:\Program Files\Internet Download Manager
7. လိူၵ်ႈပၼ် IDMan.exe
8. သႂ်ႇပၼ်ၸိုဝ်ႈဢၼ်ၸဝ်ႈၵဝ်ႇၶႆႈသႂ်ႇသေ ၼဵၵ်း OK
ပေႃးၸိူင်ႉၼၼ်ၸိုင် ၸႂ်ႉတိုဝ်ႈ Internet Download Manager လႆႈတႃႇသေႇယဝ်ႉ။
-- ပီႈၸၢႆးလူင် --

robotstxt: allowed

filter: keep


text:
မိူဝ်ႈဝၼ်းထိ 19 လိူၼ် ၽဵပ်ႇပိူဝ်ႇဝႃႇရီႇ 2016 ၸဝ်ႈၶူးလူင် ပႃႇမွၵ်ႉၶတွၵ်ႉတိူဝ်ႇၶမ်းမၢႆ ထမ်ႇမသႃႇမိ ၸဝ်ႈၵႂၼ်းဝတ်ႉ ပုတ်ႉထဝိႁႃရ ဢွၵ်ႉသၾိူတ်ႉ မိူင်းဢင်းၵိတ်း ၊ ၽူႈဢွၼ်ႁူဝ်ၵေႃႇတင်ႈ ၸၼ်ႉၸွမ်ပုတ်ႉထမိူင်းတႆး၊ ဝဵင်းလူင်တူၼ်ႈတီး ၊ ဢွၼ်ဢဝ်လုၵ်ႈၼွင်ႉပွင်ႈပၢႆ ၵမ်ႈၽွင်ႈ ဢဵဝ်ႇယဵမ်ႈၸၼ်ႉၸွမ်လူင်တႃႈၵုင်ႈ၊ ဝဵင်းလူင်တႃႈၵုင်ႈ၊Read more
Author: Ven.Sangfa
လုၵ်ႈႁဵၼ်းသင်ႇၶတႆးၸိုင်ႈထႆး လူႇၶၢမ်ႇဝတ်ႉထုငိုၼ်းတွင်းတႃႇၸွႆႈထႅမ်ၵူၼ်းထူပ်းၽေးသိုၵ်း
လုၵ်ႈႁဵၼ်းသင်ႇၶတႆးၸိုင်ႈထႆး ၸိူဝ်းလႆႈၶဝ်ႈမႃးႁဵၼ်းဢဝ်တၢင်းမေႃ တီႈမိူင်းထႆး မီးမဵတ်ႉတႃႇဢီးလူၼိူဝ်ပီႈၼွင်ႉတႆး ၸိူဝ်းလႆႈထူပ်းတၢင်းယၢပ်ႇ ၶၢၼ်ၸႂ် ယွၼ်ႉလူၺ်ႈ ပၢင်တိုၵ်း ၼႂ်းၵႄႈၵၢင် တပ်ႉသိုၵ်းၸိုင်ႈတႆး လႄႈ တပ်ႉသိုၵ်းတဢၢင်း တေလူႇ ၶၢမ်ႇ ဝတ်ႉထု ငိုၼ်း တွင်း ဢိၵ်ႇၶဝ်ႈၼမ်ႉတၢင်းၵိၼ် တႃႇမိူဝ်းၸွႆႈထႅမ်ၵူၼ်းထူပ်းၽေး တီႈမိူင်းတႆးၼႆယဝ်ႉ။Read more
ပၢင်ပွႆးၽဝ်ၶၢပ်ႈတူဝ် ၸဝ်ႈသြႃႇလူင် ဢိင်ႇတႃႇၸႃႇရ ဝတ်ႉမိူင်းယေႃ
မိူဝ်ႈဝၼ်းထိ 15 လိူၼ်ၽဵပ်ႇပိူဝ်ႇဝႃႇရီႇ ပီ 2016 ၼၼ်ႉသင်ႇၶႃႇၸဝ်ႈႁူမ်ႈၶဝ်ႈ သတ်ႉထႃးပေႃႈဢွၵ်ႇမႄႈဢွၵ်ႇ ဝၢၼ်ႈမိူင်းယေႃ လႄႈ သတ်ႉထႃးတီႈၸမ်တီႈၵႆ တင်းသဵင်ႈ မွၵ်ႈ 1ႇ000 ၵေႃႉပၢႆ လႆႈမႃးၶဝ်ႈႁူမ်ႈပၢင်ၽဝ်ၶၢပ်ႈတူဝ် ၸဝ်ႈသြႃႇလူင် ဢိင်ႇတႃႇၸႃႇရ ၵမ်ႈၼမ်ႁွင်ႉၸဝ်ႈသြႃႇပီး ၸဝ်ႈၵႂၼ်းဝတ်ႉမိူင်းယေႃ ဢၼ်လႆႈၶဝ်ႈသူၼ်မၢၵ်ႇႁၢၵ်ႈၶမ်းၵႂႃႇRead more
သႃႇသၼႃႇလႄႈၵၢၼ်မိူင်းၸိုင်ႈထႆးယၢမ်းလဵဝ်
ၵူၼ်းၸၢဝ်းထႆးၵမ်ႈၼမ် ပဵၼ်ၸၢဝ်းပုတ်ႉထၽႃႇသႃႇ ႁူဝ်ပၢၵ်ႇ 90 ပိူဝ်းသႅၼ်ႉ သႃႇသၼႃႇတၢင်ႇဢၼ် မီး 10 ၸႅၵ်ႇဢွၵ်ႇပဵၼ် ဢိသ်လၢမ်ႇ 6 ပိူဝ်းသႅၼ်ႉ ၶရိတ်ႉသျၢၼ်ႇ 3 ပိူဝ်းသႅၼ်ႉ သႃႇသၼႃႇတၢင်ႇဢၼ် သမ်ႉ မီးမွၵ်ႇ 2 ပိူဝ်းသႅၼ်ႉၼႆယဝ်ႉ ယွၼ်ႉၼႆလႄႈ မိူင်းထႆး ၼႆႉၵမ်ႈၼမ်ႁူႉၸၵ်းၵၼ်ဝႃႈ မိူင်းပုတ်ႉထၽႃႇသႃႇ ၼႆယူႇ။Read more
သင်ႇၶၸဝ်ႈၸိုင်ႈထႆး ဢွၵ်ႇၽိုၼ်လိၵ်ႈ တႃႇတၢင်ႇထိုင် လူင်ပွင်ၸိုင်ႈ ႁႂ်ႈတိုဝ်းၵမ်ၸွမ်း 5 ၶေႃႈ
ဝၢႆးသေသင်ႇၶၸဝ်ႈဢွၵ်ႇမႃးၼႄၵၢင်ၸႂ်ၵႂႃႇယဝ်ႉ ၸင်ႇလႆႈမီးၶေႃႈလႆႈၸႂ်ႁူမ်ႈၵၼ် ဢၼ်ႁွင်ႉဝႃႈ “သင်ႇၶမတိ” ပုၼ်ႈတႃႇတၢင်ႇထိုင်ၸူးလူင်ပွင်ၸိုင်ႈ ႁႂ်ႈႁဵတ်ႈသၢင်ႈၵႂုႇၵမ်းလဵဝ် မီး 5 ၶေႃႈၼင်ႇပႃႈတႂ်ႈၼႆႉယဝ်ႉ-Read more
သင်ႇၶၸဝ်ႈမိူင်းထႆး လုၵ်ႉၼႄၵၢင်ၸႂ်
ဝၢႆးသေသင်ႇၶၸဝ်ႈမိူင်းထႆး လုၵ်ႉၼႄၵၢင်ၸႂ် မိူဝ်ႈဝၼ်းထိ 15 လိူၼ်ၾဵပ်ႇပိူဝ်ႇဝႃႇရီႇ ၶၢဝ်းယၢမ်း 9ႉ00 တီႈဝၢင်းပုတ်ႉထမူၼ်းထူၼ်း ၸေႈတွၼ်ႈၼၶွၼ်းပထူမ် ၼၼ်ႉ ၽူႈဢဝ်ၶၢဝ်ႇႁၢႆးငၢၼ်းဝႃႈ တႅဝ်းႁူမ်ႈသင်ႇၶၸဝ်ႈ လၢႆမူႇၸုမ်း ႁူမ်ႈပႃးမူႇၸုမ်း ပုတ်ႉထပရိသၢတ်ႈ 4 မိူင်းထႆးပတ်းပိုၼ်ႉ မိူၼ်ၼင်ႇ ၸုမ်းၵႅတ်ႉၶႄပႂ်ႉပႃးပုတ်ႉထသႃႇသၼႃႇ ၸိုင်ႈထႆး၊ ၸုမ်းၽၢႆႉဝိၶျႃးၵၢၼ်ပိူဝ်ႈRead more
တေဢၢၼ်းဢဝ် ဝၼ်းဝိသႃႇၶပူးၸႃး ပဵၼ်ဝၼ်းလွတ်ႈပရိတ်ႈၸၢတ်ႈၸိုင်ႈလုမ်ႈၾ
ၸဝ်ႈၶူးမေႃလူင် ၽရႃႉပရမ်ႇမႃႇၿၼ်ႇတိတ ၸဝ်ႈၵႂၼ်းဝတ်ႉ ပယူးရဝူင်းသႃဝၢသ်ႉ ၽူႈပွင်ၵၢၼ်လူင်ၸၼ်ႉၸွမ်သင်ႇၶၸိုင်ႈထႆး ၸၼ်ႉၸွမ်မႁႃႇၸူးလႃးလူင်းၵွၼ်းရႃႇၸႃႇဝိတယႃးလၺ်း(မေႃးၸေႃးလေႃး) ႁူဝ်ပဝ်ႈလူင်သမႃးၶူမ်းသၽႃးႁူမ်ႈတုမ် ဝၼ်းဝိသႃၶပူးၸႃးဝၼ်းၶိုၵ်ႉတွၼ်းၶွင်ၸၢတ်ႈၸိုင်ႈလုမ်ႈၾ ၼႂ်းထႃႇၼ မူႇၸုမ်းတီႈၽိုၵ်းသႃၶိုၵ်ႉတွၼ်း ၽၢႆႇပၢႆးမၢၵ်ႈမီး ႁူမ်ႈတုမ်ၸၢတ်ႈၸိုင်ႈလုမ်ႈၾႃႉRead more
ဝၢၼ်ႈမႂ်ႇမွၵ်ႇၸၢမ်တေႁဵတ်းပၢင်ပွႆးယုၵ်ႉယွင်ႈၸဝ်ႈၶူးမေႃ လိၵ်ႈတႆးၵမ်းတီႈ40
ပၢင်ပွႆးယုၵ်ႉယွင်ႈၸဝ်ႈၶူးမေႃ လိၵ်ႈတႆးၵမ်းတီႈ40 ယွင်ႈယေႃးဢူမုၼ်းငဝ်းၸဝ်ႈမုၼ်ယႂ်ႇၶုၼ်ႁေႃၶမ်း ဝၢၼ်ႈမႂ်ႇမွၵ်ႇၸၢမ် ဢိူင်ႇတႃႈတွၼ်း ၸေႈဝဵင်းမႄႈဢၢႆး ၸေႈတွၼ်ႈ ၵဵင်းမႂ်ႇ ၼႂ်းဝၼ်းထိ 26-28 လိူၼ်ၽဵပ်ႇပိူဝ်ႇဝႃႇရီႇ ပီ 2016 ပီသႃႇသၼႃႇ 2559 ဢွင်ႈတီႈၸတ်းပဵၼ်ပၢင်ပွႆး ၵၢင်ၶူင်ႇဝတ်ႉမႂ်ႇမွၵ်ႇၸၢမ် မူႇတီႈ 7 ၼႆယဝ်ႉ။Read more
ၶူးဝႃးပေႃႈသိၼ်ထမ်းဝုၼ်းၸုမ်ႉ ထႃပၼၵွင်းမူးၼၢင်းၵိၼ်ပူ ဝဵင်းပၢင်လူင်
9.2.2016 ၶူးဝႃးပေႃႈသိၼ်ထမ်းဝုၼ်းၸုမ်ႉ ႁူမ်ႈလူၺ်းၸဝ်ႈၶူးလူင်တွၵ်ႇတိူဝ်ႇၶမ်းမၢႆ ထမ်ႇမသႃမိ ၸဝ်ႈသြႃႇလူင်ၶဝ်လၢႆၸဝ်ႈ ႁူမ်ႈပႃးတၵ်ႈၵႃႇသတ်ႈထႃး ပီႈၼွင်ႉတႆးတီႈၸမ် တီႈၵႆ မႃးႁူမ်ႈႁဵတ်းတၢင်းလီ ထႃႇပၼႃႇ ၵွင်းမူးၼၢင်းၵိၼ်ပူ ဢွင်ႈတီႈဝဵင်းပၢင်လူင်ၼၼ်ႉ ၸဝ်ႈပေႃႈသိၼ်ထမ်းဝုၼ်းၸုမ်ႈ ၸင်ႇလႆႈမဵတ်ႈတႃႇ ဢဝ်တင်းၶေႃႈသင်ႇသွၼ်Read more
Opening The Shan State Buddhist University
ဝၼ်းထိ 7-2-2016 ပဵၼ်ဝၼ်းၸိူဝ်ႉၸၢတ်ႈၸိုင်ႈတႆး ပဵၼ်ဝၼ်းဢၼ် ၸဝ်ႈၾႃႉမိူင်းတႆးႁဝ်းလႄႈၽူႈဢွၼ်ႁူဝ်တႆး လႆႈတေႃႇသူႈတိုၵ်းဢဝ်ၶိုၼ်း ဝၢၼ်ႈမိူင်း တီႈၸဝ်ႈဢႃႇၼႃႇၶႂၢၵ်ႈမိူင်းၶဝ်သေ လႆႈၸႂ်တူၵ်းလူင်းလၢႆးမိုဝ်း လိၵ်ႈႁူမ်ႈမၢႆပၢင်လူင် တႃႇတေႇတင်ႈ မိူင်းႁူမ်ႈတုမ်ၸႅတ်ႈၸၢင်ႇႁူမ်ႈၵၼ်Read more


text:
ဝၼ်းၸိူဝ်ႉၸၢတ်ႈၸိုင်ႈတႆး ၶွပ်ႈၶူပ်ႇ 66 ပီ 2013 ၼႆႉ ပီႈၼွင်ႉတႆးတူၼ်ႈတီး-တႃႈၵုင်ႈ ႁူမ်ႈၵၼ်ၸတ်းတီႈ တႃႈၵုင်ႈ။ ၼွၵ်ႈသေၼၼ်ႉ ၼႂ်းၸိုင်ႈတႆးလၢႆလၢႆၸႄႈဝဵင်း ၵေႃႈ ႁူမ်ႈၵၼ်ၸတ်း၊ မၢင်ၸႄႈဝဵင်းတိုၵ်ႉၸတ်းပွၵ်ႈႁႅၵ်ႈ သုတ်း။
panglong-co-ag ႁုၼ်ႇႁၢင်ႈ ၵၢၼ်လူင်းလၢႆးမိုဝ်းၶေႃႈၵိၼ်ၵႅၼ်ႇ လိၵ်ႈႁူမ်ႈမၢႆပၢင်လူင် မိူဝ်ႈပီ 1947
ဝၼ်းထိ 07/02/13 ဝၼ်းၸိူဝ်ႉၸၢတ်ႈၸိုင်ႈတႆး ၶွပ်ႈၶူပ်ႇ 66 ပီတဵမ်ၼႆႉ ၵေႃလိၵ်ႈလၢႆးလႄႈၾိင်ႈငႄႈတႆး (တႃႈၵုင်ႈ) တင်း မူႇၸုမ်းတႆးတူၼ်ႈတီး တေႁူမ်ႈၵၼ်ၸတ်းတီႈ ႁူင်းၵႃႈၸၢတ်ႈၸၢဝ်းၶိူဝ်း (ဢမဵဝ်းတႃး ၵႃႉၸၢတ်ႉယူင်ႇ) ဝဵင်းတႃႈၵုင်ႈ။ တင်ႈတႄႇ ယၢမ်း 13:00 မူင်း (ဝၢႆးဝၼ်း) ၵႂႃႇ တႄႇပိုတ်ႇႁွင်ႈၼႄပိုၼ်း ၵဵဝ်ႇၵပ်းမိူင်းတႆး၊ တေၵႅတ်းမႆလၢႆႈပိုတ်ႇပၢင်ၵႅဝ်ႈ၊ ပွႆႇမၢၵ်ႇပွင်းလူမ်း ၶိုၼ်ႈၾႃႉ။ ၼႂ်းပၢင်ပွႆး တေမီးပႃး ႁၢၼ်ႉၶၢႆတၢင်းၵိၼ်တႆး- ၼႆယဝ်ႉ။
တင်ႈတႄႇယၢမ်း 18:00 မူင်း (ႁူဝ်ၶမ်ႈ)ၵႂႃႇတေမီးပၢင်မူၼ်ႈသိူဝ်း။ ဢွၼ်တၢင်းသုတ်း တေပိုတ်ႇၽဵင်းၵႂၢမ်းတၢင်ႇတုင်းၸိူဝ်ႉ ၸၢတ်ႈ (ၶိူဝ်းတႆးၶိူဝ်းရႃၸႃ) သေ ၽူႈဢွၼ်ႁူဝ်ႁွင်ႉ တေပဵၼ်ၽူႈႁွင်ႉၵႂၢမ်းၸၢႆးလဵၵ်ႉ တင်းၼၢင်းသရႃႇလႄႈမီးၵူၼ်းၼုမ်ႇ ၸိူဝ်းၶဝ်ႈႁူမ်ႈပၢင်ပွႆးမူၼ်ႈၸႂ်ပၼ်လႄႈ တၢင်းၵႃႈတၢင်းဝႅၼ်၊ ႁွင်ႉၽဵင်းၵႂၢမ်း ၸၢဝ်းၶိူဝ်း ပဢူဝ်း တဢၢင်း၊ လႃးႁူႇ၊ ထၼု၊ ဢင်းသႃး၊ ၸုမ်းၵျွၵ်ႉမႄး၊ သီႇပေႃႉ၊ မိူင်းၵုတ်ႈ၊ ထုင်ႉမၢဝ်း၊ ၵဵင်းတုင်၊ ၵေႃလိၵ်ႈလၢႆးၾိင်ႈငႄႈ တႃႈၵုင်ႈ တင်း ၸုမ်းတူၼ်ႈတီး ၸိူဝ်းၼႆႉ။
ပၢင်ပွႆးၶုၵ်းထူပ်း ဝၼ်းၸိူဝ်ႉၸၢတ်ႈၸိုင်ႈတႆး တီႈတႃႈၵုင်ႈၼႆႉ ၵူႈပီပူၼ်ႉမႃးၵေႃႈ ၸုမ်းတူၼ်ႈတီး တင်း ၵေႃလိၵ်ႈလၢႆးဢွၼ်ႁူဝ် ႁဵတ်းသၢင်ႈမႃး။ ပီၼႆႉ ငိုၼ်းၵမ်ႉၸွႆႈၵေႃႈလႆႈၼမ်လႄႈ တေၸတ်းတီႈ ႁူင်းၵႃႈၸၢတ်ႈၸၢဝ်းၶိူဝ်း။ မီးၶွမ်ႊပၼီႊ TV sky net မႃးထၢႆႇဢွၵ်ႇႁၢင်ႈသဵင်ၵမ်းသိုဝ်ႈ ၸွႆႈပိုၼ်ပွႆႇပၼ်လၢႆလၢႆ လူၺ်ႈဢမ်ႇ လႆႈသဵင်ႈၵႃႈသဵင်ႈႁူဝ်။
ပိူဝ်ႈတႃႇပွင်ပဵၼ်ပၢင်ပွႆးၼႆႉ ပီၼႆႉလႆႈငိုၼ်းၵမ်ႉၸွႆႈတင်းမူတ်း 150 သႅၼ်။ ႁႅင်းငိုၼ်းၼႆႉ ယေးငိုၼ်းၵမ်ႇပေႃးၸ ႁွမ်းတၢၼ်း ၸွႆႈထႅမ်ပၼ် 5,000,000 ပျႃး (သႅၼ် 50)၊ ၶွမ်ႊပၼီႊၵၢၼ်ၵေႃႇသၢင်ႈ (သူၺ်ႇတွင်ႇ) 5,000,000 ပျႃး၊ ပႃႇတီႇႁူဝ်သိူဝ် 500,000 ပျႃး။ ၼွၵ်ႈသေၼၼ်ႉ မီးႁူင်းယႃၸၢင်ႉႁူၵ်းတူဝ် ဢိၵ်ႇၵူၼ်းၵႃႉလူင် ၸဝ်ႈၵၢၼ်မၢၵ်ႈမီးၶဝ် ၵမ်ႉၸွႆႈထႅင်ႈ။ (ႁူင်းယႃ ၸၢင်ႉႁူၵ်းတူဝ်ၼႆႉ ၵႃႈပူၼ်ႉမႃး ပေႃးတႆးမီးပွႆးၵိၼ်ပွႆးတၢၼ်း ၵႆႉၵမ်ႉၸွႆႈငိုၼ်းမႃးတႃႇသေႇ)။
ပိူဝ်ႈတႃႇၶဝ်ႈတူၺ်းပၢင်ပွႆး မီးဝႂ်ၶဝ်ႈတူၺ်း 3 သႅၼ်း၊ ၵႃႈၶၼ် 2,000- 3,000-5,000 ပျႃး။ မိူဝ်ႈလဵဝ် ယင်းပႆႇထိုင်ဝၼ်းပၢင်ပွႆး ဝႂ်မၼ်းပေႃးၸမ်မူတ်းယဝ်ႉ။ ပၢင်ပွႆးၼႆႉ မိူဝ်ႈၵူႈပွၵ်ႈ ပၢၼ်လူင်ပွင်ၸိုင်ႈသိုၵ်းၼၼ်ႉ ဢမ်ႇပၼ်သႂ်ႇၸိုဝ်ႈဝႃႈ ပၢင်ပွႆးဝၼ်းၸိူဝ်ႉ ၸၢတ်ႈၸိုင်ႈတႆး၊ လႆႈသႂ်ႇၸိုဝ်ႈဝႃႈပၢင်ပွႆး ၼႄတၢင်းၵႃႈၸၢဝ်းၶိူဝ်း ၼႂ်းမိူင်းတႆး ၼႆၵူၺ်း၊ လိူဝ်ၼၼ်ႉသမ်ႉလႆႈၸတ်းတီႈ ၼႂ်းဝၢင်းဝတ်ႉ 9 လၵ်းၵူၺ်း၊ ဢမ်ႇပၼ်ၸတ်းတၢင်ႇတီႈ- ၵူၼ်းၼုမ်ႇၽူႈတူင်ႉၼိုင်ၼႂ်းၵေႃလိၵ်ႈလၢႆးၵေႃႉၼိုင်ႈလၢတ်ႈၼင်ႇၼႆ။
ပူၼ်ႉမႃးမိူဝ်ႈပီ 1995-96 လႆႈၸတ်းတၢင်းၼွၵ်ႈ တီႈႁူင်းၵႃႈၸၢတ်ႈပတုင်ႇမႃႇ (ပတုင်ႇမႃႇၵၸၢတ်ႉယူင်ႇ မီႇၼိၵူင်း)၊ ၵူၺ်းၵႃႈဝၢႆး 1995-96 မႃး လူင်ပွင်ၸိုင်ႈသိုၵ်းဢမ်ႇပၼ်ၸတ်းယဝ်ႉလႄႈ ၸုမ်းတူၼ်ႈတီး တင်း ၵေႃလိၵ်ႈလၢႆးလႆႈႁူမ်ႈၵၼ်မႃးၸတ်းတီႈ ဝတ်ႉ 9 လၵ်း တႃႈၵုင်ႈ။
ပီ (2013) ၼႆႉ ၼႂ်းၸိုင်ႈတႆးလၢႆလၢႆၸႄႈဝဵင်းၵေႃႈၸတ်း၊ မိူၼ်ၼင်ႇ တီႈတူၼ်ႈတီး၊ မိူင်းၼၢႆး၊ လၢႆးၶႃႈ၊ ၼမ်ႉၸၢင်ႈ၊ ပုင်ႇပႃႇၶႅမ်၊ မိူင်းၽျၢၵ်ႈ၊ ၼမ်ႉၶမ်း ၸိူဝ်းၼႆႉ။ တီႈမိူင်းၼၢႆး ပီၼႆႉပဵၼ်ၵၢၼ်ၸတ်း ပွၵ်ႈႁႅၵ်ႈသုတ်း ၼႂ်းႁွပ်ႈ 20 လႄႈတေၸတ်းၶိုၵ်ႉယႂ်ႇဝႆႉ- ၼႆယဝ်ႉ။Source:www.Ponglong.org Click here:


text:
ဝႆးရၢတ်ႉသ် C
ဝႆးရၢတ်ႉသ် C
ၵႂၢမ်းၼမ်း
ဝႆးရၢတ်ႉသ် C ၼႆႉ ပဵၼ်ဝႆးရၢတ်ႉသ် ဢၼ်ၸၢင်ႈႁဵတ်းႁႂ်ႈတပ်းလူႉလႅဝ်ၼၼ်ႉယဝ်ႉ။ သင်ၸိူဝ်ႉဝႃႈၸဝ်ႈၵဝ်ႇ ၵႂႃႇၸပ်းၺႃးတိူဝ်ႉၺႃးမႅၼ်ႈလိူတ်ႈ ၵႃႈတီႈၵူၼ်းၵေႃႉဢၼ်မီးဝႆႉဝႆးရၢတ်ႉသ် C ၼၼ်ႉၸိုင် ၸဝ်ႈၵဝ်ႇၵေႃႈ ၸၢင်ႈၸပ်းဝႆးရၢတ်ႉသ် C လႆႈယူႇယဝ်ႉ။
ၵမ်ႈပႃႈၼမ်ၸိုင် ၽူႈၸပ်းဝႆးရၢတ်ႉသ် C ၼႆႉ လၵ်ႈၶၼႃႇတၢင်းပဵၼ်မၼ်းဢမ်ႇထၢင်ႇၸႅင်ႈ။ မၢင်ၵေႃႉၵေႃႉၼႆႉ တပ်းသမ်ႉပေႃးတေလုလႅဝ်မူတ်းယဝ်ႉ လၵ်ႈၶၼႃႇမၼ်းၸင်ႇတေပေႃႇၵေႃႈမီးယဝ်ႉ။
မိူဝ်ႈမၼ်းၼႄလၵ်ႈၶၼႃႇတၢင်းပဵၼ်မႃးၼၼ်ႉၵေႃႈ လွင်ႈဝႃႈမၼ်းပဵၼ် ဝႆးရၢတ်ႉသ် C ဢၼ်ဝႃႈၼၼ်ႉ ဢမ်ႇသူႈႁူႉႁၼ်လႆႈၸႅင်ႈလႅင်းလီ။ ၸၢင်ႈႁဵတ်းႁႂ်ႈၽူႈၸပ်းတၢင်းပဵၼ်ထၢင်ႇဝႃႈ ပဵၼ်လၵ်ႈၶၼႃႇတၢင်းပဵၼ် တၢင်ႇၸိူဝ်ႉတၢင်ႇပိူင်ယူႇယဝ်ႉ။ လၵ်ႈၶၼႃႇမၼ်းၸိုင် ၶဝ်ႈပႃး
- မိူၼ်မီးလူမ်းၼၢဝ်/လူမ်းသႃႈ ၸဵပ်းၼိူဝ်ႉၸဵပ်းၶႅၼ် ၵူၼ်ႉၵူၼ်ႉၶိုၼ်ႈၶိုၼ်ႈ
- ဢမ်ႇမီးၸႂ်ၶႂ်ႈၵိၼ်တၢင်းၵိၼ်
- ႁိူဝ်ႉမွၼ်ႈဢူၼ်ႈၼူၼ်းဝႆႉတႃႇသေႇ
- ၸႂ်ႉၸႃႉ ၸိူဝ်းၼႆႉယဝ်ႉ။
ၵွပ်ႈပိူဝ်ႈၸိူင်ႉၼႆလႄႈ ၽူႈၸပ်းဝႆးရၢတ်ႉသ် C ၵမ်ႈပႃႈၼမ် ဢမ်ႇသူၾၢင်ႉမႅၼ်ႈလွင်ႈဝႃႈ ၸဝ်ႈၵဝ်ႇမီးဝႆးရၢတ်ႉသ် C ၼၼ်ႉယဝ်ႉ။
ႁဵတ်းႁိုဝ်ၸပ်း ဝႆးရၢတ်ႉသ် C လႆႈ?
ဝႆးရၢတ်ႉသ် C ၼႆႉ ၸၢင်ႈမီးဝႆႉ/ယူႇဝႆႉၸွမ်းလိူတ်ႈၽူႈမီးတၢင်းပဵၼ် ဝႆးရၢတ်ႉ C ၼၼ်ႉတႃႇသေႇယဝ်ႉ။ ၵွပ်ႈပိူဝ်ႈၼႆ ဝႆးရၢတ်ႉၸၢင်ႈၽႄႈၵႂႃႇၸွမ်း လွင်ႈထိတိူဝ်ႉလိူတ်ႈၵေႃႉၼိုင်ႈလႄႈၵေႃႉၼိုင်ႈယဝ်ႉ။ ပိူင်တႅၵ်ႈမၼ်း မိူၼ်ၼင်ႇဝႃႈ
- ႁူမ်ႈမိတ်ႈထႃႁူဝ်/မိတ်ႈထႃၼူတ်ႇလႄႈ မႆႉသီၶဵဝ်ႈၸွမ်းၵၼ်
- မိူဝ်ႈသမ်းၶဵမ်သမ်းယႃၼၼ်ႉ ႁူမ်ႈၶဵမ်မၢၵ်ႈလဵဝ်ၵၼ် ၸိူဝ်းၼႆႉယဝ်ႉ။
ၽူႈၵိၼ်ၽူႈသမ်းယႃႈမဝ်းၵမ် ဢၼ်ႁူမ်ႈၶဵမ်မၢၵ်ႈလဵဝ်ၵၼ်ၼၼ်ႉ ၵမ်ႈပႃႈၼမ် တေၸၢင်ႈၸပ်းဝႆးရၢတ်ႉသ် C တီႈၵၼ်လႆႈငၢႆႈငၢႆႈၵမ်းလဵဝ်ယဝ်ႉ။ ဢမ်ႇၸႂ်ႈဝႃႈ သမ်းတႃႇသေႇ၊ ၸႂ်ႉၶဵမ်ၸွမ်းၵၼ်ၵမ်းလဵဝ်ဢွၼ်ႇၵူၺ်းၵေႃႈ ၸၢင်ႈတိတ်းဝႆးရၢတ်ႉသ်တီႈၵၼ်လႆႈယဝ်ႉ။
လွင်ႈၵႃႇမႁွမ်းသွင်ၸွမ်းၵၼ်ၵေႃႈ ၸၢင်ႈတိတ်းၸပ်းဝႆးရၢတ်ႉ C လႆႈယဝ်ႉ။ ၵူၺ်းၵႃႈ ဝႆးရၢတ်ႉသ် C ဢၼ်တိတ်းၸပ်းလူၺ်ႈလွင်ႈၵႃႇမႁွမ်းသွင်ၼႆႉ ဢမ်ႇသူႈမီးၵႃႈႁိုဝ်၊ မီးဢႄႇၼႃႇ။ တီႈဢၼ်ၸၢႆးတေႃႇၸၢႆး ႁဵတ်းၵႃႇမႁွမ်းသွင်ၸွမ်းၵၼ်ၼၼ်ႉ ၸၢင်ႈတိတ်းၸပ်းဝႆးရၢတ်ႉသ် C လႆႈငၢႆႈယဝ်ႉ။ ၵွပ်ႈပိူဝ်ႈၼႆ သင်ၸိူဝ်ႉၸဝ်ႈၵဝ်ႇႁွမ်းသွင်ၸွမ်းၵူၼ်းၼႃႇမႂ်ႇၸိုင် ထုၵ်ႇလီၸႂ်ႉထူင်ယၢင်ယူႇယဝ်ႉ။
ၵူတ်ႇတူၺ်းတၢင်းပဵၼ်
ဝႆးရၢတ်ႉသ် C ၼႆႉ တိတ်းဝႆႉသေတႃႉ ၵွပ်ႈပိူဝ်ႈမၼ်းဢမ်ႇသူႈၼႄလၵ်ႈၶၼႃႇမၼ်းလႄႈ သင်ၸိူဝ်ႉဝႃႈၸဝ်ႈၵဝ်ႇထၢင်ႇထိူမ်ဝႃႈ ၸဝ်ႈၵဝ်ႇၸၢင်ႈမီးလႆႈဝႆးရၢတ်ႉသ် C လႄႈသင်၊ သင်ၸိူဝ်ႉၸဝ်ႈၵဝ်ႇလဵၼ်ႈယႃသမ်းယႃယူႇလႄႈသင်၊ ဢမ်ႇၼၼ် သင်ၸိူဝ်ႉၸဝ်ႈၵဝ်ႇ ယၢမ်ႈလဵၼ်ႈယႃသမ်းယႃမႃးၵူႈပွၵ်ႈလႄႈသင် ၼႆၸိုင် ၸဝ်ႈၵဝ်ႇထုၵ်ႇလီၵူတ်ႇထတ်းတူၺ်းတၢင်းပဵၼ် ႁႂ်ႈႁူႉၸႅင်ႈလႅင်းယူႇယဝ်ႉ။
ႁူင်းယႃၵမ်ႈပႃႈၼမ်ၵေႃႈ ႁပ်ႉၵူတ်ႇထတ်းပၼ် ဝႆးရၢတ်ႉ C ယူႇ။ ဢမ်ႇသုၵ်ႉသၢၵ်ႉလူင်လၢင်၊ လူဝ်ႇဢဝ်လိူတ်ႈသေ ၵူတ်ႇထတ်းၵူၺ်း။
ယိုင်ႈၸဝ်ႈၵဝ်ႇၸဵဝ်းႁူႉ၊ ယိုင်ႈၸဝ်ႈၵဝ်ႇၸဵဝ်းယႃ၊ ယိုင်ႈတၢင်းပဵၼ်ၸၢင်ႈၶႅၼ်းလႆႈငၢႆႈယဝ်ႉ။
လွင်ႈယူတ်းယႃဝႆးရၢတ်ႉသ် C
ဝႆးရၢတ်ႉသ် C ၼႆႉ ဢဝ်တင်းယႃႈယႃ ဢၼ်တိုၵ်းတေႃးလႄႈ ႁႄႉႁၢမ်ႈဝႆးရၢတ်ႉသ် ယႃႇႁႂ်ႈမၼ်းၽႄႈ လႄႈတင်းယႃႈယႃဢၼ်ယူတ်းယႃတပ်းၼၼ်ႉသေ ယူတ်းယႃလႆႈယူႇယဝ်ႉ။
ဝၢႆးရၢတ်ႉသ် C ၼႆႉ တီႈဢႄႇသုတ်း မီးၸိူဝ်ႉၾၼ်းမၼ်း ႁူၵ်းမဵဝ်းယဝ်ႉ။ ၸိူဝ်ႉၾၼ်းမၢင်မဵဝ်းၵေႃႈ ယူတ်းယႃလႆႈငၢႆႈသေ ၸိူဝ်ႉၾၼ်းမၢင်မဵဝ်းသမ်ႉ ယူတ်ႉယႃလႆႈယၢပ်ႇယဝ်ႉ။ ပိူင်တႅၵ်ႈမၼ်းၸိုင် ၼႂ်းၵႃႈၵူၼ်းၸပ်းဝႆးရၢတ်ႉသ် C ၼၼ်ႉ ၸိူဝ်းၸပ်းၸိူဝ်ႉၾၼ်းမၢႆၼိုင်ႈၼၼ်ႉ မွၵ်ႈ %50 ၼႆႉ ၸၢင်ႈယႃႁၢႆလႆႈသေ ၸိူဝ်းၸပ်းၸိူဝ်ႉၾၼ်းမၢႆသၢမ်ၼၼ်ႉ ၸၢင်ႈယႃႁၢႆလႆႈ %80 ယူႇယဝ်ႉ။
ၵူၺ်းၵႃႈ ၵၢၼ်ၶူၼ်ႉၶႂႃႇၵဵဝ်ႇလူၺ်ႈယႃႈယႃၵေႃႈ ၶိုၼ်ႈသၢင်ႉၶိုၼ်ႈသုင်မႃးယူႇၵူႈမိူဝ်ႈလႄႈ ဝၢႆးၼႆႉမႃး တေၸၢင်ႈယႃႁၢႆလႆႈငၢႆႈလူမ်သေမိူဝ်ႈလဵဝ်ယူႇယဝ်ႉ။
လွၵ်းလၢႆးႁႄႉႁၢမ်ႈ
ဝႆးရၢတ်ႉသ် C ၼႆႉ ဢမ်ႇမိူၼ်ၼင်ႇတၢင်းပဵၼ်တပ်း တၢင်ႇၸိူဝ်ႉတၢင်ႇပိူင်၊ ဢမ်ႇမီးယႃႈယႃႁႄႉႁၢမ်ႈဝႆႉထႃႈ (vaccine) မၼ်း။ ၵူၺ်းၵႃႈ တႃႇတေယႃႇႁႂ်ႈၸပ်းဝႆးရၢတ်ႉသ် C လႆႈငၢႆႈငၢႆႈၼၼ်ႉ ဢၼ်ၸဝ်ႈၵဝ်ႇၸၢင်ႈႁဵတ်းၼၼ်ႉ မီးယူႇသွင်လွင်ႈ။ ၼၼ်ႉၸိုင် -
- ယႃႇပေႁူမ်ႈၶဵမ်သမ်းယႃႈၸွမ်းၵူၼ်းတၢင်ႇၵေႃႉ။ (ဢမ်ႇၸႂ်ႈၵွမ်ႉၵႃႈၶဵမ်ဢၼ်လဵဝ်ၵူၺ်း မူၵ်ႇသမ်းၶဵမ်၊ ၸေႃႉ ၸိူဝ်းၼႆႉၵေႃႈ ယႃႇပေႁူမ်ႈၵၼ်။)
- ယႃႇပေႁူမ်ႈမိတ်ႈထႃႁူဝ်၊ မႆႉသီၶဵဝ်ႈ၊ လႄႈ ၽႃႈၸဵတ်ႉၼႃႈ ၸွမ်းၵူၼ်းတၢင်ႇၵေႃႉ။ (ၵွပ်ႈပိူဝ်ႈၸိူဝ်းၼႆႉၵေႃႈ ၸၢင်ႈၸပ်း ၸၢင်ႈၼုၵ်းလိူတ်ႈဝႆႉၼၼ်ႉယဝ်ႉ။)
သင်ႁဵတ်းလွင်ႈၵႃႇမႁွမ်းသွင်ၸွမ်းၽူႈဢၼ်မီးဝႆးရၢတ်ႉသ်ဝႆႉၼၼ်ႉၸိုင် ဢမ်ႇသူႈၸပ်းဝႆးရၢတ်ႉသ်လႆႈငၢႆႈငၢႆႈၼင်ႇၵဝ်ႇ။ ၵူၺ်းၵႃႈ သင်ၸိူဝ်ႉၺႃးမႅၼ်ႈမိူဝ်ႈ လိူတ်ႈရႃႇသီႇတူၵ်း ဢမ်ႇၼၼ် သင်ၸိူဝ်ႉႁွမ်းသွင်ၸွမ်းၵၼ် လူၺ်ႈတၢင်းႁူးၵူၼ်ႈပေႃးၼႆၸိုင် ၵွပ်ႈပိူဝ်ႈၸၢင်ႈမီးလွင်ႈဢွၵ်ႇလိူတ်ႈလႄႈ ၸၢင်ႈၸပ်းၸၢင်ႈၽႄႈဝႆးရၢတ်ႉသ် C တီႈၵၼ်လႆႈယူႇ။ သင်ၸိူဝ်ႉဢမ်ႇၸႂ်ႈမိူဝ်ႈလိူတ်ႈယႃႇသီႇတူၵ်း၊ ဢမ်ႇႁွမ်းသွင်ၸွမ်းၵၼ် လူၺ်ႈတၢင်းႁူးၵူၼ်ႈပေႃးၼႆၸိုင် ဢမ်ႇသႂ်ႇဢမ်ႇသုပ်းထူင်ယၢင်ၵေႃႈ ဢမ်ႇမီးဢၼ်းတရၢႆးၵႃႈႁိုဝ်။
ၵူၺ်းၵႃႈ သင်ၸိူဝ်ႉဝႃႈ ၸဝ်ႈၵဝ်ႇႁဵတ်းလွင်ႈၵႃႇမႁွမ်းသွင် ၸွမ်းၵၼ်တင်းၵူၼ်းၵေႃႉမႂ်ႇၸိုင် ဢၼ်လီသေပိူၼ်ႈသုတ်းတႄႉ ၸႂ်ႉထူင်ယၢင်ၼၼ်ႉယဝ်ႉ။
ၸၼ်ႉထၢၼ်ႈတၢင်းပဵၼ်ဝႆးရၢတ်ႉသ် C
ၼႂ်းၶၢဝ်းတၢင်းႁူၵ်းလိူၼ် မိူဝ်ႈတေႇၸပ်းဝႆးရၢတ်ႉသ် C ၼၼ်ႉ ႁွင်ႉဝႃႈ ၸၼ်ႉတေႃႇသူႈဝႆးရၢတ်ႉသ် ၼႆယဝ်ႉ။ ၼႂ်းၶၢဝ်းတၢင်းႁူၵ်းလိူၼ်ၼႆႉ ဢိင်ၼိူဝ်တူဝ်ၶိင်းလႄႈ လွၵ်းပိူင်ႁဵတ်းၵၢၼ်တူဝ်ၶိင်းၽႂ်မၼ်းသေ မၢင်ၵေႃႉၵေႃႈ ၸၢင်ႈတေႃႇသူႈဢဝ်ပႄႉလႆႈဝႆးရၢတ်ႉသ်ယူႇယဝ်ႉ။ မွၵ်ႈသီႇၵေႃႉၼိုင်ႈၵေႃႉၼႆႉ ၸၢင်ႈတေႃႇသူႈ ပႄႉပုၼ်ႈဝႆးရၢတ်ႉသ်လႆႈယဝ်ႉ။
သင်ၸိူဝ်ႉဝႃႈ ႁႅင်းၼႂ်းတူဝ်ၶိင်းႁဝ်း ဢမ်ႇတေႃႇသူႈပႄႉပုၼ်ႈဝႆးရၢတ်ႉသ်လႆႈၸိုင် ဝႆးရၢတ်ႉသ်ၼႆႉ တေသိုပ်ႇယူႇဝႆးၼႂ်းလိူတ်ႈႁဝ်း ပီယၢဝ်းၶၢဝ်းႁိုင်ယူႇယဝ်ႉ။ သၢႆငၢႆတၢင်းပဵၼ်ဢၼ်ၼႆႉ ၵွပ်ႈပိူဝ်ႈမၼ်းမႃးယိုင်ႈဝႆႉ/ၶၢင်ႉဝႆႉ/ႁင်းဝႆႉၼႂ်းလိူတ်ႈၶၢဝ်းႁိုင်လႄႈ ၶဝ်ႁွင်ႉဝႃႈ သၢႆငၢႆယိုင်ႈၶၢင်ႉၼႆယဝ်ႉ။
ဢိင်ၼိူဝ်သၢႆငၢႆတၢင်ႇၸိူဝ်ႉတၢင်ႇပိူင် မိူၼ်ၼင်ႇလွင်ႈၵိၼ်လဝ်ႈ သမ်းယႃႈၸိူဝ်းၼႆႉသေ မၢင်ၸိူဝ်းၸိူဝ်းၵေႃႈ တေဢမ်ႇၸၢင်ႈယူတ်းယႃႁၢႆလႆႈသေ ဝႆႉႁႂ်ႈမၼ်းပဵၼ်ဝႆႉ သိပ်းပီယၢဝ်း သၢဝ်းပီႁိုင်ယူႇယဝ်ႉ။ ၵမ်ႈပႃႈၼမ် ဝၢႆးသေၸပ်းဝႆးရၢတ်ႉသ် C ယဝ်ႉမွၵ်ႈသၢဝ်းပီၸိူဝ်းၼႆႉ ၸၢင်ႈပဵၼ်မႃးတၢင်းပဵၼ်တပ်းလုလႅဝ်ယူႇယဝ်ႉ။
ၼႂ်းၵႃႈၵူၼ်းၸပ်းဝႆးရၢတ်ႉသ် C ၶၢဝ်းႁိုင်ၼၼ်ႉ ၼႂ်းၵႃႈ 5 ၵေႃႉ 1 ၵေႃႉၼႆႉ ၸၢင်ႈပဵၼ်မႃး တၢင်းပဵၼ်တပ်းလုလႅဝ်သေ ၼႂ်းၵႃႈ 20 ၵေႃႉ 1 ၵေႃႉၼႆႉသမ်ႉ ၸၢင်ႈပဵၼ်ၶႅၼ်ႇသႃႇ တီႈတပ်းယူႇယဝ်ႉ။
ၶေႃႈထၢမ်တွပ်ႇ ၵဵဝ်ႇလူၺ်ႈဝႆးရၢတ်ႉသ် C
1) ဝႆးရၢတ်ႉသ် C ၼႆႉ ငဝ်ႈႁၢၵ်ႈမၼ်း လုၵ်ႉတီႈလႂ်မႃး?
တေႃႇထိုင်ဝၼ်းမိူဝ်ႈၼႆႉ ဝႆးရၢတ်ႉသ် C ၼႆႉ ငဝ်ႈႁၢၵ်ႈမၼ်းလုၵ်ႉတီႈလႂ်မႃးဢၼ်ဝႃႈၼၼ်ႉ ဢမ်ႇထၢင်ႇၸႅင်ႈ၊ ဢမ်ႇၸၢင်ႈတႅပ်းတတ်းလႆႈတႅတ်ႈတႅတ်ႈတေႃးတေႃး။
2) ၽူႈယိင်းလႄႈၽူႈၸၢႆး ၽႂ်ၸပ်းတၢင်းပဵၼ်ၼႆႉၼမ်သေၽႂ်?
ၽူၸၢႆးၸပ်းတၢင်းပဵၼ်ၼႆႉ ၼမ်လိူဝ်သေၽူႈယိင်းယဝ်ႉ။ လွင်ႈတၢင်းမၼ်းၸိုင် ၵွပ်ႈပိူဝ်ႈၽူႈၸၢႆး ၵိၼ်လဝ်ႈၵိၼ်ယႃႈ သမ်းယႃႈၼမ်လိူဝ်သေၽူႈယိင်းၼၼ်ႉယဝ်ႉ။
3) လွင်ႈၵိၼ်လဝ်ႈၼႆႉ ၸွင်ႇႁဵတ်းႁႂ်ႈၸပ်းဝႆးရၢတ်ႉသ် C လႆႈ?
လွင်ႈၵိၼ်လဝ်ႈလႄႈ လွင်ႈၸပ်းဝႆးရၢတ်ႉသ် C ၼႆႉ ဢမ်ႇၵဵဝ်ႇၵၼ်။ ၵူၺ်းၵႃႈ ၵူၼ်းၵေႃႉဢၼ်မီး ဝႆးရၢတ်ႉသ် C ဝႆႉၼၼ်ႉ သင်မၼ်းၵိၼ်လဝ်ႈၸိုင် တေၸၢင်ႈႁဵတ်းႁႂ်ႈတပ်းမၼ်းၸဵဝ်းလူႉလႅဝ်ငၢႆႈၼၼ်ႉယဝ်ႉ။
4) ၵွပ်ႈပိူဝ်ႈဝႆးရၢတ်ႉသ် C ၼႆႉ ၸၢင်ႈၽႄႈၸပ်းၵၼ်လႆႈတၢင်းလိူတ်ႈလႄႈ သင်ထုၵ်ႇယုင်းၶူပ်းၸိုင် ၸွင်ႇၸပ်းဝႆးရၢတ်ႉသ်လႆႈ?
ပေႃးဢဝ်ၸွမ်းပိူင်မၼ်းဝႃႈၸိုင် ၵွပ်ႈပိူဝ်ႈတၢင်းပဵၼ်ဢၼ်ၼႆႉ ၽႄႈၵႂႃႇၸွမ်းလိူတ်ႈလႄႈ လႅပ်ႈတေၽႄႈၸွမ်းယုင်းၵႂႃႇလႆႈယူႇ။ ၵူၺ်းၵႃႈ ဝႆးရၢတ်ႉသ် C ၼႆႉ ႁႃႁၼ်တီႈၵူၼ်းၵူၺ်း။ ပေႃးတူၺ်းဢဝ်ၵၢၼ်ၶူၼ်ႉၶႂႃႉၵမ်ႈၽွင်ႈဝႃႈၸိုင် မႃႉလႄႈလိင်းၸိူဝ်းၼႆႉၵေႃႈ ၸၢင်ႈၸပ်းဝႆးရၢတ်ႉသ် C လႆႈယူႇ။ ၵူၺ်းၵႃႈ လၵ်းထၢၼ်ဢၼ်ဝႃႈ ႁႃႁၼ်ဝႆးရၢတ်ႉသ် C တီႈယုင်း ၼႆၼၼ်ႉတႄႉ ဢမ်ႇပႆႇမီး။ ၵူၼ်းဢၼ်ၸပ်းဝႆးရၢတ်ႉသ် C တီႈယုင်းမႃးၼႆၵေႃႈ ဢမ်ႇတွၼ်ႈယၢမ်ႈႁၼ်ယၢမ်ႈငိၼ်း မေႃယႃလႄႈ ၽူႈၶူၼ်ႉၶႂႃႉၶဝ်ႁႃလၵ်းထၢၼ်မၼ်းႁၼ်သေပွၵ်ႈ။ ၵွပ်ႈပိူဝ်ႈၼႆ ၵဝ်ၶႃႈလူပ်းလင်ဝႃႈ ဝႆးရၢတ်ႉသ် C ၼႆႉ ဢမ်ႇၸပ်းၵၼ်လႆႈ လူၺ်ႈတၢင်းယုင်းၶူပ်း။
ၵူၺ်းၵႃႈ လွင်ႈထုၵ်ႇယုင်းၶူပ်းၼႆႉ ဢမ်ႇၸပ်းဝႆးရၢတ်ႉသ် C လႆႈသေတႃႉ ၸၢင်ႈၸပ်းတၢင်းပဵၼ်တၢင်ႇမဵဝ်းလႆႈလႄႈ ၼင်ႇႁိုဝ်တေဢမ်ႇထုၵ်ႇယုင်းၶူပ်းၼၼ်ႉ လီလႆႈႁႄႉႁၢမ်ႈတႄႉတႄႉယူႇယဝ်ႉ။
5) တပ်းၼႆႉ မၼ်းႁဵတ်းၵၢၼ်သင်ပၼ် ၼႂ်းတူဝ်ၶိင်းႁဝ်း?
- ႁဵတ်းဢွၵ်ႇပၼ်ၷလီႇၶူဝ်ႇꩡိၼ်ႇ (ထၢတ်ႈၶႃႇၿွၼ်ႇႁႆႉၻရဵတ်ႉ ဢၼ်ႁဵတ်းဢွၵ်ႇဢဵၼ်ႁႅင်းၸူဝ်ႈၶၢဝ်း)
- ႁဵတ်းဢွၵ်ႇပၼ်ၼမ်ႉလီ ဢၼ်ႁဵတ်းႁႂ်ႈၶႆမၼ်းယၢႆႈလႅဝ်
- ႁဵတ်းဢွၵ်ႇပၼ်ၵွၼ်ႈယၢင်လိူတ်ႈ
- ၸတ်းၵၢၼ်လႄႈၽဵဝ်ႈဢွၵ်ႇပၼ်ထၢတ်ႈလဝ်ႈ၊ ငူၼ်ႉသၢၼ်၊ လႄႈ ယႃႈယႃတၢင်ႇၸိူဝ်ႉတၢင်ႇပိူင် ၸိူဝ်းၼႆႉယဝ်ႉ။
ၵူၼ်းၼိုင်ႈၵေႃႉ မီးတပ်းၼိုင်ႈလုၵ်ႈၵူၺ်း။ ၵူၺ်းၵႃႈ တပ်းၵူၼ်းၼႆႉ ၶႅင်ႁႅင်းလီတႄႉတႄႉ။ သမ်ႉပေႃးၸမ်တေလူႉလႅဝ်မူတ်းၵေႃႈ မၼ်းတိုၵ်ႉသိုပ်ႇႁဵတ်းၵၢၼ်ပၼ်ယူႇတိၵ်းတိၵ်းၼၼ်ႉယဝ်ႉ။ သင်ၸိူဝ်ႉလူႉလႅဝ်ဢိတ်းဢွတ်းၸိုင် မၼ်းၶိုၼ်းမႄးတူဝ်မၼ်းႁင်းၵူၺ်း ႁႂ်ႈလီၶိုၼ်းယဝ်ႉ။ ၵႅတ်းဢွၵ်ႇပႅတ်ႈပွတ်းၼိုင်ႈၵေႃႈ ၶိုၼ်းႁုၼ်ႈမႃးၶိုၼ်းယဝ်ႉ။
- ပီႈၸၢႆးလူင် -
2015/April/22


text:
ဝၢႆးသေသင်ႇၶၸဝ်ႈမိူင်းထႆး လုၵ်ႉၼႄၵၢင်ၸႂ် မိူဝ်ႈဝၼ်းထိ 15 လိူၼ်ၾဵပ်ႇပိူဝ်ႇဝႃႇရီႇ ၶၢဝ်းယၢမ်း 9ႉ00 တီႈဝၢင်းပုတ်ႉထမူၼ်းထူၼ်း ၸေႈတွၼ်ႈၼၶွၼ်းပထူမ် ၼၼ်ႉ ၽူႈဢဝ်ၶၢဝ်ႇႁၢႆးငၢၼ်းဝႃႈ တႅဝ်းႁူမ်ႈသင်ႇၶၸဝ်ႈ လၢႆမူႇၸုမ်း ႁူမ်ႈပႃးမူႇၸုမ်း ပုတ်ႉထပရိသၢတ်ႈ 4 မိူင်းထႆးပတ်းပိုၼ်ႉ မိူၼ်ၼင်ႇ ၸုမ်းၵႅတ်ႉၶႄပႂ်ႉပႃးပုတ်ႉထသႃႇသၼႃႇ ၸိုင်ႈထႆး၊ ၸုမ်းၽၢႆႉဝိၶျႃးၵၢၼ်ပိူဝ်ႈ
Read more
ၸဝ်ႈၶူးမေႃလူင် ၽရႃႉပရမ်ႇမႃႇၿၼ်ႇတိတ ၸဝ်ႈၵႂၼ်းဝတ်ႉ ပယူးရဝူင်းသႃဝၢသ်ႉ ၽူႈပွင်ၵၢၼ်လူင်ၸၼ်ႉၸွမ်သင်ႇၶၸိုင်ႈထႆး ၸၼ်ႉၸွမ်မႁႃႇၸူးလႃးလူင်းၵွၼ်းရႃႇၸႃႇဝိတယႃးလၺ်း(မေႃးၸေႃးလေႃး) ႁူဝ်ပဝ်ႈလူင်သမႃးၶူမ်းသၽႃးႁူမ်ႈတုမ် ဝၼ်းဝိသႃၶပူးၸႃးဝၼ်းၶိုၵ်ႉတွၼ်းၶွင်ၸၢတ်ႈၸိုင်ႈလုမ်ႈၾ ၼႂ်းထႃႇၼ မူႇၸုမ်းတီႈၽိုၵ်းသႃၶိုၵ်ႉတွၼ်း ၽၢႆႇပၢႆးမၢၵ်ႈမီး ႁူမ်ႈတုမ်ၸၢတ်ႈၸိုင်ႈလုမ်ႈၾႃႉ
Read more
ပၢင်ပွႆးယုၵ်ႉယွင်ႈၸဝ်ႈၶူးမေႃ လိၵ်ႈတႆးၵမ်းတီႈ40 ယွင်ႈယေႃးဢူမုၼ်းငဝ်းၸဝ်ႈမုၼ်ယႂ်ႇၶုၼ်ႁေႃၶမ်း ဝၢၼ်ႈမႂ်ႇမွၵ်ႇၸၢမ် ဢိူင်ႇတႃႈတွၼ်း ၸေႈဝဵင်းမႄႈဢၢႆး ၸေႈတွၼ်ႈ ၵဵင်းမႂ်ႇ ၼႂ်းဝၼ်းထိ 26-28 လိူၼ်ၽဵပ်ႇပိူဝ်ႇဝႃႇရီႇ ပီ 2016 ပီသႃႇသၼႃႇ 2559 ဢွင်ႈတီႈၸတ်းပဵၼ်ပၢင်ပွႆး ၵၢင်ၶူင်ႇဝတ်ႉမႂ်ႇမွၵ်ႇၸၢမ် မူႇတီႈ 7 ၼႆယဝ်ႉ။
Read more
9.2.2016 ၶူးဝႃးပေႃႈသိၼ်ထမ်းဝုၼ်းၸုမ်ႉ ႁူမ်ႈလူၺ်းၸဝ်ႈၶူးလူင်တွၵ်ႇတိူဝ်ႇၶမ်းမၢႆ ထမ်ႇမသႃမိ ၸဝ်ႈသြႃႇလူင်ၶဝ်လၢႆၸဝ်ႈ ႁူမ်ႈပႃးတၵ်ႈၵႃႇသတ်ႈထႃး ပီႈၼွင်ႉတႆးတီႈၸမ် တီႈၵႆ မႃးႁူမ်ႈႁဵတ်းတၢင်းလီ ထႃႇပၼႃႇ ၵွင်းမူးၼၢင်းၵိၼ်ပူ ဢွင်ႈတီႈဝဵင်းပၢင်လူင်ၼၼ်ႉ ၸဝ်ႈပေႃႈသိၼ်ထမ်းဝုၼ်းၸုမ်ႈ ၸင်ႇလႆႈမဵတ်ႈတႃႇ ဢဝ်တင်းၶေႃႈသင်ႇသွၼ်
Read more
ဝၼ်းထိ 7-2-2016 ပဵၼ်ဝၼ်းၸိူဝ်ႉၸၢတ်ႈၸိုင်ႈတႆး ပဵၼ်ဝၼ်းဢၼ် ၸဝ်ႈၾႃႉမိူင်းတႆးႁဝ်းလႄႈၽူႈဢွၼ်ႁူဝ်တႆး လႆႈတေႃႇသူႈတိုၵ်းဢဝ်ၶိုၼ်း ဝၢၼ်ႈမိူင်း တီႈၸဝ်ႈဢႃႇၼႃႇၶႂၢၵ်ႈမိူင်းၶဝ်သေ လႆႈၸႂ်တူၵ်းလူင်းလၢႆးမိုဝ်း လိၵ်ႈႁူမ်ႈမၢႆပၢင်လူင် တႃႇတေႇတင်ႈ မိူင်းႁူမ်ႈတုမ်ၸႅတ်ႈၸၢင်ႇႁူမ်ႈၵၼ်
Read more
ဝၼ်းထိ 6 လိူၼ်ၾဵပ်ႇပိူဝ်ႇဝႃရီႇ 2016 ၶူးဝႃႈပေႃႈသိၼ်ထမ်း ဝုၼ်းၸုမ်ႈ မိူင်းၽူင်း ၸဝ်ႈၽူႈထွတ်ႈမျၢတ်ႈ မီးသိလ် သမႃႇထိ ၽႃႇဝၼႃႇမၼ်ႈၵိုမ်း လႆႈယေႃးၶိင်းၶဝ်ႈႁူမ်ႈပၢင်ပိုတ်ႇၸၼ်ႉၸွမ်ပုတ်ႉထမိူင်းတႆး မီးတၵ်ႈၵႃႇသတ်ႉထႃး ပီႈၼွင်ႉတႆးတီႈၸမ်တီႈၵႆ ႁူမ်ႈလူၺ်ႈပီႈၼွင်ႉၸၢဝ်းၶိူဝ်း
Read more
06-02-2016 An International Seminar on “Buddhism, Higher Education and Vision” towards opening of Shan State Buddhist University (SSBU), Taunggyi, Shan State, Republic of The Union of Myanmar. Ven. Devinda Acting […]
Read more
ၽရႃႉၽူမ်းၿၼ်းၻိတ်ႇ ဝတ်ႉပယူးရဝူင်းသႃဝၢသ်ႉ ၽူႈပွင်ၵၢၼ်လူင် မႁႃႇၸူးလႃးလူင်းၵွၼ်း ၸၼ်ႉၸွမ်သင်ႇၶမိူင်းထႆးလႄႈ ၸဝ်ႈၶူးတွၵ်ႇတိူဝ်ႇ ၼရိၼ်တ သႅင်ႁိူင်း ၽူႈၵွၼ်းၵၢၼ်လုမ်း ၽၢႆႇၵပ်းသၢၼ်ၼွၵ်ႈမိူင်း ဢၼ်ယူႇပႃႈတႂ်ႈ ၽူႈၵွၼ်းႁွင်ႈၵၢၼ် လူင် ၽၢႆႇၵပ်းသိုပ်ႇၼွၵ်ႈမိူင်း လႆႈႁွတ်ႈၽႅဝ်မႃးတီႈ ၶူင်ႇႁိူဝ်းမိၼ်ႁၢႆးႁူဝ်း တွၼ်ႈတႃႇမႃးၶဝ်ႈႁူမ်ႈပၢင်သႅမ်ႇမၼိူဝ်ႇလႄႈ ပၢင်ပိုတ်ႇၸၼ်ႉၸွမ်ပုတ်ႉထမိူင်းတႆး ဢၼ်ၸဝ်ႈၶူးလူင်တွၵ်ႇတိူဝ်ႇၶမ်းမၢႆ ထမ်ႇမသႃႇမိ ဢွၼ်ႁူဝ်ၵေႃႇတင်ႈ တီႈဝဵင်းတူၼ်ႈတီးၼႆဢေႃႈ။
Read more
An International Seminar on “Buddhism, Higher Education and Vision’’ To mark the Opening Ceremony of Shan State Buddhist University (SSBU) Shan State Buddhist University, Taunggyi, Shan State, Myanmar Saturday, February 06,-07- 2016 […]
Read more
Shan State Buddhist University Opening Ceremony Programme (7.2.2016) Part One: Entrance Gate Opening Ceremony (09:30 A.M) Arrival of distinguished guests at the entrance gate of SSBU. To commence entrance gate opening ceremony […]
Read more


text:
(သ)
- Details
- Category: သ
- Published on Monday, 01 August 2016 13:51
- Written by Shanyoma
- Hits: 67
တူဝ်မႄႈလိၵ်ႈဢၼ်ထူၼ်ႈ(5)
သႃ
ၸိုဝ်ႈတူၼ်ႈမႆႉဢၼ်ဢွၵ်ႇတီႈမိူင်းတႆး၊ ဢၼ်ပိူၵ်ႇၼင်မၼ်း ၸႂ်ႉႁဵတ်းၸေႈလႆႈ။ (သႃ၊ မႆႉသႃ၊ ၼင်သႃ၊ သႃတူၼ်ႈ၊ သႃၶိူဝ်း၊ သႃ လႄး၊ သႃႁႆး၊ သႃၼွတ်ႈ၊ သႃမႆႉႁူ၊ ၸေႈသႃ...)
ၸိုဝ်ႈၶိူဝ်းၸိူဝ်းတႆးၸုမ်းၼိူင်ႈ ဢၼ်ယူႇၼႂ်းလႅၼ်ႊ မိူင်းတႆးတႂ်ႈၶူင်း။ (တႆးသႃ၊ မိူင်းသႃ၊ ႁူဝ်သႃ၊ လႃႈသႃ)
ၸိုဝ်ႈငူးမဵဝ်းၼိူင်ႈ ဢၼ်မီးၵွင်ႉၶႅၼ်ႇ၊ မီးသီႁမ်ႉလမ်မူၼ်ႇ။ (ငူးသႃ)
တၢင်းဢၼ် ယိူင်းထိုင်ၵိူဝ်းလီ၊ ၶေႃႈၸႂ်ႉတႃႇတိုဝ်းလီ/ဝႃႈလီ ႁူမ်ၸူမ်းၸွမ်း။ (ဝႆႈသႃ၊ သႃထူႉ)
သႃ(n) မၺ်ႉၸိူဝ်ႉၼိူင်ႈ၊ ၶိူဝ်းၸိူဝ်ႉၼိူင်ႈ၊ ဢၼ်ဢဝ်ၼင်ၶဝ်ႁဵတ်းၸေႈ။ သႃတူၼ်ႈ၊ သႃၶိူဝ်း၊ သႃလႄး။
သႃ(n) ၸိုဝ်ႈမိူင်းလုၵ်ႈၼိူင်ႈ။ မီးတႂ်ႈၶူင်းၼႂ်းမိူင်းၶႄႇ။ "မိူင်းသႃ"။
သႃ(n) ၸိုဝ်ႈၵၢတ်ႇလုၵ်ႈၼိူင်ႈ။ ပဵၼ်ဝဵင်းၸပ်းၼမ်ႉၵဵဝ်။ "ၵၢတ်ႇသႃ"။
သႃ(n) ငူးၸိူဝ်ႉၼိူင်ႈ။ "ငူးသႃ"။
သႃ(n) ဢၼ်ၼႄႁၢင်ႊထင်ႈတီႈၼင်ႈပိူင်ၼိူင်ႈ။
သႃႇ
တၢင်းဢၼ်ၼမ်သေ မၵ်းမၢႆၽတ်ႉၽဵင်ႇ။ တၢင်းဢၼ် လႆႈလိူဝ်ၵႂႃႇ၊ ပၼ်ႁႂ်ႈလႆႈလိူဝ်ၵႂႃႇ။ (သႃႇ၊ သႃႇၵႂႃႇ၊ သႃႇယဝ်ႉ၊ သႃႇသႃႇ)
တၢင်းဢၼ် ပၼ်လီတီႈတူဝ် တီႈၸႂ်၊၊ ဢၼ်ၸၢင်ႊပၼ်လႆႈၼင်ႇၼၼ်၊ ငဝ်းလၢႆးၼင်ႇၼၼ်။ ၸိုဝ်ႈၵွင်ႉၵၢႆႇဝႆႉ ငဝ်းလၢႆးၼင်ႇၼၼ်၊ ၵၢင်ၸႂ်ၼင်ႇၼၼ်။ (သႃႇၸႂ်-လီၸႂ်၊ ၵုင်းသႃႇ-ၵုင်းတီႈ လီမုင်ႈလီတူၺ်း၊ ၼၢင်းသႃႇ၊ ၸၢႆးသႃႇ၊ ၵၢပ်ႈလီမိူင်းသႃႇ)
ၶူဝ်း/ယႄႇ ဢၼ်ၵိုတ်းဝႆႉ ဝၢႆးသေ ၶိုဝ်ႇဢဝ်/ၽိမ်းဢဝ်/ၸဵၼ်းဢဝ်/လီႇဢဝ်/ထွင်ဢဝ်/ပီႈ-မိပ်ႇဢဝ်ယဝ်ႉသေ ၵိုတ်းဝႆႉ။ (သႃႇ ထူဝ်ႇ၊ သႃႇၵျၢမ်း)
ငဝ်းလၢႆးသၢႆငၢႆၽိဝ်ၼိူဝ်ႉၽိဝ်ၼင် ၽွင်းလႆႈဢဝ်တႃႁၼ်၊ ဢဝ်မိုဝ်းၵႅမ်းႁူႉ(သႃႇၼိူဝ်ႉ သႃႇၼင်)
သႃႇ(n) ဢၼ်ၽွင်ဢၼ်ယွၺ်ႈ ဢၼ်ဢွၵ်ႇမႃးတီႈၶူဝ်းၶွင်တၢင်းၵိၼ် ဢၼ်ႁဵတ်းၵိၼ်-တိုဝ်း။ သႃႇထူဝ်ႇ၊ သႃႇထူဝ်ႇၽူး၊ သႃႇမၺ်ႉ၊ သႃႇလဵၵ်းလိူဝ်ႈ၊ သႃႇၸေႈ။
သႃႇလိၼ် (n) လိၼ်ဢၼ်ၶုတ်းဢွၵ်ႇမႃးပဵၼ်ၽွင်၊ ၽွင်လိၼ်၊ ဢၼ်ၶုတ်းဢွၵ်ႇၼႂ်းလိၼ်။
သႃႇၼိူဝ်ႉသႃႇၼင် (n) ပိူင်ပဵၼ်တီႈၼိူဝ်ႉၼင်ၵူၼ်း။
သႃႇ(adj) "ၵၢၼ်ႉ"။
သႃႈ
လၢႆးႁဵတ်း တၢင်းၵိၼ်ၾိင်ႈတႆး မဵဝ်းၼိူင်ႈ (ဢၼ်သုၵ်းၵေႃႈမီး၊ ဢၼ်လိပ်းၵေႃႈမီး၊ ဢၼ်သုၵ်းဢၼ်လိပ်း လေႃးၵၼ်ၵေႃႈမီး၊ သမ်ႉပႃး ၼမ်ႉသူမ်ႈ/ၼမ်ႉသူႇ) ပဵၼ်တၢင်းၵိၼ်ယမ်း။ (သႃႈ၊ သႃႈပႃ၊ သႃႈၼိူဝ်ႉ၊ ၶမ်ႉသႃႈ၊ မၢၵ်ႇၶိူဝ်သႃႈ၊ သႃႈသူမ်ႈ၊ သႃႈၶူမ်၊ မူဝ်ႊသုၼ်းသႃႈ)
မီႇၽၵ်းသူမ်ႈလေႃးလႄး။ (သႃႈသူမ်ႈ)
တၢင်းဢၼ် ၵိၼ်ပႅတ်ႈ၊ ႁုပ်ႈသိမ်းဢဝ်ၵႂႃႇ/မႃး။ (သႃႈၵႂႃႇ၊ ၽဵဝ်ႈၵႂႃႇ၊ ႁုပ်ႈဢဝ်ၵႂႃႇသဵင်ႈ)
တၢင်းဢၼ် ၶၢဝ်ႇလိုဝ်းႁူင်လူင်ၵႂႃႇ။ (ၶၢဝ်ႇသႃႈ၊ ၶၢဝ်ႇသႃႈလင်ႊလိုဝ်း၊ ပိူၼ်ႈသႃႈၵၼ်ဝႃႈ မီးပူႇပၢတ်ႇ)
တၢင်းဢၼ် ၶုတ်ႇထူဢဝ်ပႅတ်ႈ၊ ၶူဝ်းဢၼ် တႃႇထူပွတ်ႈမွတ်ႇပႅတ်ႈ။ (သႃႈသီႈသႃႈသႃႈ၊ သႃႈသူး)
တၢင်းဢၼ် ဢမ်ႇတဵမ်ထူၼ်ႈ ဢၼ်မီးလွင်ႈၸုတ်ႈယွမ်း၊ တႃႇၸီႉၼႄးဝႃႈ ဢမ်ႇလီထွမ်ႇ။ (သဵင်မွင်းတႅၵ်ႇ မေႃးသႃႈသႃႈ)
သႃႈ (v) လၢၺ်းမိူဝ်ႉၽၵ်း-တၢင်းၵိၼ်လၢၺ်းၼိူင်ႈ ဢၼ်ဢဝ်ဢၼ်လိပ်းမၼ်းႁဵတ်း။ သႃႈသူမ်ႈ၊ သႃႈၶူမ်၊ သႃႈၽႄႉ၊ သႃႈမၢၵ်ႇသၢင်းၽေႃး။
သႃး (n) ၶူဝ်းၶိူင်ႈဢၼ်ၵၢၺ်ႇၶိုၼ်ႈတၢင်းသုင်၊ ဢၼ်တီႈဢမ်ႇၸႂ်ႈတီႈၵူၼ်းယူႇ၊ ဢၼ်ယဵပ်ႇယၼ်ၶိုၼ်ႈတူၼ်ႈမၺ်ႉတူၼ်ႈမၢၵ်ႇ။ သႃးမၺ်ႉ၊ သႃးလဵၵ်း။
သႃး
ဢွင်ႈတီႈတမ်းပၢႆး ၶူဝ်းၶွင်တႃႇၶၢႆ။ (သႃး၊ ၶၢႆၵၢတ်ႇၶၢႆသႃး၊ ၶဝ်ႈၵၢတ်ႇၶဝ်ႈသႃး၊ သႃးသႅင်ႇ၊ ၶၢႆသႅင်ႇၶၢႆသႃး)
တၢင်းဢၼ်ႁဵတ်းႁၢင်ႊ၊ တၢင်းဢၼ် ဢဝ်ၶူဝ်းၶွင်ႁွႆႈ/ပႃး တႃႇႁၢင်ႊလီလိူဝ်၊ ၼေတၢင်းႁၢင်ႊလီ။ (ႁၢင်ႈၶိူင်ႈသႃးၶွၼ်း၊ သၢဝ်သႃး ၶွၼ်း၊ သႃးၶွၼ်းသေ၊ သႃးၶွၼ်းယဝ်ႉ)
တေသိုပ်ႇထႅင်ႈ...


text:
ပပ်ႉမၢႆတွင်းမိူဝ်ႈဝၼ်းသိုၼ်းလႄႈ ပိုၼ်းႁၵ်ႉႁဝ်းဝၼ်းလင်
ပပ်ႉမၢႆတွင်းမိူဝ်ႈဝၼ်းသိုၼ်းလႄႈ ပိုၼ်းႁၵ်ႉႁဝ်းဝၼ်းလင်
ၸိုဝ်ႈၶႃႈၸိုဝ်ႈ ႁၢၼ်။ ၵူၺ်းၵႃႈ ပေႃးၵဵဝ်ႇလူၺ်ႈလွင်ႈႁၵ်ႉၼႆၸိုင် ၶႃႈဢမ်ႇတွၼ်ႉ ႁတ်းႁၢၼ်မႃးသေပွၵ်ႈ။
မိူဝ်ႈယူႇၸၼ်ႉ 9
ၶႃႈၵႆႉၵႆႉလၵ်ႉၵိူဝ်ႉတူၺ်း သၢဝ်ဢွၼ်ႇၵေႃႉၼိုင်ႈ ဢၼ်ၼင်ႈၽၢႆႇၼႃႈၶႃႈ ၼႂ်းႁွင်ႈႁဵၼ်း ဢႅင်းၵလဵတ်ႈၼၼ်ႉယူႇ။ ၸိုဝ်ႈမၼ်းပဵၼ်ၼွင်ႉႁွမ်။ ႁဝ်းပဵၼ် ႁူၺ်းၵေႃႉၸမ်ၸႂ်ၵၼ်။ ၵဝ်ၶႃႈၵိူဝ်ႉတူၺ်း ၶူၼ်ႁူဝ်ဢွၼ်ႇၼွင်ႉႁွမ် ဢၼ်ယၢဝ်းယွၼ်ႇယွႆႉ ၸွမ်းႁူဝ်မႃႇမၼ်းၼၼ်ႉသေ ၵႆႉၵႆႉဝူၼ်ႉမႅၼ်ႈဝႃႈ "ႁဝ်းတႃႉ ၶႂ်ႈႁႂ်ႈသူ ပဵၼ်ၵေႃႉႁၵ်ႉႁဝ်းၵူၺ်းယဝ်ႈ၊ ၵူၺ်းၵႃႈ ႁဝ်းႁူႉယူႇ၊ သူဢမ်ႇဝႆႉၸႂ် ၸိူင်ႉၼၼ်တေႃႇႁဝ်းလႆႈ"။
ဝၢႆးႁူင်းႁဵၼ်းယဝ်ႉ ၼွင်ႉႁွမ်ပႆမႃးၸူးၶႃႈသေ ယွၼ်းယိမ်ပပ်ႉႁဵၼ်းၶႃႈ ၵႂႃႇတူၺ်း။ ၵွပ်ႈပိူဝ်ႈဝႃႈ မိူဝ်ႈဝႃးၼႆႉ ၼွင်ႉႁွမ်ဢမ်ႇတၼ်းမႃးၶိုၼ်ႈႁဵၼ်း။
ၼွင်ႉႁွမ်ဝႃႈ "ၶွပ်ႈၸႂ်ယဝ်ႈၼႃ" ၼႆသေ ဢဝ်မိုဝ်းမႃးမိပ်ႇၵႅမ်ႈၶႃႈသေယဝ်ႉ ပွၵ်ႈမိူဝ်းၵႂႃႇယဝ်ႈ။ ၵဝ်ၶႃႈၶႂ်ႈလၢတ်ႈမၼ်းတႄႉယဝ်ႈ လွင်ႈဝႃႈၵဝ်ၶႃႈဢမ်ႇၶႂ်ႈပဵၼ် ႁူၺ်းၵေႃႉၵူၺ်း၊ ၶႂ်ႈႁၵ်ႉၼွင်ႉႁွမ်မိူၼ်ၵေႃႉႁၵ်ႉ။ ၵူၺ်းၵႃႈ ၵဝ်ၶႃႈဢမ်ႇႁတ်း လၢတ်ႈ၊ မိူဝ်ႈလႂ်ၵေႃႈဢၢႆ၊ ပဵၼ်သင်ၵေႃႈဢမ်ႇႁူႉယဝ်ႈ။
မိူဝ်ႈထိုင်ၸၼ်ႉ 10
ဝၼ်းၼိုင်ႈ ၾူၼ်းၶႃႈမေႃးယူႇတိတ်းတိတ်းၼိူဝ်ၽိူၼ်။ ၽိူဝ်ႇတူၺ်း ပဵၼ် ၼွင်ႉႁွမ်ထူဝ်းမႃး။ မၼ်းႁွင်ႉႁႆႈယူႇဢိုတ်းဢိုတ်းတေႃႇၶႃႈ လၢတ်ႈဝႃႈ မၼ်း ဢမ်ႇယူႇလီ။ ယဝ်ႉၵေႃႈ ဝႃႈဢမ်ႇၶႂ်ႈယူႇငဝ်ၵေႃႉလဵဝ်လႄႈ ႁႂ်ႈၶႃႈမိူဝ်းယူႇပဵၼ် ႁူၺ်းၵေႃႉမၼ်းၼႆ။ ၶႃႈၵေႃႈ လႆႈမိူဝ်းယူႇပဵၼ်ႁူၺ်းၵေႃႉမၼ်း။ ဝၢႆးသေ တူၺ်းၼင်ယဝ်ႉႁူဝ်ၼိုင်ႈ၊ ၵိၼ်ဢႃႇလူးၶူဝ်ႈမူတ်းသၢမ်ထူင်ယဝ်ႉၸိုင် တူၺ်း ၼွင်ႉႁွမ်ဢၢပ်ႈယူႇလီမႃးၶိုၼ်းယဝ်ႉ၊ လိုၵ်းၵေႃႈလိုၵ်းယဝ်ႉလႄႈ ၶႃႈၵေႃႈ ပွၵ်ႈမိူဝ်းမႃးႁိူၼ်းယဝ်ႈ။ ၼွင်ႉႁွမ်ၵေႃႈ တူၺ်းၼႃႈၶႃႈသေလၢတ်ႈဝႃႈ "ၶွပ်ႈၸႂ်ယဝ်ႈၼႃ" ၼႆသေ ဢဝ်မိုဝ်းမႃးမိပ်ႇၵႅမ်ႈၶႃႈ။
ၶႃႈၶႂ်ႈလၢတ်ႈၼႄၼွင်ႉႁွမ်တႄႉယဝ်ႈ၊ လွင်ႈဝႃႈ ၶႃႈႁၵ်ႉမၼ်း။ လွင်ႈဝႃႈ ၵဝ်ၶႃႈ ဢမ်ႇၶႂ်ႈပဵၼ်ႁူၺ်းၵေႃႉၸမ်ၸႂ်ၵူၺ်း။ ၵူၺ်းၵႃႈ ၵဝ်ၶႃႈလီဢၢႆ၊ ယွၼ်ႉသင်ၵေႃႈ ဢမ်ႇႁူႉယဝ်ႈ။
ပၢၼ်ပဵၼ်လုၵ်ႈႁဵၼ်းၸၼ်ႉၸွမ်
ဝၼ်းၼိုင်ႈ ၼွင်ႉႁွမ်ပႆၸူးၶႃႈတီႈၼႂ်းႁူင်းတူၺ်းလိၵ်ႈသေဝႃႈ "လီၸၢၼ်ႈၼႃႇ ဢၢႆႈၼၼ်ႉမၼ်းဢမ်ႇၵႂႃႇလႄႇၸွမ်းၼွင်ႉႁွမ်" ၼႆယဝ်ႈ။ ပေႃးဝႃႈၸိူင်ႉၼၼ် ၸိုင် ပွင်ႇဝႃႈ ၵဝ်ၶႃႈလူဝ်ႇလႆႈၵႂႃႇလႄႇၸွမ်းၼွင်ႉႁွမ်ၼၼ်ႉယဝ်ႈ။ ၵွပ်ႈပိူဝ်ႈ ႁဝ်းသွင်ၵေႃႉ ပၼ်ၵႂၢမ်းမၼ်ႈၵၼ်ဝႆႉ ၸဵမ်မိူဝ်ႈႁဝ်းယူႇၸၼ်ႉၸဵတ်း ဝႃႈ ႁဝ်းသွင်ၵေႃႉၼႆႉ ပေႃးၵေႃႉၼိုင်ႈဢမ်ႇမီးၵေႃႉၸိုင် ၵေႃႉၼိုင်ႈ လူဝ်ႇလႆႈၵႂႃႇၸွမ်း ၼႆၼၼ်ႉယဝ်ႈ။
ၶမ်ႈၼၼ်ႉ ဝၢႆးသေၵႂႃႇလႄႇမႃးယဝ်ႉ ၶႃႈမိူဝ်းသူင်ႇၼွင်ႉႁွမ်ထိုင်တီႈႁိူၼ်းၶဝ်။ ၼွင်ႉႁွမ်ၸုၵ်းတီႈပၢၵ်ႇၽၵ်းတူႁိူၼ်းၶဝ်သေ လၢတ်ႈဝႃႈ "ၶမ်ႈၼႆႉ ၼွင်ႉႁွမ် မီးတၢင်းသိူဝ်းၸႂ်တႄႉယဝ်ႈ၊ ၶွပ်ႈၸႂ်ယဝ်ႈၼႃ ႁၢၼ်" ၼႆယူႇ။ ပေႃးယဝ်ႉ ဢဝ်မိုဝ်းမႃးမိပ်ႇၵႅမ်ႈၶႃႈသေယဝ်ႉ ယုမ်ႉသေ ဢဝ်မိုဝ်းၵၵ်းၵၢႆ ၶဝ်ႈႁိူၼ်းၶဝ် ၵႂႃႇယဝ်ႈ။ ၶႃႈၶႂ်ႈလၢတ်ႈၼႄၼွင်ႉႁွမ်တႄႉယဝ်ႈ လွင်ႈဝႃႈ ၶႃႈႁၵ်ႉမၼ်း၊ ၵူၺ်းၵႃႈ ဢမ်ႇႁတ်းလၢတ်ႈ၊ မိူဝ်ႈလႂ်ၵေႃႈဢၢႆ၊ ပဵၼ်သင်ၵေႃႈဢမ်ႇႁူႉယဝ်ႈ။
ဝၼ်းႁပ်ႉၸုမ်ႈၶူး
ဝၼ်းယဝ်ႉဝၼ်း လိူၼ်ယဝ်ႉလိူၼ် ၶၢဝ်းယၢမ်းၵေႃႈ ပူၼ်ႉၵႂႃႇဝႆးတႄႉယဝ်ႈ။ သမ်ႉပေႃးထိုင်ဝၼ်းႁဝ်းႁပ်ႉၸုမ်ႈၶူးယဝ်ႈ။ မိူဝ်ႈၽွင်းၼွင်ႉႁွမ်တိုၵ်ႉယၢင်ႈပႆ ၶိုၼ်ႈၼိူဝ်ၶဵင်ႇႁပ်ႉၸုမ်ႈၵႂႃႇၼၼ်ႉ ၶႃႈၵိူဝ်ႉတူၺ်းတူဝ်ႁၢင်ႈဢွၼ်ႇမၼ်းၼၢင်း ယူႇ။ ဢူဝ်ႉ ႁၢင်ႈလီတႄႉၼၼ်ႉယဝ်ႈ။ ၼင်ႇဢၼ်ႁၢင်ႈၽၢင်ၽူႈယိင်းႁၢင်ႈလီ ၵေႃႉၼိုင်ႈ ထုၵ်ႇလီမီးၼၼ်ႉ မီးတီႈၼွင်ႉႁွမ်မူတ်းၼၼ်ႉယဝ်ႈ။ ၶႃႈၵိူဝ်ႉတူၺ်း ၼွင်ႉႁွမ်သေ ဝူၼ်ႉယူႇၼႂ်းၸႂ်ႁင်းၵူၺ်းဝႃႈ "ႁဝ်းၶႂ်ႈႁႂ်ႈသူပဵၼ်ၵေႃႉႁၵ်ႉႁဝ်း ၵူၺ်းယဝ်ႈ၊ ၵူၺ်းၵႃႈ ႁဝ်းႁူႉယူႇ သူဢမ်ႇဝႆႉၸႂ်တေႃႇႁဝ်းလႆႈၸိူင်ႉၼၼ်"။
ဝၼ်းၵူပ်ႉၵူႈ
ဝၼ်းၼၼ်ႉ ၶႃႈၼင်ႈယူႇၼႂ်းပၢင်ၵူၼ်းၼမ်ၸွမ်းပိူၼ်ႈ။ ၽူႈယိင်းႁၢင်ႈလီ ဢွၼ်ႇ ဢၼ်ၵဝ်ၶႃႈလၵ်ႉႁၵ်ႉမႃးၸဵမ်ႁိုင်ၼၼ်ႉ သမ်ႉပေႃးတေႇၼႃႈႁိူၼ်း ၸွမ်းပိူၼ်ႈၵႂႃႇယဝ်ႉလူး။ ၼွင်ႉႁွမ်မႃးလၢတ်ႈတေႃႇၶႃႈ ဝႃႈ "သူၵေႃႈမႃးႁႃႉ?" ၼႆသေ လိၵ်းတႃတေႃႇၶႃႈယူႇ။ ယဝ်ႉၵေႃႈ ဢမ်ႇႁိုင် လႆႈႁၼ်ၼွင်ႉႁွမ် ဢွၵ်ႇႁိူၼ်းၵႂႃႇၸွမ်း လုၵ်ႈၶူၺ်မႂ်ႇပိူၼ်ႈယဝ်ႈ။
ၶႃႈၵေႃႈဢမ်ႇၸၢင်ႈႁဵတ်းႁိုဝ် လိူဝ်သေဝႃႈ သေလၢႆ။ သင်ပဵၼ်လႆႈ ၶႃႈၶႂ်ႈ လၢတ်ႈၼႄမၼ်းၼၢင်း ၼႂ်းပၢင်ၶႅၵ်ႇၼၼ်ႉၵမ်းလဵဝ်ယဝ်ႈ။ လွင်ႈဝႃႈ ၵဝ်ၶႃႈႁၵ်ႉမၼ်း။ ၵူၺ်းၵႃႈ မၼ်းၼၢင်း ဢမ်ႇတွၼ်ႉဝႆႉၸႂ်ၸိူင်ႉၼၼ် တေႃႇၶႃႈသႄႈ ၶႃႈၵေႃႈႁူႉယူႇ။
ပၢင်မႃႇသႃႇ
ပူၼ်ႉမႃးလၢႆသိပ်းပီယဝ်ႈ။ တီႈၼႂ်းပၢင်မႃႇသႃႇတီႈၼိုင်ႈၼၼ်ႉ ၶႃႈယၵ်ႉတူၺ်း ပႅၼ်ႈၵွမ်ႇသေ ဝူၼ်ႉယူႇႁင်းၵူၺ်း "ဢေႃ ၼႆႉပဵၼ်ၽူႈယိင်း ဢၼ်ပဵၼ် ႁူၺ်းၵေႃႉၸမ်ၸႂ်ၵဝ်ၶႃႈ၊ ဢၼ်ၵဝ်ၶႃႈယၢမ်ႈႁၵ်ႉမႅၼ်ႈမႃးၼၼ်ႉလူး" ၼႆယူႇ။
ဝၢႆးသေမၼ်းၼၢင်းသဵင်ႈၵၢမ်ႇၵႂႃႇယဝ်ႉၼၼ်ႉ ၶဝ်ဢဝ်ပပ်ႉမၢႆတွင်း မိူဝ်ႈၽွင်း မၼ်းၼၢင်းတိုၵ်ႉပဵၼ်လုၵ်ႈႁဵၼ်းၼၼ်ႉ မႃးလူတူၺ်း။ ၼႂ်းပပ်ႉမၢႆတွင်းမၼ်း တီႈၼႃႈၼိုင်ႈၼၼ်ႉ တႅမ်ႈဝႆႉဝႃႈ
"ၼွင်ႉႁွမ်ၵမ်းၵမ်းၵိူဝ်ႉတူၺ်းႁၢၼ်ယူႇ၊ ၼွင်ႉႁွမ် ဢမ်ႇၶႂ်ႈပဵၼ်ႁူၺ်းၵေႃႉ ၸမ်ၸႂ်တေႃႇႁၢၼ်၊ ၼွင်ႉႁွမ်ၶႂ်ႈႁႂ်ႈႁၢၼ် မႃးပဵၼ်ၵေႃႉႁၵ်ႉၼွင်ႉႁွမ်ဢိူဝ်ႈ။ ၵူၺ်းၵႃႈ ၼွင်ႉႁွမ်ႁူႉယူႇ ႁၢၼ်ဢမ်ႇဝႆႉၸႂ်တေႃႇၼွင်ႉႁွမ်လႆႈၸိူင်ႉၼၼ်။ ႁၢၼ်… ႁဝ်းႁၵ်ႉသူဢိူဝ်ႈၼႃ၊ ၵူၺ်းၵႃႈ ႁဝ်းဢမ်ႇႁတ်းလၢတ်ႈ။ ႁဝ်းမုင်ႈမွင်း ယူႇတႃႇသေႇဢိူဝ်ႈ ဝၼ်းလႂ်လႃႇ သူတေလၢတ်ႈၵႂၢမ်းႁၵ်ႉတေႃႇႁဝ်း…"


text:
Shan (Tai) News ၶၢဝ်ႇမိူင်းတႆး
"ข่าวสาร"จากรัฐฉาน
About Us
- Khao Tai News
- นักข่าวพลเมือง
Network Sites
Categories
- การละเมิดสิทธิมนุษยชนหลังทหารพม่าเปิดฉากโจมตีกองทัพรัฐฉานเหนือ (1)
- ข่าวการสู้รบ ทหารไทใหญ่ SSPP/SSA กับทหารพม่า (1)
- สวัสดีครับ (1)
- เสียงเพรียกจากเมืองก๊ก (1)
- Announcement FSG (1)
- Burma used chemical war weapons against ethinic Shan (1)
- sspp/ssa ဢုပ်ႇဢူဝ်းတင်းသိုၵ်းမၢၼ်ႊ (1)
- ၶၢဝ်ႇၵူၼ်းမိူင်းတၢင်းၵဵင်းတုင် (1)
Popular Posts
-
ထိုင် ၵူၼ်းၶိူ််ဝ်းတႆးႄလႈ ၵူၼ်းႁၵ့်မိူင်းတႆးတင်းသဵင်ႈ မိူဝ်ႈၼႆ့ 25/04/2011ၶၢဝ်းယၢမ်း 7.00 မူင်းၶမ်ႈၼႆ့ မီးသဵင်ၵူၼ်းၼႂ်းပိုၼ့်တီႈမိူင်းၵူၵ်...
-
A report prepared and compiled on the basis of information supplied by SSPP/SSA North and in close consultation with the FSG members. Hkun...
-
ၶၢဝ်ႇၵူၼ်းမိူင်းတၢင်းၵဵင်းတုင် ทหารพม่าละเมิดสิทธิฯ เข่่นฆ่า ประชาชน မိူ်ဝ်ႈဝၼ်းထိ 18-19.09.2011 ပူၼ့်မႃးၼႆ့ သၢႆၶၢဝ်ႇၵူၼ်းမိူင်းတၢင်...
-
မိူဝ်ႈဝၼ်းထိ 24.09.2011 ၸုမ်းပႃႇတီႇမႂ်ႇသုင်ၸိုင်ႈတႆး sspp/ssa လႆႈၵႂႃႇ ဢုပ်ႇဢူဝ်း ၵၼ်တင်းၸုမ်းသိုၵ်းမၢၼ်ႊၽူႈၶႂၢၵ်ႇမိူင်းတီႈဝဵင်းလူင်တူၼ်ႈတီး(...
-
สวัสดีครับ (ใหม่สูงข้า) ที่นี้เป็น Blog สำหรับข่าวสาร ที่เกิดขึ้นในรัฐฉาน เพื่อเป็นแหล่งเผยแพร่ ให้ชาวไทย, ชาวไต,ชาวโลกได้รับรู้ข่าวสารต่าง...
-
တပ့်ၸုမ်း(74) ႄလႈၼဢၽ 1.မိူဝ်ႈဝၼ်းထိ 13/03/2011 (15.00 ႇ16.00 မူင်း) ၵႃးသိုၵ်းၼဢၽ(20) လမ်း၊တၢင်ႇ ၵူၼ်းသိုၵ်းတဵမ်ၵူႊလမ်း( ၼိုင်ႈလမ်း 15-20...
-
-
The Federal Shan Government is pleased to announce that on December 17, 2011, the President of Federal Shan Government His Royal Highness...
FEDERAL SHAN GOVERNMENT Communiqué
sspp/ssa ဢုပ်ႇဢူဝ်းတင်းသိုၵ်းမၢၼ်ႊ
ၶၢဝ်ႇၵူၼ်းမိူင်း
႒႔ႉ႐႙ႉ႒႐႑႑
ၵႂၢႆးသွင်တူဝ်ေတႃးၵၼ်တုမ့်တိူဝ့်ေတးၼႃး - ข่าวพลเมือง เชียงตุง
မိူ်ဝ်ႈဝၼ်းထိ 18-19.09.2011 ပူၼ့်မႃးၼႆ့ သၢႆၶၢဝ်ႇၵူၼ်းမိူင်းတၢင်းၵဵင်းတုင်ပွင်ႇၶၢဝ်ႇမႃးဝႃႈ မီးလွင်ႈသိုၵ်းတႆးႄလႈသိုၵ်းမၢၼ်ႊတိုၵ်းၵၼ်တီႈဝၢၼ်ႈေပႃႇဝၢၼ်ႈၵႅၼ် ဢၼ်ယူႇၼႂ်ႈဢိူင်ႇလွႆလူင် ေၸႊဝဵင်းၵဵင်းတုင် ၼႆႄလႈပီႈၼွင့်တႆးၵမ်ႈၽွင်ႈလႆႈၶၢႆႉပၢႆႈမႃးႁႃယူႇၸွမ်းပီႈၼွင့်တၢင်ႈတႃႈၶီႉလဵၵ်း ၸိူဝ်းၼႆ့ဝႃႈၼႆယဝ့်။
ၸွမ်းၼင်ႇၶၢဝ်ႇၵူၼ်းမိူင်းလႆႈၶႆႈလၢတ်ႈႄၼမႃးဝႃႈ ယၢမ်ႈလဵဝ်တၢင်းဝၢၼ်ႈယၢင်းၵႅဝ်ႈ၊ဝၢၼ်ႈၵၢတ်ႈဝုင်ႈ၊ၵၢတ်ႈထၢႆႈၸိူဝ်းၼႆ့ ၺႃးသိုၵ်းမၢၼ်ႊတိၺွပ်းၵူၼ်းမိူင်းေသဢဝ်ၵႂႃႇၸႅတ်ႈထၢမ်မၢပ်ႇသႂ်ႇဝႃႈ ၵမ့်ၸွႆႈၵူၼ်းသိုၵ်းတႆး ႄလႈမီးတၢင်းၽိတ်း ဝႃႈၼႆ ဢဝ်ၵႂႃႇေပႃႉႁႅမ်ၼိၵ်ႈၸၢၵ်ႈႄလႈ ၵူၼ်းမိူင်းလႆႈၵူဝ်ႄႁဝႆ့တင်း သွင်ၾၢႆႇႄလႈၵမ်ႈၽွင်ႈၸင်ႇလႆႈပၢႆႈဢွၵ်ႇမႃးဝႃႈၼင်ႇၼႆယဝ့်။ ၵူၼ်းမိူင်းၸိူဝ်းၼႆ့လႆႈလၢတ်ႈဝႃႈ “ႁဝ်းၶႃႈၸူဝ်ႊတွင်းမႃးၼႆ့ပႆႇယၢမ်ႈၺႃးၸိူင့်ၼႆေသပွၵ်ႈၶႃႈယၢမ်ႈလဵဝ်ပီႈၼွင့်သိုၵ်းတႆးမႃးပူၵ်း တင်ႈယူႇသဝ်းဝႆ့ႁိမ်းႁွမ်းမူႇဝၢၼ်ႈတီႈဝႃႈမႃးၸိူဝ်းၼၼ့်ႄလႈ သိုၵ်းမၢၼ်ႊၶဝ်ေၵႃႈလႆႈမႃး တိၺွပ်းၼိၵ်ႈ ၸၢၵ်ႈၵူၼ်းမိူင်းယဝ့်” ဝႃႈၼႆ။ ယၢမ်းလဵဝ်လိူဝ်ေသမူႇဝၢၼ်ႈတီႈဝႃႈမႃးၸိူဝ်းၼႆ့တၢင်းႁိမ်း ႁွမ်း ဝၢၼ်ႈၵၢတ်ႇတဝ်ႇ၊ပဵင်းတဝ့်ၸိူဝ်းၼႆ့ေၵႃႈပီႈၼွင့်သိုၵ်းတႆးထိုင်မႃးယဝ့်၊ၼိုင်ႈဢွင်ႈတီႈၼၼ့်ပီႈၼွင့်သိုၵ်း တႆးမီႈဝႆ့ဢမ်ႇတႅမ်ႇလိူဝ် (120) ေၵႃႉဝႃႈၼႆယဝ့်။
ၸွမ်းၼင်ႇတူၼ်ႈၶၢဝ်ႇဝႃႈၼၼ့်ပီႈၼွင့်သိုၵ်းတႆးမႃးယူႇတိုၵ့်ႁႃမီးမွၵ်ႈလိူၼ်ပၢႆၵူၺ်း၊သိုၵ်းမၢၼ်ႊသမ့်ေပႃး မႃးေပ့ၵိၼ်ၵူၼ်းမိူင်းတၢၼ်ၼႆ့ယဝ့်၊( မိူဝ်ႈဢွၼ်တၢင်း ဢမ်ႇယၢမ်းမီးၸိူင်ႇၼႆမႃး ေသပွၵ်ႈ) မိူဝ်းၼႃႈမႃး သမ့်ေတႁၢဝ်ႈႁႅင်းတၢၼ်ႇႁိုဝ်၊ မၼ်းပဵၼ်မိူၼ်ၵႂၢႆးသွင်တူဝ်ေတႃးၵၼ်သမ့် မႃးသၢင်ႈတိူဝ့်ေတးၼႃး၊သိုၵ်း မၢၼ်ႊသိုၵ်းတႆးမႃးၺႃးၵၼ်၊မႃးတိုၵ်းၵၼ်သမ့်မႃးတုမ့်တိူဝ့်ၵူၼ်းမိူင်း၊ၵူၼ်းမိူင်းလႆႈတုၵ့်ၶၼၼ့်ယဝ့်၊ လွင်ႈတၢင်းၸိူင့်ၼႆ တၢင်းမိူင်းတႆးတၢင်ႇဢွင်ႈတီႈႄတ့လႆႈႁူပ့်ထူပ်းၺႃးႁိုင်ၼႃႇယဝ့်၊မီးတၢင်းၵဵင်းတုင် ၵူၺ်းယဝ့်တိုၵ့်ႁႃလႆႈထူပ်းၺႃး၊ပဵ်ၼ်ပွၵ်ႈဢွၼ်တၢင်းသုတ်းၼႆေၵႃႈဝႃႈလႆႈယဝ့်။
ၶၢဝ်ႇၵူၼ်းမိူင်း
WAR CRIMES REPORT!
and in close consultation with the FSG members.
Hkun Hom is a Shan activist and a voluntary member of the exiled FSG
by the incident of the fall of KNU HQ of the KaRen people 1995. The assault commenced by
pounding the base with at least eighty rounds of heavy artillery fire before advancing with their
troops in close combats. Then there was a long silence only to be interspersed by a coded message
from the Naypyidaw (intercepted by SSA). These six SSA soldiers were unlucky as they knew
before hand what the next terrible thing to expect. Four mortar shells laced with poison gas
exploded above their defence bunkers.
The world should know this is a crime against humanity as it is in contravention with the Geneva
- A statement by the General Secretary GS2 of SSPP/SSA North
- Summary of interviews with the SSA victim soldiers.
- Medical reports on lab tests.
- Results of X-Ray examinations
- CBC (Complete Blood Counts)
- Urine Tests
- Lever Function Tests.
- Burma’s flawed Defence Policy
-Regime’s Union Legislative List
-Disproportional use of force
- Comments by HRH Sao Hsokhanpha Yawnghwe, President, Federal Shan Government in Exile.
- Conclusions.
- Attachments:
-The BGF Jigsaw Puzzle.
-Ethnic Issues Features
air base) and Loilem are full so they have to take the injured and sick Tatmadaw foot soldiers to
Pangtara Burmese military hospital where it is claimed to have over 1000 beds waiting for them.
Col, Sai Htoo said that contrary to speculation made by local news report, the Wan Hai HQ is far
from being run-over by the Marn. He said: "we will not pull out without giving them a good fight. We
are now turning it into a trap despite a pincer grip by the enemy. The closest enemy approach &
advance to Wan-hai was 7 luk or miles, when the order came from Naypyidaw to fire with gas
filled mortar shells (made by N. Korea), because they couldn't crash through the SSA defenders.
At this particular fire-fight, 20 Tatmadaw soldiers were killed with heavy causalities where the SSA was outnumbered 80:300. The gas shells were fired from 3 luk o0r miles from the SSA hill out-post where 9 SSA men were dug in. The mortar shells landed about 80 yards from the defense out-post but the dark smoke was blown in towards them by the wind, hitting 6 of the 9 in the trench. The shooting was at close range (lasting from 10PM to 4AM) that took place only when SSA soldiers could see
the enemy (by order from Wan-hai HQ to save ammunition. The enemy approached in pairs, 2 at a time and they were all shot down. Then there was a long silence before the gas shells were eventually fired.
This particular SSA platoon were trigger happy to see their targets fall like flies as each enemy pair fell as if hit by haygon spray.
In another Burmese offensive the enemy had to withdraw from their attack against Wan-hai HQ with two truck-loads of their dead and wounded. The next day when they were taking their two dead commanders for a funeral rite at the cemetery with all their 14 guards of honour and senior army officers - all of them were killed- ‘giving them back their brutality’ - Col. Sai Htoo said.
Our men were brave, with their ammunition running down, despite being outnumbered by Burmese soldiers and their superior fire power.
troops from about 5AM to 1PM. It took place at 7th Mile of the Nam
Pan village tract between Tangyarn and Mongshu Township. The
Tatmadaw attacked us first and tried to break through our defence
line but was stalled by our fierce resistance. As a result, they then
fired gas mortar shells against our troops. Five of us survived but are
a full medical treatment and hospital care from a hospital in
see them?
A: Yes! Of course Sir. It was black colour for a while and turned light brown or grey later
on.
Q: How many times did they fire at you?
A: The Tatmadaw troops fired at our base four times from a 4th mile position that was
flanking the main artillery force about 7th mile from our position. All mortar shells
exploded from about 80 meters from our bunker but blown in by the head wind.
Q: Were you feeling pain or lost consciousness when the shells exploded?
A: Immediately upon the explosion all of us were breathless from exhaustion.
We also suffered from vomiting including diarrhoea and semi- unconscious.
Q: Were you injured from the shell shrapnel from the explosion? What did you feel with
your parts of the body?
A: No! Only our hands and legs were paralysed and were unable to move anywhere for sometime.
Q: Do you still have the uniform you wore on the day of the incident (03.06.2011)?
A: I could send it to you sir! And I have kept it at the same place, but it was washed already.
Q: what would you like to say more to the public?
A: we want peace. The Tatmadaw invaded us first and then we tried to push them out of our territory.
---------------
Tatmadaw troops from IB 542, IB 33 and IB 291. First, the attack
was so fierce we had to retreat from our base to reassess our
position. But later on we recaptured our base. When the Tatmadaw
realized that we were regaining our defence line they then
reinforced their troops and continued to attack us with heavy
shells. We knew that these Tatmadaw troops were preparing to use
chemical gas mortar shells against us as we intercepted their signals from the 4th mile
flanking position. As heavy fighting was going on with a lot of bombing noises from the explosions we were unable to detect precisely which one came from the poison gas mortar shells. But some of our troops who were on security guards around our base said they could clearly see the gas bombs coming in. Everybody said the same in confirming the use of gas shells with different black smoke that later turned into light brown or grey. They used such
weapons against us because they could not break through our base, we assumed. The heavy fighting lasted that day (03.06.2011) from early morning (5 AM) to (1PM) in the afternoon.
Q: What happen to you after the fighting?
A: We were totally exhausted and could not move ourselves anywhere as we like. We could
not stand on our feet as a result of trembling and nervous breakdown. Some of our
comrades had to be moved out from the firing zone on stretchers and some could barely
move themselves to a safer area. Up until now we do not feel our health is back to normal
as was before the incident. We feel pains everywhere in our body with symptoms of
rheumatisms, jaundice and yellow eyes. We are unable to stand on our feet for too long
because of feeling weak and exhaustion.
Q: How is your health now? Is it the same as before the incident?
A: No! We are not feeling well at all. The whole part of our body is very painful.
We must say this fighting was completely different from our past experience.
Q: What do you want to say something more for our Shan people?
A: What we would like to say is that our health is not normal anymore since then. The whole
body is still painful and weak from exhaustion.
------------
1. Sai Nu: The heart is slightly enlarged. Infiltration of lungs. No gross pulmo. Others are normal lim its.
2.Sai Nu Khe: Increased markings clinical results at RLL or faint pulmo. Infiltration of lungs ( by gas). Please correlate with clinical
results.
3.Sai Sar Ning: The heart is not definitely enlarged. Lungs are clear. Others are normal.
4.Sai Hseng: The heart is not enlarged. Lungs are clear. Others are normal. ( now fatally hospitalized)
5.Sai Nerng: : The heart is slightly enlarged. Lungs are clear. Others are normal .
6.Sai Phone: Died on battle ground following lost of conciousness. lost of conciousness.
ပၢင်တိုၵ်းတပ့်သိုၵ်းၸိုင်ႈတႆးSSPP/SSA ႄလႈၼဢၽ - ข่าวการสู้รบ ทหารไทใหญ่ SSPP/SSA กับทหารพม่า
တပ့်ၸုမ်း(74) ႄလႈၼဢၽ
1.မိူဝ်ႈဝၼ်းထိ 13/03/2011 (15.00 ႇ16.00 မူင်း) ၵႃးသိုၵ်းၼဢၽ(20) လမ်း၊တၢင်ႇ ၵူၼ်းသိုၵ်းတဵမ်ၵူႊလမ်း( ၼိုင်ႈလမ်း 15-20 ေၵႃႉ) လုၵ့်မိူင်းၼွင်မႃးထိုင်မိူင်းသူႈေသ၊ သိုပ်ႇၵႂႃႇဝၢၼ်ႈလွႆၼႂ်း(ႁိမ်းတၢင်းႄၽမိူင်းဢွတ်ႇေမႃႇၾႃႉ)
(17.00ႇ18.00 မူင်း) (မၢႆတပ့်ၽူႈဢွၼ်ႁူဝ်ဢမ်ႇႁူႉဢၼ်မႃးတီးလွႆၼႂ်း) ၶဝ်ႈမႃးယိုဝ်းတပ့်သိုၵ်း SSA တပ့်ၵွင် (151) ႁႅင်းၵူၼ်းမွၵ်ႇ (50) ေၵႃႉ၊ဢၼ်မီးဝႆ့ၼႂ်းၵၴင်းမုၼ်ၸဝ်ႈ (ၵၴင်းလူင်မိူင်းဢွတ်ႇ)။
2.မိူဝ်ႈဝၼ်းထိ 14/03/2011(05.00 ႇ07.00 မူင်း) တပ့် SSA တပ့်ၵွင် (151) ဢၼ်ပဵၼ်ပွႆးတိုၵ်းမိူင်းဢွတ်ႇေသ ထွႆဢွၵ်မႃးၵိုတ်းဝႆ့တီႈဝၢၼ်ႈႁူဝ်ၼမ့်ယူႇၼၼ့်၊တပ့်ၼဢၽ ၸွမ်းမႃးႄလႈလႆႈပဵၼ်ပွႆးတိုၵ်းၵၼ်ထႅင်ႈယူႇ၊ၾၢႆႇ SSA တပ့်ၵွင် (151) တူၵ်းသုမ်း (2 ) ေၵႃႉ၊တပ့်ၼဢၽ တၢႆ (2 ) ေၵႃႉ၊မၢတ်ႇၸဵပ်းၵႂႃႇမွၵ်ႈ (20) ေၵႃႉ၊ၵွပ်ႈမၢၵ်ႇလူင်ၼဢၽ ႄလႈၵူၼ်းဝၢၼ်ႈတၢႆ (4) ေၵႃႉ မၢတ်ႇၸဵပ်း (7) ေၵႃႉ။
3.မိူဝ်ႈဝၼ်းထိ 14/03/2011(13.00 မူင်း) ဝူင်ႈၵၢင်ဝၢၼ်ႈတွင်ၸိင်ႄလႈဝၢၼ်ႈပၢင်ၼိဝ့်၊(ဢိူင်ႇမိူင်းၵၢဝ်၊ ေၸႊဝဵင်းတၢင့်ယၢၼ်း)၊တပ့် SSA ၸုမ်းဢွၼ်ႇၼိုင်ႈၸုမ်းပႂ်ႉယိုဝ်းတပ့်ၼဢၽ တၢႆမၢတ်ႇဢမ်ႇလႆႈႁူႉ။
4.မိူဝ်ႈဝၼ်းထိ 15/03/2011(12.00 မူင်း) ဝူင်ႈၵၢင်ဝၢၼ်ႈၵွင်းၶႃးႄလႈလွႆပၢင်ႁုင်း၊ (ဢုၵ့်ၸုမိူင်းၵၢဝ်ေၸႊဝဵင်းတၢင့် ယၢၼ်း၊) ဢိူင်ႇမိူင်းၵၢဝ်၊ ေၸႊဝဵင်းတၢင့်ယၢၼ်း၊တပ့် SSA ၸုမ်းဢွၼ်ႇၼိုင်ႈၸုမ်းပႂ်ႉယိုဝ်းတပ့်ၼဢၽ တၢႆ(3) ေၵႃႉ မၢတ်ႇၸဵပ်းၵမ်ႈၽွင်ႈ။
5.မိူဝ်ႈဝၼ်းထိ 15/03/2011(18.00, 19.00 မူင်း) တပ့်သိုၵ်း SSA ဢၼ်မီးတီႈဝၢၼ်ႈၵုင်းပုင်ႇ (ဝၢၼ်ႈမူးသိူဝ်း)လွႆၶဵဝ်ၼၼ့်၊တပ့်ၼဢၽ ႁဵတ်းသွင်ၸုမ်း(ၸုမ်းၼိုင်ႈ လုၵ့်ဝၢၼ်ႈလွႆမႃးတၢင်းေၽလွႆၶဵဝ်၊(ဝိုၼ်းၽွင်း)) ၸုမ်းၼိုင်ႈလုၵ်ႉဝၢၼ်ႈလွႆၶိုၼ်ႈၸွမ်းၼမ့်ငႃႉေသ၊ဢဝ်ၵွင်ႈဢွၼ်ႇၵွင်ႈလူင်ေလႃႇတိုၵ်းယိုဝ်းႄလႈ၊ တပ့် SSA ထွႆပၼ်၊ၾၢႆႇၼဢၽ တၢႆ(2) ေၵႃႉ မၢတ်ႇၸဵပ်း (6) ေၵႃႉ။
6.မိူဝ်ႈဝၼ်းထိ 16/03/2011(14.00 မူင်း) ႁိမ်းဝၢၼ်ႈပၢင်ၽိုဝ်၊ ဢိူင်ႇမိူင်းၵၢဝ်၊ေၸႊဝဵင်းတၢင့်ယၢၼ်း၊တပ့် SSA ၸုမ်းဢွၼ်ႇၼိုင်ႈၸုမ်းပႂ်ႉယိုဝ်းႄလႈ၊ၼဢၽ တၢႆ (1) ေၵႃႉမၢတ်ႉၸဵပ်းၵမ်ႈၽွင်ႈ။
7 .မိူဝ်ႈဝၼ်းထိ 19/03/2011 (14.00 မူင်း) ႁိမ်းဝၢၼ်ႈပၢင်ၽိုဝ် တပ့် SSA ႄလႈတပ့်ၼဢၽ ပႃးေယးလႃးႁူႇ (ဝၢၼ်ႈလွႆ ေယးလႃးႁူ) ႁူပ်းၺႃးပဵၼ်ပွႆးတိုၵ်းၵၼ်။
8. မိူဝ်ႈဝၼ်းထိ 20/03/2011 (08.00 မူင်း) ဝူင်ႈၵၢင်ဝၢၼ်ႈလွႆၼႂ်းမိူင်းဢွတ်ႇ(ေၸႊဝဵင်းမိူင်းသူႈ) တပ့် SSA ႄလႈပႂ်ႉယိုဝ်းႄလႈတပ့်ၼဢၽတၢႆ(1)ေၵႃႉ၊မၢတ်ႇ(2)ေၵႃႉ။
9. မိူဝ်ႈဝၼ်းထိ 20/03/2011 (08.00-8.20မူင်း) ေၸႊဝဵင်းတၢင့်ယၢၼ်း ဢိူင်ႇၼႃးၶႃး ၊ႁိမ်းဝၢၼ်ႈပၢင်ၽိုဝ်၊ (ၾၢႆႇတူၵ်းဝၢၼ်ႈ) တပ့် SSA ႄလႈပႂ်ႉယိုဝ်းႄလႈ တပ့်ၼဢၽတၢႆ(3)ေၵႃႉ၊မၢတ်ႇ(7)ေၵႃႉ။
10. မိူဝ်ႈဝၼ်းထိ 25/03/2011 (04.00-5.00မူင်း) ဝူင်ႈၵၢင်ဝၢၼ်ႈၵွင်းၶႃး ဝၢၼ်ႈပၢင်ပႅၼ်ႈ၊ တပ့် SSA ႄလႈပႂ်ႉယိုဝ်းႄလႈ တပ့်ၼဢၽတၢႆ(3)ေၵႃႉ၊မၢတ်ႇ(10)ေၵႃႉ။
11. မိူဝ်ႈဝၼ်းထိ 28/03/2011 ၼမ့်ၽၵ်းလိၼ် (ၼႂ်းထိူၼ်ႇၼိူဝ်တၢင်းၵႃးၽၢႆႇႁွင်ႇဝၢၼ်ႈႁူၺ်ႈလူင် ဢိူင်ႇမိူင်းၵၢဝ် ေၸႊဝဵင်းတၢင့်ယၢၼ်း) တပ့်ၵွင် 466 ပႂ်ႉႁဵတ်းသိုၵ်းမုတ်းေတႃႇၼဢၽ ႄလႈၼဢၽတၢႆ(14)ေၵႃႉႄလႈမၢတ်ႇတင်းၼမ်။
12. မိူဝ်ႈဝၼ်းထိ 01/04/2011 တပ့်ၼဢၽ လုၵ့်မိူင်းဢွတ်ႇမႃးၽႃႇၺႃးတပ့်ၵွင်(151) တီႈဝၢၼ်ႈသူမ်ႈ၊ၽၢႆႇတူၵ်း မိူင်းဢွတ်ႇ၊
13. ယၢမ်း 16.00 -16.15 မူင်းၶိုၼ်းမႃးယိုဝ်းၵၼ််ထႅင်ႈ၊ဝၢၼ်ႈၵၴင်း(ဝၢၼ်ႈလူင်ၵွင်းမူး)၊ၾၢႆႇ SSA မၢတ်ႇ(1)ေၵႃႉ၊ၾၢႆႇၼဢၽ မၢတ်ႇတၢႆဢမ်ႇႁူႉ?
14. မိူဝ်ႈဝၼ်းထိ 02/04/2011 (15.01 မူင်း) ၶိုၼ်းၽႃႇၺႃးၵၼ်ထႅင်ႈဝၢၼ်ႈၼွင်ႁၵ့် (ဝၢၼ်ႈၵဝ်ႇၸဵင်ႇ ႁွင်ႇ ဝၼ်းတူၵ်းမိူင်းဢွတ်ႇ) ၼဢၽ တၢႆ (1)ေၵႃႉ။
15. မိူဝ်ႈဝၼ်းထိ 04/04/2011 (13.00 မူင်း) တပ့်ၵွင် 196 ပႂ်ႉယိုဝ်းတပ့်ၼဢၽ တီႈၵၴင်းပိင်ႇၺႃႇ ဝၢၼ်ႈလွႆ(ေၸႊဝဵင်းမိူင်းသူႈ- တၢင့်ယၢၼ်းၵပ်းၵၼ်)။
16. မိူဝ်ႈဝၼ်းထိ 04/04/2011 (15.00 မူင်း) တပ့်ၵွင် 196 ၸုမ်းဢွၼ်ႇပႂ်ႉယိုဝ်းတပ့် ၼဢၽ ဝူင်ႈၵၢင် ၼမ့်မႆ့ႁႃႈၾၢႆႇၸၢၼ်း ၼမ့်ၸိင်) ႄလႈလွႆၶဵဝ်၊ၾၢႆႇတပ့် ၼဢၽ တၢႆ(4)ေၵႃႉ၊မၢတ်ႇၸဵပ်း(1)ေၵႃႉ။
-------------------------
တပ့်ၸုမ်း (36) ႄလႈၼဢၽ
1. ဝၼ်းထိ 15/03/2011 (13.40-16.15 မူင်း) တပ့်ၼဢၽ ၶလယ (33 ) (22) (291 ) ႄယးလႃးႁူႇ၊ ပတၸ(သိဝ်းတိူဝ်၊ ပူႇမူၼ်း) ႁူမ်ႈႁႅင်းမွၵ်ႇ(300)ေၵႃႉ၊ဢဝ်ၵွင်ႈဢွၼ်ႇၵွင်ႈလူင် (မၢၵ်ႇလူင် 150လုၵ်ႈ) ေသၶဝ်ႈယိုဝ်းတပ့် SSA ထွႆပၼ်၊ၵၴင်းမုၼ်ၸဝ်ႈတိူဝ့်ၺႃးၽွင်ႈ၊ၵူၼ်းဝၢၼ်ႈမၢတ်ႇၸဵပ်းၽွင်ႈ၊ၼဢၽ တၢႆမၢတ်ႇတင်းၼမ်၊ SSA လွတ်ႈေၽး။
2. ဝၼ်းထိ 18/03/2011 ႁိမ်းဝၢၼ်ႈၼႃးယၢင်း(ဢိူင်ႇမိူင်းၵၢဝ် ေၸႊဝဵင်းတၢင့်ယၢၼ်း) တပ့် SSA ႁဵတ်းသိုၵ်း မုတ်းတိုၵ်းႄလႈၼဢၽ တၢႆမၢတ်ႇၵႂႃႇၵမ်ႈၽွင်ႈ။
3ႉ ဝၼ်းထိ 28/03/2011 (13.30-14.30 မူင်း) တပ့်ၼဢၽ ၸုမ်းၼိုင်ႈလုၵ့်ၼမ့်လၢပ်ႈ(ဝၢၼ်ႈပီႈၼွင့်ပလွင်ႈ)မႃးၼမ့်ပၼ်ႇေသ၊လတ်းထိူၼ်ႇၶူဝ်းမႃးၽႃႇၺႃးတပ့် SSA ၸုမ်းၼိုင်ႈဢၼ်မီးတီႈတူၼ်းလွႆၸၢင့်ၵိင်ႈ(ၽၢႆႉၸၢၼ်းမိူင်းၵၢဝ် (10) လၵ်း၊ေၸႊဝဵင်း တၢင့်ယၢၼ်း၊) ၼဢၽတၢႆ (11) ေၵႃႉမၢတ်ၸဵပ်း(8) ေၵႃႉ။ဢၼ်တၢႆၼႆ့ၸၼ့်ၸဝ်ႈသိုၵ်း ၼိုင်ႈ ေၵႃႉ၊ 28/03/2011 ၶိုၼ်းမႃးၶုတ်းဢဝ်မိူဝ်းမိူင်းသူႈ၊တပ့်ၼဢၽ ၽၢတ်ႇႄၽႈၵၼ်ၵႂႃႇ။
4. ဝၼ်းထိ 31/03/3011(15.00-15.30 မူင်း) တပ့်ႁူမ်ႇလူမ်ႈေၸႊဝဵင်းမၢႆ (7)၊ႁဵတ်းသိုၵ်းမုတ်းေသပႂ်ႉယိုဝ်း တပ့်ၼဢၽ (ၼမ့်ပုင်ႇမႃးၼွင်ၸၢင့်ၽၢႆႇတူၵ်းၼမ့်ပၢင်ေၸႊဝဵင်းတၢင့်ယၢၼ်း) ႁိမ်းဝၢၼ်ႈၼွင်ၸၢင့်
ၼဢၽတၢႆ (3)ေၵႃႉ၊မၢတ်ႇၵႂႃႇတင်းႇၼမ်၊(ဢၼ်မၢတ်ႇၼၼ့်ပႃးႁူဝ်မူႇေၵႃႉၼိုင်ႈ၊) ပဵၼ်တပ့် ၶလယ (33)၊ပႃးႄယးမူးသိူဝ်း(6)ေၵႃႉ၊ႁူမ်ႈ(60)ေၵႃႉ။
5. ဝၼ်းထိ 02/04/3011(12.00 မူင်း) ၶလယ(33) ဢၼ်ပႂ်ႉၶူဝ်လွင်း၊ (ဢိူင်ႇဝၢၼ်ႈၽၢႆႇ ေၸႊဝဵင်းမိူင်းယႆ) ဢွၵ်ႇမႃးၽႃႇၺႃးတပ့်ၵွင်(726) ဢၼ်မီးတီႈၵွင်ႈလင်း(ဢိူင်ႇဝၢၼ်ႈဝပ်ႈ ေၸႊဝဵင်းေၵးသီး၊ းတပ့်ၼဢၽတၢႆ(2)ေၵႃႉ၊ၽၢႆႇ SSA လႆႈၵွင်ႈ(2)လဝ်း။
6. ဝၼ်းၼႆ့ၼင်ႇၵဝ်ႇ (17.00 မူင်း) တပ့်ၵွင်(726) တင်းတပ့်ၼဢၽ (ဢၼ်ပၵ်းသဝ်း မၢၵ်ႇလၢင်း မိူင်းလႃ ဝဵင်းသီႇေပႃႉ)ၽႃႇၺႃးၵၼ်တီႈ ဝၢၼ်ႈၵုင်းေၵႃႇငူးလိူမ် ဢိူင်ႈဝၢၼ်ႈဝပ်ႈ ေၸႊဝဵင်းသီႇေပႃႇ တၢႆမၢတ်ႇဢမ်ႇႁူႉ။
----------------------
တပ့်ၸုမ်း (72) ႄလႈတပ့်ၼဢၽ
1. ဝၼ်းထိ 23/03/2011 တပ့် SSA ၸုမ်းၼုုိင်ႈတင် တပ့်ၼဢၽ ပဵၼ်ပွႆးတိုၵ်းၵၼ်၊
(ၵ) ႁိမ်းဝၢၼ်ႈပိူၵ်ႇလိူင် (ဢိူင်တူယႃး ေၸႊဝဵင်းမိူင်းၼွင်) ၼိုင်ႈပွၵ်ႈ၊
(ၶ) ၸဝ်ႈမိူင်းလူင်ၵွင်(21.40 မူင်း) (ဢိူင်ႈဝၢၼ်ႈၸၢတ်ႈ၊ေၸႊဝဵင်းေၵးသီး) ၼိုင်ႈပွၵ်ႈ၊
2. ဝၼ်းထိ 24/03/2011 (15.30-16.30 မူင်း) ၵဵဝ်ႇလွႆၸၢင့်မိူင်းၶၢင် (ၽၢႆႇၸၢၼ်း
တႃႈသၢမ်ပူး၊ေၸႊဝဵင်းမိူင်းသူႈ၊ပဵၼ်ပွႆးတိုၵ်းၵၼ်တင်းတပ့်ၼဢၽ ၊မၢတ်ႇတင်း
ၼမ်ေသပၢႆႈဢွၵ်ႇၵႂႃႇ၊ ၽၢႆႇ တပ့် SSA သိမ်းလႆႈထုင်ပိုဝ့်(26)လုၵ်ႈ၊ ၶဝ်ႈၼမ့်တၢင်းၵိၼ်
ႄလႈၶူဝ်းၶွင်ၵမ်ႈၽွင်ႈ။
3ႉ ဝၼ်းထိ 01/04/ 2011 (18.00 မူင်း) တပ့် SSA တပ့်ၵွင် (1)၊ ႁုပ်ႈသိမ်းလႆႈၵႃး
(ေလးလူင်းထူဝ်း)တင်းၶူဝ်းၶွင် ၼဢၽ၊ လုၵ်ႉမိူင်းၼွင်သူင်ႇၵႂႃႇဝၢၼ်ႈၸၢတ်ႈ၊
(ၵ) ၶၢဝ်သၢၼ် (8)ထုင်၊(ၶ) ထူဝ်လိူင်ၼိုင်ႈတၢင်၊ (င)ၼမ်ၼူမ်း (75)ဢႅပ်ႇ၊(ၸ)ၵိူဝ်ဝၢၼ် 5
ၸွႆႉ၊(ၸ)ၶဝ်ႈသႆွးႁႅင်ႈမိူင်းထႆး (1)ၽႃႇ၊(ၺ)ၼမ့်မၼ်းၵိၼ် (10)တဝ်ႈ၊(တ)ငႃႈပိႁႃႈၶၼ်၊(ထ)ၵိူဝ်ၸဵမ်း 2 ၸွႆႉ(ၼ)တတ့်သႃးႁႃႈထုၵ်ႈ(ပ)ေၵႃႇၾီႇ 5 ထုၵ်ႈ(ၽ)ယႃႈယႃၵိၼ်ၵူႊမဵဝ်း(270)မဵဝ်း၊(ၾ)သိူဝ်သွၼ့်ၼိုင်ႈၽုိိၼ်၊(မ)ယမ်းသုင်းမၢၵ်ႇ
(60mm)၊ပိတ်ထုၵ်ႈဢွၼ်ႇၵႃး(ေလးလူင်းထူဝ်း)၊ ပဵၼ်ၶွင်ၵူၼ်းမိူင်းၺႃးေၶျႃး၊ၶိုၼ်း
ႁွင့်ဢဝ်မၼ်းမႃးဢဝ်ၶို်ၼ်း။
4. မိူဝ်ႈဝၼ်းထိ 02/04/ 2011 (15.030-15.40 မူင်း) ႁိမ်းဝၢၼ်ႈၶုမ့်ငိုၼ်း၊ဢိူင်ႇၼႃးမူၼ်းၼွင်ဢဵပ်း၊ ေၸႊဝဵင်း မိူင်းသူႈ၊တပ့်ၵွွင်(24) တင်းၼဢၽ ၸုမ်းၼိုင်ႈ၊ပဵၼ်ပွႆးတိုၵ်းၵၼ်၊ၼဢၽ တၢႆ (1)ေၵႃႉ၊မၢတ်ႇ (1)ေၵႃႉ၊၊
----------------------
တပ့်ၸုမ်းမၢႆ(1) ႄလႈၼဢၽ
1. ဝၼ်းထိ 16/03/2011 (14.30ႇ17.30 မူင်း) ပၢင်သဝ်းတပ့် SSA ၼမ့်မႃႉမွၵ်ႇတွင်းဢိူင်ႇၼႃးၼိဝ့် ေၸႊဝဵင်း သီႇေပႃႉ၊(ပဵၼ်လိၼ်ၸၢပ်ႈေၸႊဝဵင်းသီႇေပႃႉႄလႈလႃႈသဵဝ်ႈ၊မိူင်းယႆ) SSA တပ့်ၵွင် (246) ႁဵၼ်းၵူၼ်း (20 ေၵႃႉ၊ တပ့်ၼဢၽ ၶလယ (291) ႁႅၼ်းၵူၼ်းမွၵ်ႇ (100) ေၵႃႉပၢႆ ဢဝ်ႁႅင်းၵွင်ႈဢွၼ်ႇၵွင်ႈလူင်ေသယိုဝ်း၊ SSA တပ့်ၵွင် (246) လႆႈထွႆပၼ်ႁၼ်တူဝ်တၢႆ (2 )ေၵႃႇ မၢတ်ႇ ( 6)ေၵႃႉ။
2. ဝၼ်းထိ 16/03/2011 (14.30ႇ 17.30 မူင်း) ပၢင်သဝ်းတပ့် SSA ၼႃးၼၼ်း (ပၢင်သဝ်းတပ့် ေၸႊဝဵင်း မၢႆ (1) ဢိူင်ႇၼႃးၼိဝ့် ေၸႊဝဵင်းသီႇေပႃႉ၊ႁႅင်းၵူၼ်းသိုၵ်း (20)ေၵႃႉ၊ တပ့်ၼဢၽ ၶလယ (291) ႁႅၼ်းၵူၼ်းမွၵ်ႇ (37) ေၵႃႉ၊ ဢဝ်ႁႅင်းၶိူင်ႈလူင်ၸႂ်ႉတိုဝ်း တင်းၼမ်ယိုဝ်းသႂ်ႇႄလႈ SSAလႆႈထွႆဢွၵ်ႇပၼ်၊ SSA လႆႈတူၵ်းသုမ်းၼိုင်ႈေၵႃႉ။
3. ဝၼ်းထိ 16/03/2011 (14.30ႇ 17.30 မူင်း) ပၢင်သဝ်းတပ့် SSA တိုင်းႁႆးဢိူင်ႇၼႃးၼိဝ့် ေၸႊဝဵင်းသီႇေပႃႉ (ပဵၼ်လိၼ်ၸၢပ်ႈေၸႊဝဵင်းသီႇေပႃႉႄလႈလႃႈသဵဝ်ႈ၊မိူင်းယႆ) ၾၢႆႇSSA ႁႅင်း ၵူၼ်းမွၵ်ႈ (29)ေၵႃႉ၊ၾၢႆႇ ၼဢၽ ၶလယ (67) ႁႅၼ်းၵူၼ်းမွၵ်ႇ (86) ေၵႃႉ၊ၶဝ်ႈမႃး ယိုဝ်း ဢွၼ်တၢင်း၊ၸႂ်ႉတိုဝ်းမၢၵ်ႇလူင်ၶဝ်တင်းၼမ်၊ၾၢႆႇSSA ဝႆ့ၵူၼ်းၵမ်ႈၽွင်ႈ ငိူင့်ဢွၵ်ႇပၼ်၊ဝႆ့ၵူၼ်း (5) ေၵႃႉ၊ၶဝ်တိုၵ်းေတႃႇဝၼ်းထိ 17/03/2011 (06.00, 07.00 မူင်း) ၼဢၽၶိုၼ်းယိုဝ်းထႅင်ႈ ၸုပ်ႈၼိုင်ႈ၊ တပ့်ၼဢၽ ထွႆဢွၼ်တၢင်းယဝ့်၊ၵူၼ်းႁဝ်း (5) ေၵႃႉၸင်ႇေတထွႆဢွၵ်ႇမႃး၊ၾၢႆၼဢၽတၢႆ (6) ေၵႃႉ၊ မၢတ်ႇၸဵပ်းတင်းၼမ်၊ ဢဝ်ၵွင်ဝိုတ့်ပႅတ်ႈ ေသပၢႆႈဢွၵ်ႇေၵႃႈမီး၊
4. ဝၼ်းထိ 19/03/2011 (09.30 01.00 မူင်း) SSA တပ့်ၵွင် (137) တင်းၼဢၽ ၶလယ (147) ႁူပ့်ၺႃး ၵၼ်ဝၢၼ်ႈၼႃးမၢၵ်ႇေၶႃ (ေၸႊဝဵင်းသီႇေပႃႉ၊) ပဵၼ်ပွႆးတိုၵ်းၵၼ်ထႅင်ႈ။
5. ဝၼ်းထိ 23/03/2011 (09.30ႇ 10.00 မူင်း) ေၸႊဝဵင်းမိူင်းယႆ ၽၢႆႇၸၢၼ်းဝၢၼ်ႈပုင်ႇ တပ့်မိုဝ်းမႅၼ်ႈ တပ့်ၸုမ်းမၢႆ(1)၊တင်းၶလယ (129) ႁႅၼ်းၵူၼ်းမွၵ်ႈ (100) ေၵႃႉ၊ ဢၢၼ်းၵႂႃႇတၢင်းဝၢၼ်ႈၽၢႆႇၼႆ့၊ ပဵၼ်ပွႆးတိုၵ်း ၵၼ်ၾၢႆႇၼဢၽ တၢႆ(4)ေၵႃႉ၊မၢတ်ႇ (4) ေၵႃႉ၊ၾၢႆႇ SSA လွတ်ႈေၽး။
6. ဝၼ်းထိ 27/03/2011 တပ့် SSA တပ့်ၵွင် (137)တင်းၼဢၽ ၽႃႇၺႃးၵၼ်ဢုမ်းဢုၺ်းေတႃႉေၽ (ေၸႊဝဵင်းၵၴၵ့်ႄမး) တၢႆမၢတ်ႇတင်းသွင်ၾၢႆႇဢမ်ႇႁူႉ။
7. ဝၼ်းထိ 28/03/2011 (01.30, 09.00 မူင်း) တပ့်SSA တပ့်ၵွင် (641)ႄလႈတပ့်ၵွင် (25)တင်းတပ့်ၼဢၽ ပဵၼ်ပွႆးတိုၵ်းၵၼ်တီး ၼမ့်လိၼ်းၶိူဝ်းၶိုၼ်(ေၸႊဝဵင်းၼမ့်သၼ်ႇ)၊ ၾၢႆႇ SSA တူၵ်းသုမ်းၼိုင်ႈေၵႃႉ၊ မၢတ်ႇၼိုင်ႈေၵႃႉ၊ ၾၢႆႇၼဢၽ ဢမ်ႇပႆႇႁူႉ။
8. ဝၼ်းထိ 31/03/2011(07.30 မူင်း) ၵွင်းပႃႇႁဵဝ်ႈေၶႇ(ၾၢႆႇႁွင်ႉၼမ့်ပွင်ႈေၸႊဝဵင်းလႃႈသဵဝ်ႈ) တပ့်ႁူမ်ႇလူမ်ႈ ေၸႊဝဵင်းမၢႆ (10) ႁဵတ်းသိုၵ်းမုတ်းေသယိုဝ်းတပ့် ၼဢၽ လွင်ႈတၢႆမၢတ်ႇဢမ်ႇႁူႉ။
9. ဝၼ်းထိ 05/04/2011 တပ့်ၵွင် (816)တင်းတပ့် ၼဢၽ ၽႃႇၺႃးၵၼ်တီႈပၢင်သိမ်ႇ၊ ေၸႊဝဵင်း မိူင်းယႆ၊ ပဵၼ်ပၢင်တိုၵ်းၵၼ် ၵမ်းဢွၼ်ႇၼိုင်ႈတၢႆမၢတ်ႇဢမ်ႇႁူႉ။
10. မိူဝ်ႈဝၼ်းထိ 05/04/2011 ယိုဝ်းၵၼ်တီႈၾၢႆႇဢွၵ်ႇၵၴင်းၽၵ်းၼၢမ်၊လူင်လႅင်း ေၸႊဝဵင်းမိူင်းယႆ၊မၢတ်ႇၵႂႃႇ(2) ေၵႃႉ။
တူၼ်ႈၶၢဝ်ႇမႃးတီႈမိူင်းတႆး-----------------------------------------
สถานการณ์ละเมิดสิทธิมนุษยชน หลังทหารพม่าเปิดฉากโจมตีกองทัพรัฐฉานเหนือ - location of reported human rights violations by Burma Army (March13-April 16, 2011)
သဵင်ၵူၼ်းမိူင်းတႆး - เสียงเพรียกจากประชาชนเมืองก๊ก
ၵူၼ်းၶိူ််ဝ်းတႆးႄလႈ ၵူၼ်းႁၵ့်မိူင်းတႆးတင်းသဵင်ႈ
မိူဝ်ႈၼႆ့ 25/04/2011ၶၢဝ်းယၢမ်း 7.00 မူင်းၶမ်ႈၼႆ့ မီးသဵင်ၵူၼ်းၼႂ်းပိုၼ့်တီႈမိူင်းၵူၵ်းဢွၵ်ႇမႃးဝႃႈ မိူင်းၵူၵ်းဝၢၼ်ႈႁူဝ်ၶင့်တင်းဝၢၼ်ႈၵူၵ်းတႂ်ႈ “ေတဢမ်ႇလႆႈႁဵတ်းၼႃးယဝ့်ၼႆ” ပဵၼ်သဵင်မွင်ၸႂ်ဝႆ့ယူႇ။
ၵွပ်ႈပိူဝ်ႈဝႃႈၾၢႆႇႁူင်းၵၢၼ်ၾႆႈၾႃႉမိူင်းထႆး လႆႈမိူဝ်းသိုဝ့်ဢဝ်ပိုၼ့်တီႈမိူင်းၵူၵ်းတင်းမူတ်း ပဵၼ်ၶၢဝ်းတၢင်း 30 ပီႊ တီႈလူင်ပွင်ၸိုင်ႈမိူင်းမၢၼ်ႊ မိူဝ်ႈပူၼ့်မႃး 3 ပီႊ ပၢႆၼႆ့၊ ပိူဝ်ႈတႃႇၶုတ်းဢဝ်ထၢၼ်ႇႁိၼ်မႃးၸႂ်ႉ ပဵၼ်ႁႅင်းၾႆးၾႃႉမိူင်းထႆးႄလႈသူင်ႇၶၢႆဢွၵ်ႇၼွၵ်ႈမိူင်းထႅင်ႈ၊ ဢွၼ်တၢင်းပီႊ 2009 ၼႆ့ႄတ့ ထႆးၶဝ်ၶဝ်ႈ မႃးေၵႃႈဢမ်ႇေပႃးမီးလွင်ႈတုမ့်တိူဝ့်ၵူၼ်းမိူင်းၵႃႈႁိုဝ်၊ ၶဝ်မႃးထတ်းတူၺ်းပိုၼ့်တီႈမႃးၶုတ်း ၸၢမ်း တူၺ်းဢိတ်းဢိတ်းၸိူင့်ၼၼ်ေသပွၵ်ႈမိူဝ်းၶိုၼ်းၸိူင့်ၼၼ်ၵူၺ်း။
ၵူၺ်းၵႃႈတင်ႈႄတႇဢဝ်ပီႊ 2009 မႃး ပီႊ 2011 ၼႆ့ပဵၼ်ဢၼ်ႁၢဝ်ႈႁႅင်းေသပိူၼ်ႈ၊ ပီႊေတသိုပ်ႇၵႂႃႇ ၼႆ့ႄတ့ၵူၼ်း ၵိုၵ်းဝၢၼ်ႈၵိုၵ်းမိူင်းယင်းေတဢမ်ႇၵိုတ်းၶၢင့်မိူင်းေသေၵႃႉလူးၵွွၼ်ႇၼႆ၊ၵူၼ်းမိူင်းလွမ်ၶၢင်းၵၼ်ၸိူင့်ၼႆ၊ၵူၼ်းဝၢၼ်ႈႁူဝ်ၶင့်တင်းဝၢၼ်ႈၵူၵ်းတႂ်ႈႄတ့ပီႊၼႆ့ဢမ်ႇလႆႈႁဵတ်းၼႃးယဝ့်၊ၼႃးၵူၼ်းဝၢၼ်ႈတႃႇသွင်ဝၢၼ်ႈၼႆ့ထႆးၶဝ်ၸၢႆႇၵႃႊၶၼ်မၼ်းတီႈသိုၵ်းမၢၼ်ႊၼိုင်ႈတိုင်ႇ(ေဢႇၵ)လႂ် 20,000 ဝၢတ်ႇ ငိုၼ်းထႆး၊ၵူၺ်းၵႃးမၢၼ်ႊၶဝ်သမ့်ၶိုၼ်းပၼ်ၵူၼ်းမိူင်းပဵၼ်ငိုၼ်း 20,000 ပျႃးငိုၼ်း မၢၼ်ႊေသ၊ ၵူၼ်းထႆးၶဝ်ဢဝ်ၵႃးထုၺ်ၼႂ်းတူင်ႈၼႃးယူႇၶိုၼ်းၶိုၼ်းဝၼ်းဝၼ်း၊
မိူဝ်ႈႁၢင်ပီႊ 2010 ၸမ်သဵင်ႈၼၼ့် ၵူၼ်းမိူင်းထႆးၼႂ်းမိူင်းၵဵင်းႁၢႆးဢွၼ်ၵၼ်ႄၼ ၵၢင်ၸႂ်ႁႂ်ႈၵိုတ်းပႅတ်ႈ လွင်ႈႁဵတ်း သဵၼ်ႈတၢင်းလတ်း မိူင်းၵူၵ်းမႃးပွင်ႇႁိၼ်ႇတႅၵ်ႇ(ထိူတ်ႉထႆး) ဢၼ်ေတပဵၼ်သဵၼ်ႈတၢင်း တၢင်ႇထၢၼ်ႇႁိၼ်ႇၶဝ်ႈ မိူင်းထႆးၼၼ့် ၵွပ်ႈပိူဝ်ႈမီးလွွင်ႈတၢင်း ၸၢင်ႈႁဵတ်းႁႂ်ႈယႃႈမဝ်းၵမ်ၼႂ်းမိူင်းထႆး ၼမ်တိူဝ်းမႃးလိူဝ်ၵဝ်ႇၼၼ့်ယဝ့်၊ ၸွမ်းသၢႆတၢင်းသဵၼ်ႈၼႆ့ၸဝ်ႈၼႃႈတီႈၶဝ်ေၵႃႈတွပ်ႇဝႃႈ ေတၵိုတ်းပၼ်ယူႇၼႆေတႃႉေၵႃႈ၊ မိူဝ်ႈလဵဝ်ႄတ့ယင်းတိုၵ့် ႁဵတ်းတၢင်းဢဝ်မိူင်း ၵူၵ်းမႃးပွင်ႇမိူင်းၵၢၼ်းဝၼ်းဝၼ်း ၶိုၼ်းၶိုၼ်း ယူႇၼႆယဝ့်၊မီးၵူၼ်းပိုၼ့်တီးလၢတ်ႈမႃးဝႃႈ တီးပုင်ႇတႅၵ်ႈ ေပႃးလုၵ့်မိူင်းၵူၵ်းပႆလွင်ႈၸွမ်း ၼမ့်ၵူၵ်းၶၢဝ်းတၢင်းမွၵ်ႈသၢမ်ၸူဝ်ႊမူင်းဢၼ်ထႆး ၶဝ်ၸၢင်ႈၵူၼ်း မိူင်းၶုတ်းလိၼ်ႁဵတ်းတၢင်းယူႇၼၼ့် ၶုတ်းၺႃးြၽႃးပဵၼ်သူႇပဵၼ်သူႇဝႆ့တင်းၼမ်ၼႂ်းလိၼ်တီႈၼၼ်ႈၼႆ၊ ၵူၺ်းၵႃႈၽိူဝ်ႇသိုၵ်းမၢၼ်ႊ ၶဝ်ႁူႉ ၶၢဝ်ႇလွင်ႈၼႆ့ယဝ့်ၼႅတ်ႈမႃးလွမ့်ႁူဝ့်ေသ ဢဝ်သိုၵ်းမႃးပႂ်ႉဝႆ့တင်းၼမ်ဢမ်ႇ ပၼ် ၽႂ်မႃးၸမ်ထႆးေၵႃႈဢမ်ႇၸမ်လႆႈ၊ၵူၼ်းမိူင်းေၵႃႈဢမ်ႇၸမ်လႆႈၼႆယဝ့်၊
ၵူၼ်းၼႂ်းပိုၼ့်တီႈလၢတ်ႈထႅင်ႈဝႃႈ “မူိင်းၵူၵ်းၼႆ့မီးသၢႆငၢႆပဵၼ်သိုၵ်းပၢင်တိုၵ်းယႂ်ႇလူင်ႄတ့ႄတ့ဝႃႈဝႃႈလႆႈ ယူႇတီႈ ဝႃႈၸဵဝ်းႄလႈၼၢၼ်းၼၼ့်ၵူၺ်း၊ၵွပ်ႈပိူဝ်ႈဝႃႈမိူင်းၵူၵ်းၼႆ့ ၵူၼ်းထဝ်ႈၶဝ်ႈယၢမ်ႈ လၢတ်ႈဝႃႈ မီး ေမႃႇသႅင်ၼႆ ၵူၺ်း ဢမ်ႇႁူႉဝႃႈမီးတီႈလႂ်၊ေမႃငိုၼ်းႄလႈတင်းေမႃႇၶမ်းႄတ့မၼ်းတိုၼ်းေတမီးယူႇယဝ့်” ၼႆယူႇ၊ မိူဝ်ႈလဵဝ်ထႆး ၶဝ်သိုဝ့် ဢဝ်ေသယဝ့်တုၵ်းယွၼ်းႁႂ်ႈမၢၼ်ႊၶဝ်ထွၼ်ဢွၵ်ႇပၼ်ၼႂ်းမိူင်းၵူၵ်းတင်းမူတ်းဝႃႈၼႆေသတႃႉေၵႃႈ၊ၵူၺ်းမၢၼ်ႊၶဝ်ဢမ်ႇထွၼ်ဢွၵ်ႇေသတွပ်ႈႄၵႈဝႃႈႁဝ်းေတဢဝ်ႁူမ်ႇလူမ်ႈပၼ်သူဝႃႈၼႆ ေသၶဵၼ်းၽိူမ်ႉၵူၼ်းသိုၵ်းၼမ်လိူဝ်ေသၵဝ်ႇၵူၺ်းဢမ်ႇၵႃး၊ဢဝ်ၵႃးသိပ်းေလႃႉတၢင်ႇၵူၼ်းမိူင်းမၢၼ်ႊၶဝ်ၸိူဝ်းပဵၼ်ၵူၼ်းႁႃၸဝ့်ၵိၼ်ၶမ်ႈ(ၵိၼ်ၸၢင်ႈလႆၢးဝၼ်း)ၸိူဝ်းၼၼ့်မႃးထွၵ်ႇသႂ်ႇၼႂ်းမိူင်းၵူၵ်းတင်းၼမ် တင်းလၢႆၼႆယူႇ၊ၵူၼ်းမၢၼ်ႊၶဝ်ၸိူဝ်းၼၼ့် လၢတ်ႈႄၼဝႃႈ “သိုၵ်းမၢၼ်ႊၶဝ်လၢတ်ႈႁဝ်းဝႃႈ ေတဢဝ် သူၵႂႃႇ သိူဝ်ႇတၢင်း ေတလႆႈငိုၼ်းလိူၼ်လီ ႁဝ်းေတဢွၵ်ႇ ပၼ်ၶဝ်ႈသၢၼ်သူ၊ ေပႃးယဝ့််ေၵႃႈႁဝ်းေတမႃးသူင်ႇ သူၶိုၼ်းတီႈမိူင်းမၢၼ်ႊ၊ ၵူၺ်းၵႃႈယၢမ်းလဵဝ်ႄတ့ႁဝ်း ဢဝ်မႃး ထွၵ်ႇသူဝႆ့တီးၼွၵ်ႈဝၢၼ်ႈေသၵၢၼ်ႁဵတ်းေၵႃႈဢမ်ႇမီး၊မၢင်ဝၼ်းေၵႃႈဢမ်ႇလႆႈၵိၼ်ၶဝ်ႈ၊ငိုၼ်းေတတႃႇပွၵ်ႈမိူဝ်းေၵႃႈဢမ်ႇမီး၊ “ၵွပ်ႈလွင်ႈတၢင်းၸိူင့်ၼႆႄလႈၵူၼ်းလၵ့်ေၵႃႈၼမ်မႃး၊ၵူၼ်းဝၢၼ်ႈၵူၼ်းမိူင်းၵႂႃႇလႂ်ပႆႈလႂ်ေၵႃႈဢမ်ႇႁတ်းၵႂႃႇေၵႃႉလဵဝ်၊” ၵူၼ်းမိူင်းသို်ပ်ႇလၢတ်ႈၼင်ႇၼႆ၊ၵူၼ်းမိူင်းထႅင်ႈေၵႃႉၼိုင်ႈသိုပ်ႇလၢတ်ႈထႅင်ႈဝႃႈ “ထႆးၶဝ်ႄတ့လႅပ်ႈၶဝ်ေတ ဢမ်ႇယွမ်း လႆႈငၢႆႈငၢႆႈ၊ တူၺ်းၶဝ်လႆႈလူင်းတိုၼ်းလၢင်း ဝႆ့ဢမ်ႇေဢႇယဝ့်၊ ထႅင်ႈလွင်ႈၼိုင်ႈတူၺ်းထႆးၶဝ်လႆႈ လူင်းတိုၼ်းလၢင်းၼႆ့ ဢမ်ႇၸႂ်ႈၵႃႈၶဝ်ေတ ဢၢၼ်းဢဝ် ထၢၼ်ႇႁိၼ်ပိူင်လဵဝ်ၵူၺ်း၊ လႅပ်ႈေတမီးတၢင်ႇ လွင်ႈ ထႅင်ႈယူႇ၊မိူင်းၵူၵ်းၼႆ့မီးထၢၼ်ႇႁဵၼ်ပတ်းပိုၼ့်မိူင်းၼႂ်းတူင်ႈၼႃးေၵႃႈမီးၵႂႃႇသဵင်ႈ၊ၼႂ်းထၢၼ်ႇႁိၼ်ႇၼၼ့်သမ့်မီးပႃးသဵၼ်ႈသၢႆၼမ့်မၼ်းပႃး၊ ႁိၼ်ႄႁႈေၵႃႈၼမ်၊ၶမ်းႄတ့ၵူၼ်းမိူင်းယုမ်ႇယမ်ဝႃႈမီးတႂ်ႈလိၼ်၊တီးတပ့်မၢၼ်ႊ 580 ဝၢၼ်ႈဝဵင်းတပ့်ဢဢၼ်ၼႆ့ ေပႃးတူၺ်းတီႈမၼ်းၼႆဢမ်ႇၸႂ်ႈဢွင်ႈတီးတင်ႈတပ့်ေသဢိတ်း၊ၸုမ်းဝ ၸုမ်းမူး သိူဝ်း ၸုမ်းသိုၵ်းတႆးၸုမ်း လႂ်မႃး ယိုဝ်းေၵႃႈဢမ်ႇေပ့တႃႇေသႇ၊ ၵူၺ်းၵႃႈမၢၼ်ႊ ၶဝ်တိုၼ်းဢမ်ႇယွမ်း ၶၢႆ့ဢွင်ႈတီႈၼႆ့၊ပဵၼ်ၵွပ်ႈၶဝ်ႁူ။ဝႆ့ႁႃႉဢမ်ႇႁူႉယဝ့်၊” ၼႆၵူၼ်းမူိင်းၶဝ်ထၢင်ႇထိူမ်ယူႇ၊
ၵွပ်ႈႁဝ်းၶႃႈဢမ်ႇမီးတူဝ်ထူပ်းၼမ်၊တၢင်းႁူႉေၵႃႈဢမ်ႇယႂ်ႉႄလႈပဵၼ်ႁိုဝ်ေၵႃႈလီၶႂ်ႈႁႂ်ႈၸုမ်းသုၼ်ႇလႆႈသုၼ်ႇပဵၼ်ၵူၼ်းမူိင်းတႆး၊ၸုမ်းမီးပုၼ်ႈၽွၼ်းၼိူဝ်မိူင်းတႆး၊ၸုမ်းၵႅတ်ႇႄၶၵူၼ်ႈမိူင်း၊ၸုမ်းထိင်းးၶိူဝ်းတႆးႁဝ်းၶဝ်ဢွၼ်ၵၼ်ၶဝ်ႈၸႂ်ႄလႈတူၺ်းထိုင်မိူင်းၵူၵ်း၊ႁူမ်ႈပႃးၵူၼ်းမိူင်းဢိတ်းၼိုင်ႈေဢႃႈ၊” ၼႆၵူၼ်းမိူင်ၶဝ်သင်ႇသဵင်ၵႂႃႇၼိူဝ်ၵူၼ်းတႆးႄလႈၽူႈႁၵ့်ၽႅၼ်ႇလိၼ်မိူင်းတႆးၵႂႃႇၼင်ႇၼႆ။
Labels
- การละเมิดสิทธิมนุษยชนหลังทหารพม่าเปิดฉากโจมตีกองทัพรัฐฉานเหนือ (1)
- ข่าวการสู้รบ ทหารไทใหญ่ SSPP/SSA กับทหารพม่า (1)
- สวัสดีครับ (1)
- เสียงเพรียกจากเมืองก๊ก (1)
- Announcement FSG (1)
- Burma used chemical war weapons against ethinic Shan (1)
- sspp/ssa ဢုပ်ႇဢူဝ်းတင်းသိုၵ်းမၢၼ်ႊ (1)
- ၶၢဝ်ႇၵူၼ်းမိူင်းတၢင်းၵဵင်းတုင် (1)


text:
ဝၼ်းထိ 12/12/2012 RCSS/SSA ဢုပ်ႇလၢတ်ႈလွင်ႈ ငမ်းယဵၼ် တီႈဝတ်ႉမိူင်းပဵင်း ပၢင်ပွႆးပီမႂ်ႇ ဝဵင်းၵဵင်း တုင်၊ လၢတ်ႈဝႃႈပေႃးလူင်ပွင်ၸိုင်ႈမၢၼ်ႈ ဢဝ်မၢႆမီႈ 17/1 သေ တိၺွပ်းၵူၼ်းမိူင်းၸိုင် တၵ်းလႆႈတိၺွပ်းပႃး ဢူးဢွင်ႇမိၼ်း ဝႃႈၼႆ။
ဝၼ်းထိ 12/12/2012 ယၢမ်း 13:00 – 17:00 မူင်း ၵေႃပွင်ပဵၼ်ပၢင်ပွႆး ၸတ်းပၢင်ဢုပ်ႇလၢတ်ႈၶူၼ်ႉၶႆႈလွင်ႈလိၵ်ႈလၢႆး လႄႈၸိူဝ်ႉၸၢတ်ႈ တီႈဝတ်ႉမိူင်းပဵင်း ၵၢင်ဝဵင်းၵဵင်းတုင်။ တီႈပၢင်ၼၼ်ႉ ပူႇၸၢၼ်(ပူပၢၼ်း) ၼၼ်တၢၼ်းလၢတ်ႈပိုၼ်း ဝဵင်းၵဵင်းတုင်၊ ၶူးလူင်ၸၢႆးဢွင်ႇထုၼ်း လၢတ်ႈပိုၼ်းၶိူဝ်းတႆး၊ ၸၢႆးသၢမ်တိပ်ႉ ၶေႇမရၢတ်ႉလၢတ်ႈလွင်ႈယုမ်ႇယမ်ၼမ်ႉထိုဝ် လႄႈ ၽႃသႃၵႂၢမ်းလၢတ်ႈ ၊ ၵႅမ်ၸွမ်ႁၢၼ်ပွင်ၶိူဝ်း လၢတ်ႈ လွင်ႈငမ်းယဵၼ်လႄႈ ၸိူဝ်ႉၸၢတ်ႈ၊ ၸၢႆးပိုၼ်ၶမ်းလၢတ်ႈလွင်ႈ ပီမႂ်ႇတႆး ၸဵမ်ၸိူဝ်းၼႆႉ။
ၸဝ်ႈပွင်ၶိူဝ်းလၢတ်ႈဝႃႈ – ၼႃႈၵၢၼ်တပ်ႉသိုၵ်းၼႆႉ ၵႅတ်ႇၶႄႁႄႉၵၢင်ႈ ပၼ်ၵူၼ်းမိူင်းတင်းၸိုင်ႈမိူင်း။ ပေႃးၵူၼ်းမိူင်းၶဝ် ထုၵ်ႇတိၵ်းတဵင်ပေႉၵိၼ်၊ ၺႃးၵၵ်းႁႄႉထဵတ်ႈထၢမ်၊ ၺႃးတိၺွပ်း လူၺ်ႈမၢပ်ႇၼႄးဝႃႈ တိတ်းတေႃႇၵူၼ်းထိူၼ်ႇ၊ ပႃးၸဵမ် လွင်ႈပူၼ်ႉပႅၼ်သုၼ်ႇလႆႈၵူၼ်း — ၸဵမ်ၸိူဝ်းၼႆႉ ထုၵ်ႇလီမႃးလၢတ်ႈ ၼႄ တီႈလုမ်းၵပ်းသၢၼ် RCSS/SSA ။ ႁပ်ႉတွၼ်ႈ တႃႇတေၸွႆႈထႅမ် ၵႄႈလိတ်ႈပၼ် ပၼ်ႁႃၸွႆႈထႅမ် ၵူၼ်းမိူင်း – ဝႃႈၼႆ။
ၵပ်းၵၢႆႇလွင်ႈၼႆႉသေ ဢူးဢွင်ႇမိၼ်း ယၢမ်ႈလၢတ်ႈတီႈ ၸဝ်ႈၶုၼ်ထုၼ်းဢူး ႁူဝ်ပဝ်ႈငဝ်ႈငုၼ်း တီႊမွၵ်ႊၶရေႊသီႊၸိူဝ်ႉ ၶိူဝ်းတႆး SNLD မိူဝ်ႈ 22/7/2012 ဝႃႈ- “ပေႃးၶုၼ်ထုၼ်းဢူး တိတ်းတေႃႇၵူၼ်းထိူၼ်ႇ လႄႈ လႆႈၺႃးတိယဵတ်ႈၶွၵ်ႈၸိုင် တူဝ်ၶႃႈၼႆႉတေပဵၼ်ၵေႃႉဢဝ်ဢွၵ်ႇပၼ်။ ပေႃးဢမ်ႇဢဝ်ဢွၵ်ႇလႆႈ တူဝ်ၶႃႈတေၶဝ်ႈယူႇၸွမ်းၼႂ်းၶွၵ်ႈ” – ဝႃႈၼႆ။
ၸၢႆးသႅင် ၽူႈၶဝ်ႈထွမ်ႇၸွမ်ႁၢၼ်ပွင်ၶိူဝ်းလၢတ်ႈၵႂၢမ်းၼၼ်ႉ လၢတ်ႈဝႃႈ – “ ငိၼ်းၸဝ်ႈပွင်ၶိူဝ်းလၢတ်ႈ ဝႃႈ RCSS/SSA တေပိုတ်ႇလုမ်းပိုၼ်ၽၢဝ်ထႅင်ႈ၊ ပေႃးမီးပၼ်ႁႃႁႂ်ႈၵူၼ်းမိူင်း ၵႂႃႇတၢင်ႇလၢတ်ႈတီႈၼၼ်ႈ။ လွင်ႈၼႆႉပဵၼ်လွင်ႈလီတႄႉ၊ ၵူၺ်းၵႃႈ RCSS/SSA တေၸွႆႈထႅမ် ၵႅတ်ႇၵင်ႈပၼ် ၵူၼ်းမိူင်းလႆႈ မွၵ်ႈၵႃႈ ႁိုဝ်” – ဝႃႈၼႆ။
မၢႆမီႈ 17/1 ၼႆႉ ၽူႈမီးဢႃႇၼႃႇၶဝ် ထၢင်ႇထိူမ်ၵေႃႉလႂ် ဝႃႈပဵၼ်သၢႆသိုပ်ႇၵူၼ်းထိူၼ်ႇၼႆၵေႃႈ တိၺွပ်း ယဵတ်ႈၶွၵ်ႈလႆႈ တီႈဢေႇသုတ်း 3 ပီ ။ ၸဝ်ႈၶုၼ်ထုၼ်းဢူး ႁူဝ်ပဝ်ႈငဝ်ႈငုၼ်းၻီႊမွၵ်ႊၶရေႊသီႊၸိူဝ်ႉ ၶိူဝ်းတႆးၵေႃႈယၢမ်ႈလၢတ်ႈဝႃႈတီႈ ၵေႃၶၢဝ်ႇၽူႈတွႆႇႁွၵ်ႈ ဢွၼ်ၼႃႈပႆႇၵႂႃႇမိူင်းဢမေႊရီၵၼ်ႊၼၼ်ႉဝႃႈ မၢႆမီႈ 17/1 ၼႆႉ ထုၵ်ႇလီယႃႉပႅတ်ႈယဝ်ႉ -မၼ်းၵိတ်ႇ ၶႂၢင်ၵၢၼ်ၵေႃႇသၢင်ႈလွင်ႈငမ်းယဵၼ်တႄႉ ဝႃႈၼႆ။
ၶွပ်ႈၸႂ်ထိုင် :
panglong


text:
Monday 29th, Feb 2016, 65 Students and teachers from Magdalen College School visited Oxford Buddha Vihara to learn Buddhism, the Most Venerable Prof. Dr. Khammai Dhammasami, OBV’s abbot was giving […]
Read more
The abbot of OBV, Ven Dr K. Dhammasami, has invested a lot of time and effort to revive Pali as a medium between Theravada scholars worldwide. He first organised a […]
Read more
ဝၼ်းတီႈ 09 – 3 -2016 ၸဝ်ႈၶူးလူင် ၸဝ်ႈတိုၼ်းတႆး ၵႅမ်ႁူဝ်ပဝ်ႈသင်ႇၶ မိူင်းၶေႇ တေယေႃးၶိင်း မႃးဢႅဝ်ႇ ၵုင်းထဵပ်ႈ၊ မႃးလဵပ်ႈႁဵၼ်းဝႆႈသႃ ဢွင်ႈတီႈလမ်ႇလွင်ႈ ၵိုၵ်းပိုၼ်း ၽၢႆႇပုတ်ႉထသႃႇသၼႃႇ ၸိုင်ႈထႆး မိူၼ်ၼင်ႇဝတ်ႉၽြႃးသႅင်ၶဵဝ် ဢၼ်ပဵၼ် ဝတ်ႉၸဝ်ႈႁေႃၶမ်း လႄႈၸိူဝ်ႉၶိူဝ်းၶုၼ်ၶဝ် ၵႆႉမႃးႁဵတ်းတႃႇၼ တၢင်းလီ တႃႇသေႇ ၊
Read more
ပေႃးထိုင်မႃးဝၼ်းထိ 27 လိူၼ်ၽဵပ်ႇပိူဝ်ႇဝႃႇရီႇ 2016 လုၵ်ႈႁဵၼ်းသင်ႇၶတႆး ၸၼ်ႉၸွမ်သင်ႇၶၸိုင်ႈထႆး တေလိူၵ်ႈၵဵပ်းႁူဝ်ပဝ်ႈလႄႈၽူႈပွင်ၵၢၼ်မႂ်ႇ ပွၵ်ႈၵမ်း(12) ၸွမ်းၼင်ႇၽိုၼ်လိၵ်ႈတိုၵ်းသူၼ်း ဢၼ်မူႇၸုမ်းလုၵ်ႈႁဵၼ်းတႆးၸၼ်ႉၸွမ်သင်ႇၶ ၸိုင်ႈထႆးလႆႈပိုၼ်ၽၢဝ်ႇ ဢွၵ်ႇမႃးၼၼ်ႉ မီးၸိူင်ႉၼင်ႇၼႆၶႃႈ
Read more
ဝၼ်းလိူၼ်သၢမ်မူၼ်း ဢမ်ႇၼၼ်ပႃႇလိႁွင်ႉဝႃႈ ဝၼ်းမႃႇၵပူၸႃႇ ၽႃႇသႃႇရူဝ်းမၼ်းတႅမ်ႈပဵၼ် Magha Puja ပဵၼ်ဝၼ်းလမ်ႇလွင်ႈ ၶိုၵ်ႉတွၼ်းဝၼ်းၼိုင်ႈၼႂ်းသႃႇသၼႃႇပုတ်ႉထၸဝ်ႈႁဝ်းၼႆယဝ်ႉ။ ပေႃးတေမႃးၶူၼ်ႉၶိုၼ်းပိုၼ်း ဝၼ်းလိူၼ်သၢမ်မူၼ်း ၼႆႉ ပဵၼ်မႃးၸိူင်ႉႁိုဝ်ၼႆ
Read more
မိူဝ်ႈဝၼ်းထိ 20-2-2016 ၶၢဝ်းယၢမ်း 5 မူင်းတေႃႇထိုင် 6 မူင်းၵၢင်ၶမ်ႈ လုၵ်ႈႁဵၼ်းသင်ႇၶၸိုင်ႈထႆး မီးၸဝ်ႈၶူးၵိတ်ႉတသႃႇရ ၽိပႃႇလ လုၵ်ႈႁဵၼ်းၸၼ်ႉ (Ph.D.) ၸၼ်ႉၸွမ် သင်ႇၶမႁႃႇမူင်းၵုတ်ႇ၊ ၸဝ်ႈၶူးတေဝိၼ်ႇတႃႇၽိပႃလ လုၵ်ႈႁဵၼ်းၸၼ်ႉ (Ph.D.) ၸၼ်ႉၸွမ်မႁိတူလ်း ၸဝ်ႈၶူးၺႃႇၼသႃႇမိ ႁူဝ်ပဝ်ႈလုၵ်ႈႁဵၼ်းသင်ႇၶၸိုင်ႈထႆး
Read more
မိူဝ်ႈဝၼ်းထိ 19-2-2016 ပီႈၼွင်ႉတႆးၽႃၵႄး မိူင်းဢသ်ႉသမ်ႊ ၸိုင်ႈမိူင်းဢိၼ်းတီယႃး၊ လႆႈဢွၼ်ၵၼ်ၶဝ်ႈထႅဝ် ပႂ်ႉလွင်းမွၵ်ႇယႃႈၶဝ်ႈတႅၵ်ႇ ပွင်ပဵၼ်ပတိသၼ်ႇထႃႇရ ၵၢၼ်တွၼ်ႈႁပ်ႉၸဝ်ႈၶူးလူင် သုၶမိၼ်ႇတ (ၸဝ်ႈသုၶမ်း) ၵမ်ႇမထႃၼႃၸရိယ ၸိုင်ႈမိူင်း ႁူမ်ႈတုမ် မျႅၼ်ႇမႃႇ ၊
Read more
မိူဝ်ႈဝၼ်းထိ 19 လိူၼ် ၽဵပ်ႇပိူဝ်ႇဝႃႇရီႇ 2016 ၸဝ်ႈၶူးလူင် ပႃႇမွၵ်ႉၶတွၵ်ႉတိူဝ်ႇၶမ်းမၢႆ ထမ်ႇမသႃႇမိ ၸဝ်ႈၵႂၼ်းဝတ်ႉ ပုတ်ႉထဝိႁႃရ ဢွၵ်ႉသၾိူတ်ႉ မိူင်းဢင်းၵိတ်း ၊ ၽူႈဢွၼ်ႁူဝ်ၵေႃႇတင်ႈ ၸၼ်ႉၸွမ်ပုတ်ႉထမိူင်းတႆး၊ ဝဵင်းလူင်တူၼ်ႈတီး ၊ ဢွၼ်ဢဝ်လုၵ်ႈၼွင်ႉပွင်ႈပၢႆ ၵမ်ႈၽွင်ႈ ဢဵဝ်ႇယဵမ်ႈၸၼ်ႉၸွမ်လူင်တႃႈၵုင်ႈ၊ ဝဵင်းလူင်တႃႈၵုင်ႈ၊
Read more
လုၵ်ႈႁဵၼ်းသင်ႇၶတႆးၸိုင်ႈထႆး ၸိူဝ်းလႆႈၶဝ်ႈမႃးႁဵၼ်းဢဝ်တၢင်းမေႃ တီႈမိူင်းထႆး မီးမဵတ်ႉတႃႇဢီးလူၼိူဝ်ပီႈၼွင်ႉတႆး ၸိူဝ်းလႆႈထူပ်းတၢင်းယၢပ်ႇ ၶၢၼ်ၸႂ် ယွၼ်ႉလူၺ်ႈ ပၢင်တိုၵ်း ၼႂ်းၵႄႈၵၢင် တပ်ႉသိုၵ်းၸိုင်ႈတႆး လႄႈ တပ်ႉသိုၵ်းတဢၢင်း တေလူႇ ၶၢမ်ႇ ဝတ်ႉထု ငိုၼ်း တွင်း ဢိၵ်ႇၶဝ်ႈၼမ်ႉတၢင်းၵိၼ် တႃႇမိူဝ်းၸွႆႈထႅမ်ၵူၼ်းထူပ်းၽေး တီႈမိူင်းတႆးၼႆယဝ်ႉ။
Read more
မိူဝ်ႈဝၼ်းထိ 15 လိူၼ်ၽဵပ်ႇပိူဝ်ႇဝႃႇရီႇ ပီ 2016 ၼၼ်ႉသင်ႇၶႃႇၸဝ်ႈႁူမ်ႈၶဝ်ႈ သတ်ႉထႃးပေႃႈဢွၵ်ႇမႄႈဢွၵ်ႇ ဝၢၼ်ႈမိူင်းယေႃ လႄႈ သတ်ႉထႃးတီႈၸမ်တီႈၵႆ တင်းသဵင်ႈ မွၵ်ႈ 1ႇ000 ၵေႃႉပၢႆ လႆႈမႃးၶဝ်ႈႁူမ်ႈပၢင်ၽဝ်ၶၢပ်ႈတူဝ် ၸဝ်ႈသြႃႇလူင် ဢိင်ႇတႃႇၸႃႇရ ၵမ်ႈၼမ်ႁွင်ႉၸဝ်ႈသြႃႇပီး ၸဝ်ႈၵႂၼ်းဝတ်ႉမိူင်းယေႃ ဢၼ်လႆႈၶဝ်ႈသူၼ်မၢၵ်ႇႁၢၵ်ႈၶမ်းၵႂႃႇ
Read more


text:
SSPP/SSA ၽဵဝ်ႈမူၺ်ႉယႃႈမဝ်းၵမ် ၵူတ်ႇထတ်းပႃးၵူၼ်းသိုၵ်း ၼႂ်းတပ်ႉငဝ်ႈငုၼ်း
ပႃႇတီႇမႂ်ႇသုင်ၸိုင်ႈတႆး/ တပ်ႉသိုၵ်းၸိုင်ႈတႆး (SSPP/SSA) ႁဵတ်းၸွမ်းၶူင်းၵၢၼ်လူင်ၽဵဝ်ႈမူၺ်ႉယႃႈမဝ်းၵမ်၊ တင်ႈတႄႇလိူၼ်ၵျူႊလၢႆႊမႃး ၵႂၢတ်ႇလၢင်ႉၽဵဝ်ႈမူၺ်ႉယႃႈမဝ်းၵမ်မႃးႁၢဝ်ႈႁႅင်း၊ ၵူတ်ႇထတ်းပႃးၸဵမ်ၵူၼ်းသိုၵ်း လႄႈၽူႈမီးၸၼ်ႉ ၼႂ်းတပ်ႉငဝ်ႈငုၼ်း ။
“ၽူႈၼမ်းၼႂ်း 3 SSPP/SSA ၸဝ်ႈႁၢၼ်ပႃႉထုၼ်းလၢတ်ႈဝႃႈ- ႁဝ်းၶႃႈလႆႈတႄႇၽဵဝ်ႈမူၺ်ႉယႃႈမႃးၸဵမ်မိူဝ်ႈ လိူၼ်ထူၼ်ႈ 7 ။ ဢွၼ်ၼႃႈၼႆႉၵေႃႈ ႁဝ်းၶႃႈလႆႈဢွၵ်ႇၶေႃႈပိုၼ်ၽၢဝ်ႇဝႆႉဢွၼ်တၢင်းယဝ်ႉဝႃႈ တေၵႂၢတ်ႇလၢင်ႉၽဵဝ်ႈမူၺ်ႉယႃႈမဝ်းၵမ်။ တႄႇဢဝ်ၼၼ်ႉမႃးႁဝ်းၶႃႈၵေႃႈလႆႈ ၵူတ်ႇထတ်းတူၺ်းၵူၼ်းသူႇသမ်း ၵိၼ်ယႃႈမဝ်းၵမ်၊ ပေႃးၺႃးၵေႃႈတီႉၺွပ်းသေ ၶိုၼ်းမူၼ်ႉမႄးတူဝ်ၸႂ်ပၼ်။ ဢၼ်ႁဝ်းၶႃႈလႆႈႁဵတ်းၵႂႃႇၼႆႉ ဢမ်ႇထိုင်တီႈထိုင်လႅၼ်သေတႃႉၵေႃႈ ၼႂ်းၼႃႈလိၼ်ဢၼ်ႁဝ်းၶႃႈတူင်ႉၼိုင်ၵႂႃႇမႃးယူႇၼႆႉ လႆႈဝႃႈၵႂၢတ်ႇလၢင်ႉ ၽဵဝ်ႈမူၺ်ႉလႆႈယူႇ။ ပေႃးႁဝ်းတီႉလႆႈၵူၼ်းၵိၼ်ယႃႈယဝ်ႉၵေႃႈ ႁဝ်းမႃးတိုတ်းပၼ်ယႃႈ၊ ပၼ်ပိုၼ်ႉႁူႉၵဵဝ်ႇၵပ်း ၽေးယႃႈမဝ်းၵမ်၊ မူၼ်ႉမႄးပၼ်တူဝ်ၸႂ်ၸိူဝ်းၼႆႉသေ ၸင်ႇၵွႆႈပွႆႇပၼ်ၶိုၼ်း။ ယၢမ်းလဵဝ်တႄႉ တီႈငဝ်ႈငုၼ်း ဝၢၼ်ႈႁႆးၵေႃႈ မီးပၢင်သွၼ်ယုၵ်ႉမုၼ်းၼမ်ႉၵတ်ႉၵူၼ်းသိုၵ်းလႄႈ ၽူႈမီးၸၼ်ႉၶဝ်၊ ၾၢႆႇၼိုင်ႈၵေႃႈ လႆႈၵူတ်ႇထတ်းပႃးယႃႈမဝ်းၵမ်- ဝႃႈၼႆ ။
ၸၢႆးထိင်း ဢၼ်ႁွတ်ႈၽႅဝ်တီႈငဝ်ႈငုၼ်း SSPP/SSA ဝၢၼ်ႈႁႆး ၵေႃႈလၢတ်ႈဝႃႈ- ဢၼ်ၸဝ်ႈၼႃႈတီႈၶဝ် ၵူတ်ႇထတ်းၼႆႉ ႁဝ်းၶႃႈလႆႈႁၼ်တေႃႇၼႃႈတေႃႇတႃ၊ ၵူတ်ႇထတ်းႁၢဝ်ႈႁႅင်းတႄႉတႄႉ။ ၵူတ်ႇထတ်းပႃးၸဵမ် ၵူၼ်းသိုၵ်းလႄႈ ၽူႈမီးၸၼ်ႉၶဝ်၊ ၵူတ်ႇထတ်းပႃးၵူၼ်းဝၢၼ်ႈၵူၼ်းမိူင်း ၸိူဝ်းၵႂႃႇမႃးၼိူဝ်သဵၼ်ႈတႃႈသၢႆတၢင်း ၸိူဝ်းၼၼ်ႉ။ ၵူၼ်းသူႇသမ်းၵိၼ်ယႃႈၸိူဝ်းၵူတ်ႇၺႃးၸိူဝ်းၼၼ်ႉ ဢမ်ႇဝႃႈၵူၼ်းၵႂႃႇတၢင်း၊ ၵူၼ်းႁိမ်းႁွမ်း ၸိူဝ်းၼၼ်ႉလႄႈ ဢၼ်တီႉၺွပ်းမႃးတၢင်ႇတီႈတၢင်ႇလႅၼ်ၸိူဝ်းၼႆႉ ဢဝ်မႃးသႂ်ႇဝႆႉၼႂ်းၶွၵ်ႈပေႃးၶႂ်ႈတဵမ်ပိၵ်းယဝ်ႉ။ ဢဝ်မႃးသႂ်ႇၶွၵ်ႈဝႆႉသေ ပၼ်ပိုၼ်ႉႁူႉလွင်ႈယႃႈမဝ်းၵမ်ယူႇ- လၢတ်ႈတီႈၸုမ်းၶၢဝ်ႇၽူႈတွႆႇႁွၵ်ႈ ၼင်ႇၼႆ ။
ၸဝ်ႈႁၢၼ်ပႃႉထုၼ်း ယင်းလၢတ်ႈပႃးဝႃႈ- ၼင်ႇႁိုဝ်တေၽဵဝ်ႈမူၺ်ႉလႆႈယႃႈမဝ်းၵမ် ႁႂ်ႈထိုင်တီႈ ထိုင်လႅၼ်ၼၼ်ႉ ၵူႈၾၢႆႇၵူႈၸုမ်းတၵ်းတေလႆႈႁူမ်ႈမိုဝ်းၵၼ် ။
“ႁဝ်းၶႃႈၸုမ်းလဵဝ်ၽဵဝ်ႈမူၺ်ႉၵူၺ်းတႄႉ တေဢမ်ႇၸၢင်ႈၽဵဝ်ႈမူၺ်ႉ ႁႂ်ႈမူတ်းၵဵင်ႈလႆႈ၊ ၵွပ်ႈဝႃႈၼႂ်းၶူးယႂ်ႇဝဵင်းလူင် ၸိူဝ်းၼႆႉ ႁဝ်းၶႃႈဢမ်ႇယိုၼ်ႈမိုဝ်းထိုင်လႆႈ။ ႁဝ်းၶႃႈတီႉလႆႈၵႃႈႁိုဝ်ယဝ်ႉၼႆၵေႃႈ တေႃႇထိုင်မိူဝ်ႈလဵဝ် ယင်းပႆႇလႆႈႁူႉသဵၼ်ႈမၢႆမၼ်းတႅတ်ႈတေႃး၊ တိုၵ်ႉၵဵပ်းသဵၼ်ႈမၢႆမၼ်းယူႇတိၵ်းတိၵ်း။ မိူၼ်ၼင်ႇတၢင်းဝဵင်းသႅၼ်ဝီ ၸိူဝ်းၼႆႉၼႆၵေႃႈ တွၼ်ႈတႃႇၵူၼ်းသိုၵ်းႁဝ်းၶႃႈ တေလူင်းပိုၼ်ႉတီႈၽဵဝ်ႈမူၺ်ႉၼၼ်ႉ ၵွပ်ႈမၼ်းဢမ်ႇမီး လွင်ႈႁူမ်ႇလူမ်ႈတဵမ်ထူၼ်ႈလႄႈ လႆႈမႆႈၸႂ်ယူႇ၊ ၵူၺ်းၵႃႈ ႁဝ်းၶႃႈၵေႃႈလႆႈယိုၼ်ႈလိၵ်ႈထိုင်တီႈ ၸုမ်းယိပ်းၵွင်ႈၵၢင်ႇၵူႈမူႇၵူႈၸုမ်း ၸိူဝ်းတူင်ႉၼိုင်ဝႆႉယူႇ ၸွမ်းထုင်ႉၼႆႉယူႇ။ ပေႃးလႆႈတၢင်းႁူမ်ႈမိုဝ်းၵၼ်သေ ၽဵဝ်ႈမူၺ်ႉၵႂႃႇၼႆႉ မၼ်းၸင်ႇတေၸဵဝ်းထိုင်တီႈ ထိုင်လႅၼ်လႆႈ-ဝႃႈၼႆ ။
တႃႇတေၽဵဝ်ႈမူၺ်ႉယႃႈမဝ်းၵမ်ၼႆႉ ပႃႇတီႇမႂ်ႇသုင်ၸိုင်ႈတႆး/ တပ်ႉသိုၵ်းၸိုင်ႈတႆး (SSPP/SSA) ၵေႃႈ လႆႈပိုၼ်ၽၢဝ်ႇဝႆႉ ၸဵမ်မိူဝ်ႈၵွၼ်ႇပႆႇထိုင်လိူၼ်ၵျူႊလၢႆႊ (2016)။ ၼႂ်းၶေႃႈပိုၼ်ၽၢဝ်ႇၵေႃႈပႃးဝႆႉဝႃႈ ယႃႈမဝ်းၵမ်ၼႆႉပဵၼ်ၽေးၶဵၼ်လူင် တွၼ်ႈတႃႇၼႂ်းလုမ်ႈၾႃႉ၊ ပဵၼ်ၽေးၶဵၼ်လူင်တႃႇၼႂ်းၼႃႈႁိူၼ်းတႃယေး ၵူၼ်းမိူင်း ၵူၺ်းဢမ်ႇၵႃး ၸၢင်ႈတုမ်ႉတိူဝ်ႉပႃးလွင်ႈႁူမ်ႇလူမ်ႈၸိုင်ႈမိူင်း။ ၵွပ်ႈၼႆလႄႈ ၼင်ႇႁိုဝ်တေၽဵဝ်ႈမူၺ်ႉ ယႃႈမဝ်းၵမ် ႁႂ်ႈႁၢႆလႆႈၼႆႉ တၢင်းၾၢႆႇသင်ၶရႁၼ်းၶဝ်ၸဝ်ႈလႄႈသင်၊ တၢင်းပေႃႈမႄႈၵူၼ်းမိူင်းလႄႈသင် လႆႈတုၵ်းယွၼ်းမႃးတီႈ SSPP/SSA ႁႂ်ႈၵႂၢတ်ႇလၢင်ႉၽဵဝ်ႈမူၺ်ႉလႄႈ တင်ႈတႄႇႁူဝ်လိူၼ်ၵျူႊလၢႆႊမႃး ၸင်ႇလႆႈၵႂၢတ်ႇလၢင်ႉၽဵဝ်ႈမူၺ်ႉယႃႈမဝ်းၵမ်မႃး။ ပေႃးဝႃႈတီႉၺွပ်းလႆႈ ၵူၼ်းသူႇသမ်းၵိၼ်ယႃႈမဝ်းၵမ်လႄႈသင်၊ ၵႃႉၶၢႆလႄႈသင်၊ ၵူၼ်းၸိူဝ်းမီးဝႆႉၼႂ်းမိုဝ်းၸိူဝ်းၼႆႉလႄႈသင် တေပၼ်တူတ်ႈတၢမ်ႇႁၢဝ်ႈႁႅင်းၼႆၵေႃႈ လႆႈလၢတ်ႈဝႆႉၼႂ်းလိၵ်ႈပိုၼ်ၽၢဝ်ႇ ။
Tags: Drug, News


text:
Written by Sai Mawn Kham
Posted on 2016-09-02 04:24:04
ၸဝ်ႈၶွင် ၾဵတ်ႉပုၵ်ႉၶ် Mark Zuckerberg လႆႈၺႃး ၽူႈၸူင်ၼႅင်ႈ Hacker ၶဝ် ၶဝ်ႈယႃႉၵဝ်း ဢိၼ်ႇထိူဝ်ႇၼႅတ်ႉမၼ်း။
မိူဝ်ႈဝၼ်း လိူၼ်ၵျႃၼ်ႇ 5 ဝၼ်း ၸိူဝ်းပဵၼ် Instagram, Twitter, Linkedln လႄႈ Pinterest မၼ်းၸိူဝ်းၼႆႉ ၽူႈၸူင်ၼႅင်ႈၵမ်ႈၽွင်ႈ လႆႈလၵ်ႉၸူင်ဢဝ် ၶေႃႈမုၼ်းမၼ်းၵႂႃႇၼႆယဝ်ႉ။
ၸုမ်းၽူႈၸူင်ၼႅင်ႈ Hacker ဢၼ်ၸိုဝ်ႈဝႃႈ Ourmine ၼၼ်ႉလၢတ်ႈဝႃႈ ၶဝ်ၸူင်ဢဝ်လႆႈ ဢၶွင်ႉ Mark Zuckerberg ၼႆယူႇ။
ၸုမ်း Ourmine ၼႆႉ တီႈ Twitter ၶဝ်ၼၼ်ႉ ၵူၼ်းၸွမ်းလင်ၶဝ် မီးသီႇမိုၼ်ႇပၢႆသေ ဢၶွင်ႉၶဝ် @_Our_Mine ၼၼ်ႉၵေႃႉ Twitter ၶဝ် ဢဝ်ၵိုတ်းယိုတ်းဝႆႉယူႇ။
ၸုမ်း Ourmine ၶဝ် ပၼ်လိၵ်ႈ တုၵ်းယွၼ်းဝႃႈ ႁႂ်ႈ Mark Zuckerberg ႁူပ်ႉထူပ်းၶဝ်ၼႆယူႇ။
ၶႅပ်းႁၢင်ႈ တီႈၼႂ်းၾဵတ်ႉပုၵ်ႉၶ် လႄႈ Instagram ၶွင် Mark Zuckerberg ၼၼ်ႉ ၸွင်ႇလႆႈၺႃး Hack တႄႉႁိုဝ် ဢမ်ႇၺႃးႁိုဝ်ၼႆၼၼ်ႉ တိုၵ်ႉပႆႇၸၢင်ႈမၵ်းမၼ်ႈၵွၼ်ႇ။
ယၢမ်းလဵဝ်တႄႉ တီႈ Instagram ၶွင် Mark Zuckerberg ၼၼ်ႉ တၢင်ႇဝႆႉ ၶႅပ်းႁၢင်ႈ မွၵ်ႈ 30 သေ ၵူၼ်းၸွမ်းလင်မၼ်း မီးဝႆႉယူႇ ႁူၵ်းသႅၼ်ပၢႆ။
Source : BBC News
Photo : thehindu.com